# ХХ ғасырдың басындағы Қазақстан

## Не себепті А.Байтұрсынов: «Қазақ ұлтының өмір сүруінің өзі проблемаға айналды», - деп айтты?

9.3.1.1 – қазақ зиялыларының Ресей империясының Мемлекеттік Думасындағы қызметіне баға беру;

9.3.1.2 – XX ғасырдың басындағы Қазақстандағы қоғамдық-саяси үдерістерге баға беру

**Ахмет Байтұрсынов** **(1873–1938)** – XX ғасырдың басындағы қазақ әдебиетінің бостандық пен тәуелсіздік жолындағы күрес идеясымен байытқан ақын. Ол қазақ тілінің реформаторы. Ол араб графикасы негізінде әліпби жасады. 1912 жылы басталған бұл жұмыс 1924 жылы «Жаңа емле» ретінде ресми қабылданды. А. Байтұрсынов «Оқу құралы» (1912) және «Тіл құралы» оқулықтарын жазды, олар үш бөлімнен: фонетика, морфология, синтаксис бөлімдерінен тұрады. А. Байтұрсыновтың оқулықтары қазақтар үшін ғана емес, сонымен қатар бүкіл түркі тілдес дүние үшін де жаңалық болды. Кейініректе ол әдістемелік сипаттағы «Баяншы» (1926), «Тіл жұмсарту» (1928) деген кітаптар шығарды. Әдебиеттану жөніндегі тұңғыш еңбек — «Әдебиет танытқыш» (1926) та Байтұрсыновтың туындысы.

## Қазақстанның ХХ ғасыр басындағы әлеуметтік-экономикалық жағдайы

**1905 -1907 жылдары бірінші орыс революциясы болып өтті. Сол жылдары петициялық қозғалыс етек алды.**

**Бірінші Мемлекеттік Дума**– Ресейдегі мемлекеттік басқарудың конституциялық-монархиялық жолға түсуін әйгілеген заң шығарушы жоғары өкілетті билік органы. 1906 ж. 27 сәуірден 9 шілдеге дейінгі аралықта, 72 күн қызмет етті. 1905 ж. 11 желтоқсандағы Сайлау заңы бойынша Думаға 524 депутат қатысуы керек еді. Сайлаудың шет аймақтарда кеш өткізілуіне байланысты оның жұмысына 499 депутат қатысты. 1-Мемлекеттік Думаға қазақ өкілдерінен 4 депутат: А. Бірімжанов (Торғай облысы), А. Қалменов (Орал облысы), Ә. Бөкейханов (Семей облысы), Ш. Қосшығұлов (Ақмола облысы) сайланды. Алайда, қазақ депутаттарының ішінде Бірімжанов пен Қалменов қана дума жұмысына қатыса алды. Дума мүшелері қатарында қазақ жерінен тысқары өңірлерден сайланған С. Жантөрин (Уфа губ.) мен Д. Тұндыт (Астрахан губ.) сияқты қазақ азаматтары да болды. Қазақ депутаттары думадағы мұсылман фракциясы құрамында қызмет етті. 1- Мемлекеттік думада ірі фракцияны кадеттер құрады. Кадеттерді ұлттық аймақтардың депутаттары да қолдады. Думаның құқын кеңейту, саяси кешірім жариялау жөніндегі кадеттердің ниеті Ресей патшасы тарапынан қолдау таппады. Оған жауап ретінде дума патша билігін тоқтатуды талап етті. Жер мәселесін талқылау өте тартысты жүрді. Жағдай осылай шиеленіскен соң, 9 шілдеде дума патша жарлығымен таратылды.

**Екінші Мемлекеттік Дума**– [Ресей империясындағы](https://kk.wikipedia.org/wiki/%D0%A0%D0%B5%D1%81%D0%B5%D0%B9_%D0%B8%D0%BC%D0%BF%D0%B5%D1%80%D0%B8%D1%8F%D1%81%D1%8B) мемлекеттік басқарудың 2-рет сайланған конституциялық-монархиялық бағыттағы заң шығарушы жоғары өкілетті органы. 1907 жылы 20 ақпаннан 3 маусымға дейін жұмыс жасаған 103 күн ішінде 2 рет сессия ашып, 53 [мәжіліс](https://kk.wikipedia.org/wiki/%D0%9C%D3%99%D0%B6%D1%96%D0%BB%D1%96%D1%81) өткізді. Қазақ халқынан Думаға сайлау 1905 жылы 11 желтоқсандағы сайлау заңы бойынша жүргізілді. Қазақ халқынан депутаттыққа [Оралдан](https://kk.wikipedia.org/wiki/%D0%9E%D1%80%D0%B0%D0%BB) [Б.Қаратаев](https://kk.wikipedia.org/wiki/%D2%9A%D0%B0%D1%80%D0%B0%D1%82%D0%B0%D0%B5%D0%B2_%D0%91%D0%B0%D2%9B%D1%8B%D1%82%D0%B6%D0%B0%D0%BD_%D0%91%D0%B5%D0%B9%D1%81%D3%99%D0%BB%D1%96%D2%B1%D0%BB%D1%8B), [Ақмоладан](https://kk.wikipedia.org/wiki/%D0%90%D2%9B%D0%BC%D0%BE%D0%BB%D0%B0) [Ш.Қосшығұлов](https://kk.wikipedia.org/wiki/%D2%9A%D0%BE%D1%81%D1%88%D1%8B%D2%93%D2%B1%D0%BB%D0%BE%D0%B2_%D0%A8%D0%B0%D0%B9%D0%BC%D0%B5%D1%80%D0%B4%D0%B5%D0%BD), [Торғайдан](https://kk.wikipedia.org/wiki/%D0%A2%D0%BE%D1%80%D2%93%D0%B0%D0%B9) [А.Бірімжанов](https://kk.wikipedia.org/wiki/%D0%90%D1%85%D0%BC%D0%B5%D1%82_%D0%91%D1%96%D1%80%D1%96%D0%BC%D0%B6%D0%B0%D0%BD%D0%BE%D0%B2), [Семейден](https://kk.wikipedia.org/wiki/%D0%A1%D0%B5%D0%BC%D0%B5%D0%B9) [Т.Нұрекенов](https://kk.wikipedia.org/wiki/%D0%9D%D2%B1%D1%80%D0%B5%D0%BA%D0%B5%D0%BD%D0%BE%D0%B2_%D0%A2%D0%B5%D0%BC%D1%96%D1%80%D2%93%D0%B0%D0%BB%D0%B8), [Жетісудан](https://kk.wikipedia.org/wiki/%D0%96%D0%B5%D1%82%D1%96%D1%81%D1%83) [М.Тынышбаев](https://kk.wikipedia.org/wiki/%D0%9C%D2%B1%D1%85%D0%B0%D0%BC%D0%B5%D1%82%D0%B6%D0%B0%D0%BD_%D0%A2%D1%8B%D0%BD%D1%8B%D1%88%D0%B1%D0%B0%D0%B9%D2%B1%D0%BB%D1%8B), [Сырдариядан](https://kk.wikipedia.org/wiki/%D0%A1%D1%8B%D1%80%D0%B4%D0%B0%D1%80%D0%B8%D1%8F) [Т.Алдабергенов](https://kk.wikipedia.org/w/index.php?title=%D0%A2.%D0%90%D0%BB%D0%B4%D0%B0%D0%B1%D0%B5%D1%80%D0%B3%D0%B5%D0%BD%D0%BE%D0%B2&action=edit&redlink=1), [Астраханнан](https://kk.wikipedia.org/wiki/%D0%90%D1%81%D1%82%D1%80%D0%B0%D1%85%D0%B0%D0%BD) [Б.Құлманов](https://kk.wikipedia.org/wiki/%D2%9A%D2%B1%D0%BB%D0%BC%D0%B0%D0%BD%D0%BE%D0%B2_%D0%91%D0%B0%D2%9B%D1%82%D1%8B%D0%BA%D0%B5%D1%80%D0%B5%D0%B9) сайланды. [Мұсылман фракциясына](https://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D1%84%D1%80%D0%B0%D0%BA%D1%86%D0%B8%D1%8F%D1%81%D1%8B) 36 [депутат](https://kk.wikipedia.org/wiki/%D0%94%D0%B5%D0%BF%D1%83%D1%82%D0%B0%D1%82) енді. Бұл [фракция](https://kk.wikipedia.org/wiki/%D0%A4%D1%80%D0%B0%D0%BA%D1%86%D0%B8%D1%8F) "[мұсылман фракциясы](https://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D1%84%D1%80%D0%B0%D0%BA%D1%86%D0%B8%D1%8F%D1%81%D1%8B)" және "[мұсылман қызмет фракциясы](https://kk.wikipedia.org/w/index.php?title=%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D2%9B%D1%8B%D0%B7%D0%BC%D0%B5%D1%82_%D1%84%D1%80%D0%B0%D0%BA%D1%86%D0%B8%D1%8F%D1%81%D1%8B&action=edit&redlink=1)" болып екі топқа бөлінеді. 1907 жылдың 21 сәуірінен [мұсылман депутаттары](https://kk.wikipedia.org/w/index.php?title=%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D0%B4%D0%B5%D0%BF%D1%83%D1%82%D0%B0%D1%82%D1%82%D0%B0%D1%80%D1%8B&action=edit&redlink=1) "Дума" газетін шығарып, Думада қаралып жатқан мәселелерді жариялап тұрды. [Мұсылман фракциясы](https://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D1%84%D1%80%D0%B0%D0%BA%D1%86%D0%B8%D1%8F%D1%81%D1%8B) [Ресейдің](https://kk.wikipedia.org/wiki/%D0%A0%D0%B5%D1%81%D0%B5%D0%B9) шет аймағындағы отарлау саясатын әшкерелеп, парламенттік жолмен кұрес жұргізді. Қазақ депутаттары [Нұрекенов](https://kk.wikipedia.org/wiki/%D0%9D%D2%B1%D1%80%D0%B5%D0%BA%D0%B5%D0%BD%D0%BE%D0%B2_%D0%A2%D0%B5%D0%BC%D1%96%D1%80%D2%93%D0%B0%D0%BB%D0%B8), [Алдабергенов](https://kk.wikipedia.org/w/index.php?title=%D0%90%D0%BB%D0%B4%D0%B0%D0%B1%D0%B5%D1%80%D0%B3%D0%B5%D0%BD%D0%BE%D0%B2&action=edit&redlink=1), [Қосшығұлов](https://kk.wikipedia.org/wiki/%D2%9A%D0%BE%D1%81%D1%88%D1%8B%D2%93%D2%B1%D0%BB%D0%BE%D0%B2_%D0%A8%D0%B0%D0%B9%D0%BC%D0%B5%D1%80%D0%B4%D0%B5%D0%BD), [Бірімжанов](https://kk.wikipedia.org/wiki/%D0%90%D1%85%D0%BC%D0%B5%D1%82_%D0%91%D1%96%D1%80%D1%96%D0%BC%D0%B6%D0%B0%D0%BD%D0%BE%D0%B2) [мұсылман фракциясының](https://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D1%84%D1%80%D0%B0%D0%BA%D1%86%D0%B8%D1%8F%D1%81%D1%8B) құрамына, [Тынышбаев](https://kk.wikipedia.org/wiki/%D0%9C%D2%B1%D1%85%D0%B0%D0%BC%D0%B5%D1%82%D0%B6%D0%B0%D0%BD_%D0%A2%D1%8B%D0%BD%D1%8B%D1%88%D0%B1%D0%B0%D0%B9%D2%B1%D0%BB%D1%8B) конституциялық-демократиялық фракция құрамына кірді. [Қаратаев](https://kk.wikipedia.org/wiki/%D2%9A%D0%B0%D1%80%D0%B0%D1%82%D0%B0%D0%B5%D0%B2_%D0%91%D0%B0%D2%9B%D1%8B%D1%82%D0%B6%D0%B0%D0%BD_%D0%91%D0%B5%D0%B9%D1%81%D3%99%D0%BB%D1%96%D2%B1%D0%BB%D1%8B) алғашқы кезде тіркеу тізімі бойынша [кадет партиясыныц](https://kk.wikipedia.org/wiki/%D0%9A%D0%B0%D0%B4%D0%B5%D1%82_%D0%BF%D0%B0%D1%80%D1%82%D0%B8%D1%8F%D1%81%D1%8B) құрамына, кейін партиялық фракция мен топтарды толықтай құрған кезде [мұсылман фракциясының](https://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD_%D1%84%D1%80%D0%B0%D0%BA%D1%86%D0%B8%D1%8F%D1%81%D1%8B) тізіміне енгізілді. Үкіметтің аграрлық және отаршыл саясатын сынға алған бұл Дума депутаттары құрамы жағынан да, күн тәртібіне қойылған талқылау жағынан да [Бірінші мемлекеттік Думадан](https://kk.wikipedia.org/w/index.php?title=%D0%91%D1%96%D1%80%D1%96%D0%BD%D1%88%D1%96_%D0%BC%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D0%94%D1%83%D0%BC%D0%B0&action=edit&redlink=1) төрі солшыл болып шықты. Думаның 39-пленарлық отырысында қазақ өлкесіндегі жер саясатына байланысты Егіншілік пен жерге орналастыру ісінің бас басқармасының бастығы [князь Васильченко](https://kk.wikipedia.org/w/index.php?title=%D0%9A%D0%BD%D1%8F%D0%B7%D1%8C_%D0%92%D0%B0%D1%81%D0%B8%D0%BB%D1%8C%D1%87%D0%B5%D0%BD%D0%BA%D0%BE&action=edit&redlink=1) мен Министр Кеңесінің төрағасы Столыпиннің қазақ жеріне қатысты жүргізіп отырған қанаушылық, озбырлық істерін дәлелді фактілер келтіре отырып сынға алып, "**қоныстандыру**" саясаты қазақ шаруашылығын күйзеліске ұшыратуы мүмкін деген алаңдаушылықтарын білдірді. 1907 ж. 3-ші маусымда таратылды.

XX ғасырдың басында Ресей империясының отарлық саясаты аграрлық салада қарқынды жүргізілді. Өйткені аграрлық мәселе қоныстандыру саясатымен тығыз байланысты еді.

1911 жылы 29 мамырда «Жерге орналастыру туралы» заң қабылданды. Осыдан кейін аграрлық реформалар бойынша шаруалардың көшіп-қонуына еркіндік беріліп, Қазақстанға жаппай көшу басталды.

Қазақ зиялылары өмірлік маңызды мәселелерд іпетициялар жолдау арқылы шешуге тырысып көрді. Ол петицияларда жер, дін және халыққа білім беру саласындағы алуан түрлі талаптар болды. Бұл тарихи кезең жайлы Әлихан Бөкейханов «...бүкіл дала саясат аясына тартылып, азаттық үшін қозғалыс тасқынының құрсауына енді», – деп жазды. Қазақтардың саяси іске араласуы зиялылардың Ресей Мемлекеттік Думасыны қатысуынан басталды. Мұндай тәртіптер қазақ халқының дәстүрлі мал шаруашылығының күйреуіне әкеп соқты. Нәтижесінде қазақтар жаппай жерсіз қалып, әлеуметтік шиеленіс өрши түсті. Осындай ауыр жағдайлар жұмысшы және шаруалар қозғалысының басталуына түрткі болды.



1917 жылға қарай жергілікті халықтың 45 миллионға десятина жуық жері тартып алынып 1,5 миллион қоныс аударушыларға бөліп берілді. Столыпинның аграрлық реформасы 1906 жылы басталған болатын. Бұл реформалар бойынша орыс шаруаларын көшіру арқылы отар аймақтарын игерумен зерттелді.

## 1916 жылғы ұлт-азаттық көтеріліс неліктен бүкілхалықтық сипат алды?

9.3.1.2 – XX ғасырдың басындағы Қазақстандағы қоғамдық-саяси үдерістерге баға беру;

9.3.1.3 – 1916 жылғы ұлт-азаттық көтерілістің тарихи маңызын анықтау және тұлғалардың рөліне баға беру

Қазақтарда 1916 жылғы ұлт азаттық көтеріліс, оларды тыл жұмысына алу жайлы патша жарлығының шешімімен өршіді. 



**Қазақстандағы 1916 жылғы ұлт-азаттық көтеріліс**

XX ғасыр басында қазақ өлкесінде аграрлық отарлау саясаты күшейе түсті. Патша үкіметі қазақ халқының ауыр жағдайымен санаспай құнарлы жерлер мен мал жайылымдарын қоныстанушы орыс шаруаларына үлестірді. Соғыс салығын енгізіп, орыстандыру саясатын қоса жүргізді. Осындай ауыр кезеңде қазақтарды **тыл жұмысына алу туралы Патша жарлығы** жарияланып, ашынған халықтың ашық түрде бой көрсетуіне түрткі болды. Қазақ зиялылары жарлыққа екі түрлі көзқарас білдірді: бірі көтеріліске шығуды қолдаса, екіншісі елге басу айтып, жағдайды ушықтырмауға күш салды.

1916 жылғы көтеріліс өлкенің барлық аймағына таралды. Әсіресе Торғай, Жетісу, Ақмола облыстарында белсенді өтті. Патша үкіметі қазақ даласына жазалаушылар топтарын бірінен кейін бірін жіберіп, қазақтарды қырғынға ұшыратты. Жеңіліске ұшырағанына қарамастан бұл ұлт-азаттық көтеріліс Кенесары көтерілісінен кейінгі бүкіл аймақты қамтыған бүкілхалықтық сипатқа ие болды. Сонымен бірге жалпы ел таныған көтеріліс басшылары тарихи тұлға ретінде белгілі болды. Бұл ұлт-азаттық қозғалыс XX ғасырдағы азаттық үшін күрестің бастамасы еді.

**Қазақ халқының 1916 жылғы ұлт-азаттық көтерілісі.**

Қазақ жастарын майдандағы тыл жұмысына алу жөніндегі патшаның 1916 жылғы 25 маусымдағы жарлығы халықтың шыдамын тауысып, олардың отарлау езгісі мен орта ғасырлық қанауға қарсы көтерілуіне себеп болды. Қазақтардың тууы туралы куәлігінің жоғын пайдаланып, болыстық басқармалар мен ауыл старшындары жастарының асқандығына қарамастан кедей жігіттерді майданға жұмысқа алынатын «қара тізімге қосты», ал феодалдар балаларының жасын өз бетінше үлкейтіп, немесе кішірейтіп көрсетіп, әскерге жібермеудің амалын жасап бақты.

Майдан жұмысына қазақ жастарын алу туралы жарлық қазақ халқының зор наразылығын тудырды.

Қазақстандағы бұл қозғалыс көпшілік аудандарда ұлт-азаттық сипатта болып, патша өкіметіне, отаршылдыққа, империалистік соғысқа және жергілікті жерлерде патша өкіметіне сүйеніш болып отырған феодал-байларға қарсы бағытталды. Бұл қозғалысты еңбекші халықтың өкілдері басқарды. Торғай даласында қазақ жастарын Әліби Жангелдин мен Амангелді Иманов, Орал облысы мен Бөкей ордасында Сейітқали Мендешев, Ақтөбе даласында – Әділбек Майкөтов, Жетісуда – Тоқаш Бокин, Бекболат Әшекеев, Ұзақ Саурықов, Тұрар Рысқұлов т. б. басқарды.

1916 жылғы шілде, тамыз айларында көтеріліс бүкіл қазақ даласын қамтыды. Оны басу үшін патша өкіметі жазалаушы отрядтар жіберді. Оның құрамына жақсы қаруланған әскер бөлімдері, казак-орыс шоғырлары кірді.

Көтерілісті басу үшін патша үкіметі өзінің ескі «бөліп ал да билей бер» деген тактикасын да кеңінен қолданды. 1916 жылғы 23 тамызда Түркістан генерал-губернаторы Куропаткиннің жарлығымен майдан жұмыстарына шақырылудан қанаушы таптардың бірқатар өкілдері босатылды.

1916 жылғы қазақ халқы көтерілісінің басты аудандарының бірі – Жетісу еді. Мұнда ол 1916 жылғы шілденің алғашқы күндерінде Жаркент – тараншы болысының Городское селосындағы тыл жұмыстарына жіберілетін жігіттердің тізімдерін жасауға қарсылық көрсетуімен басталды.

Жетісудағы көтеріліс басшыларының және қазақтың демократияшыл зиялыларының бірі – Тоқаш Бокин. Ол халықтар арасындағы үгіт жұмысына басшылық етті, соғыстың халыққа қарсы сипатын түсіндірді, үстем феодал-байлар тобының сатқындық рөлін әшкерелеп, патша жарлығын орындамауға шақырды. 1916 жылғы тамыздың бас кезінде революциялық қызметі үшін ол қамауға алынды. Түрмеде Тоқаш Бокин Ақпан төңкерісінің жеңісіне дейін отырды.

Жазалаушылармен соңғы ұрыс 1916 жылғы қыркүйектің аяғында Қапал уезіндегі Быжы өзенінің маңында жүрді. Көтерілісшілердің жасақтары жеңіліске ұшырап, қалғандары тауға кетті. Жетісудағы көтеріліс 1916 жылғы қазанда басып-жаншылды.

Көтерілістің ең бір күшті болған орталығы Торғай облысы еді. Мұнда көтеріліс ең бұқаралық, ең ұзаққа созылған, ең табанды және ұйымдасқан көтеріліс болды. Көтеріліс Торғай, Ырғыз, Ақтөбе және Қостанай уездерін қамтыды.

Торғай уезінің қыпшақ руының қазақтары өздерінің ханы (әмірі) етіп Нияз бидің немересі Әбдіғапар Жанбосыновты сайлады. Ал оның әскерінің бас сардарбегі (әскер қолбасшысы) болып Амангелді Иманов тағайындалды. Арғын руының болыстарын Оспан Шолақов басқарды.

Амангелді Иманов 1873 жылы Торғай уезінің Қайдауыл болысындағы ауылдардың бірінде, кедей шаруаның семьясында туған. Әкесінен ерте айырылған Амангелді байлардың есігінде жүріп, бала күнінен-ақ жоқшылық пен мұқтаждық көрді. Амангелді Имановтың ұйымдастырушылық қабілеті халық көтерілісінің алғашқы күндерінен бастап-ақ айқын көрінді. Көтерілісшілердің штабы (орталығы) Торғай даласының қиыр түкпірінде, Батпаққара маңында орналасты. Ол отрядтарын 10, 50, 100 және 1000 адамнан құралған топтарға бөлді. Олардың басына онбасы, елубасы, жүзбасы, мыңбасы тағайындалды.

1916 жылғы қазанға қарай Торғай және Ырғыз уездерінде 20-ға тарта көтерілісшілер отряды құрылды. 23 қазанда Амангелді Иманов бастаған 15 мың көтерілісшілер Торғай қаласын қоршап алды. Бірақ олар қаланы ала алмай, қоршау бірнеше күнге созылды. Амангелді бастаған көтерілісті басу үшін патша үкіметі генерал А. Д. Лаврентьев басқарған 10 мың әскер жіберді. Лаврентьев әскерлерінің келе жатқанын естіп, көтерілісшілер Торғайды қоршауды қойып, оған қарсы аттанды. Жазалаушылар көп шығынға ұшырап, көтерілісшілер қатарын әрең бұзып өтіп, 16 қарашада Торғай қаласына келіп кірді.

Қарашаның екінші жартысында көтерілісшілердің негізгі тобы Торғайдан 150 шақырым жерге қашықтап шегініп, Батпаққараның төңірегіне жиналды. Мұнда соғыс қимылдарына басшылық ететін кеңес құрылды. Амангелді Имановтың басшылығымен осы жерде жазалаушыларға қарсы көтерілісшілердің партизандық күрес әдістерін кеңінен пайдаланды.

Бірақ қыстың ерте түсуі көтерілісшілердің қимылын қиындатты. Көтерілісшілер өздерін азық-түлікпен қамтамасыз етіп, алыс жерлерге жертөлелер салды, киіз үйлер тікті. Сөйтіп, 1917 жылдың басынан бастап, А. Иманов күресті әрі қарай жалғастыруды көздеді.

Патша жазалаушылары мен Амангелді Имановтың көтерілісшілері арасындағы соғыс қимылдары 1917 жылғы Ақпан буржуазиялық-демократиялық революциясынан кейін де жалғаса берді.

Торғай облысында Амангелді Имановпен бірге көтеріліске басшылық етіп, оның дүниетанымын қалыптастыруға зор ықпал жасаған большевик Әліби Жанкелдин еді. Ол 1884 жылы Торғай уезінің Қайдауыл болысында кедей семьясында туған. 1902 жылы орыс-қазақ мектебін бітіргеннен кейін, ол Қазан семинариясына оқуға түсті. 1905 жылы Қазақ студенттерінің революциялық қозғалысына қатысқаны үшін, семинариядан шығарылды. 1906 жылы революциялық қызметі үшін, оны осының алдында ғана оқуға түскен Мәскеу семинариясынан шығарды. 1915 жылы большевиктердің Петроград ұйымы оны партия мүшелігіне қабылдады.

Көтерілістің бірыңғай басшылығы және ұйымдастырушы орталығы болмаса да, Қазақстанда болып жатқан оқиғалар басқа аймақтарға ықпал жасап, өзара байланысты болып отырды. Көптеген аудандарда көтеріліс антифеодалдық сипат алды. 1916 жылғы көтеріліс қазақ еңбекші бұқарасының таптық сана-сезімін арттыруда зор рөл атқарды. Көтеріліс патшаның малайлары ретінде феодалдық рулық жоғары топтың шын сиқын қазақ шаруаларына айқын көрсетіп, ауылдағы тап күресін жаңа сатыға көтерді.

Көтерілістің негізгі қозғаушы күші ұлттық шаруалардың қалың топтары, сондай-ақ жаңадан туындап келе жатқан жұмысшы табының өкілдері, қолөнершілері еді. Оған қазақ халқының өзге топтарының, сонымен бірге демократиялық интелегенцияның өкілдері де қатысты. Жалпы алғанда, Қазақстандағы 1916 жылғы ұлт-азаттық көтеріліс қазақтармен қатар ұйғырлар, өзбектер, дұнғандар және кейбір өзге халықтардың өкілдері қатысқан тұтас бір ұлттық сипатқа ие болды.

Қазақ халқының 1916 жылғы ұлт-азаттық қозғалысы — Ресей империализмі дағдарысының бір көрінісі еді. Бұл қозғалыс Ресейдегі азаттық күресінің жалпы тасқынына ұласты. Ол империядағы саяси және әлеуметтік дағдарыстың одан әрі асқына түсуіне себепші болды, әскери-феодалдық және әскери отаршылдық басқару жүйесінің іргесін шайқалтты.

## Қазақстанда 1917 жылы саяси белсенділіктің артуы қандай оқиғалардан көрініс тапты?

9.3.1.2 – XX ғасырдың басындағы Қазақстандағы қоғамдық-саяси үдерістерге баға беру





1917 жылы патшалық билік жойылды. Ақпан революциясы жеңіспен аяқталды.

Ақпан революциясының нәтижесінде жаңа билік органы –Уақытша үкімет құрылды. Ә. Бөкейханов Торғайдағы Уақытша үкімет органдарының комиссары, М.Тынышбаев Жетісудағы Уақытша үкімет органдарының комиссары, М.Шоқай Түркістан Уақытша үкіметінің комиссары болып тағайындалды.


Уақытша үкіметпен қоса жұмысшы, шаруа және солдат депутаттарының Кеңесі құрылды. Осылайша Ақпан революциясының нәтижесіндетқос өкімет қалыптасты.

1917 жылғы Ақпан революциясынан кейін қазақ өлкесінде әртүрлі саяси партиялар мен қозғалыстар құрылды. Ең басты оқиға 1917 жылы 21–26 шілде аралығында Орынборда І Жалпықазақ съезінің өткізілуі болды. Бұл жиында «Алаш» партиясы құрылды.

Алайда Ақпан революциясы қоғамдағы экономикалық, ұлттық, саяси мәселелерді шеше алмай, Уақытша үкімет органдары біртіндеп халықтың сенімінен шыға бастады. Енді халық саяси өмірде жаңа саяси бетбұрыстар жасап, келесі төңкеріске шығу қажеттігін түсінді.






**Ақпан революциясы отаршыл жүйенің күш қуатын әлсіретті.**



**екінші жалпықазақ съезінде Алашорда үкіметінің құрылғаны жарияланды. Алашорда үкіметінің өз баспасөз орталығы болды. Қазақ газетінде алғаш рет құрылғаны жайлы, бағдарламасы жарияланды.**



## Қазақстан азаматтық қарсыластық жылдарында (1917–1920 жылдар)

\1917–1920 жылдары қазақ өлкесінде азаматтық қарсылықтар болып өтті. Атап айтсақ, 1917 жылғы Ақпан революциясы мен Қазан төңкерісі қазақ халқының әлеуметтік мәселелерін түпкілікті шеше алмады. Ақпан революциясынан кейін қос үкімет орнады. Алайда Уақытша үкімет халыққа жер алып бермеді, 8 сағаттық жұмыс уақытын орната алмады, соғысты тоқтатпады. Сондықтан халық келесі төңкеріске шығып, Кеңес өкіметіне сенім білдірді.

Сонымен қазақ өлкесі бір-біріне қарсы күштердің шайқасатын жеріне айналып, қазақтар бірде қызылдардың, бірде ақтардың қырғынына ұшырады. Большевиктер мен олардың саяси қарсыластары арасындағы қарама-қайшылық 1918 жылғыАзамат соғысыныңбасталуына алып келді. Азамат соғысы билік үшін күрестің жалғасы болды.

Алашорда Кеңестерге қарсы күресу мақсатында ақтар жағында атаман Дутовпен бірігіп, Қызыл Армияға қарсы шайқасқа қатысты.

Азамат соғысы жылдарында Ә. Жангелдин экспедициясы, Черкасск қорғанысы, партизан отрядтары ерліктің үлгісін көрсетті. Осылайша бірінен кейін бірі болған азаматтық қарсыластықтар халықтың жағдайын бұрынғыдан да күйзелте түсті. Халық Қазан төңкерісінің ұрандарына сенім білдіріп, болашақтан үлкен үміт күтт

## Қазақ зиялылары ұлттық мүдделерді қалайша қорғады?

9.2.2.1 – қазақ зиялыларының шығармашылық мұрасын талдау және қоғамдық санаға тигізген әсеріне баға беру;

9.3.1.5 – Әлихан Бөкейхановтың саяси көшбасшылық қызметіне баға беру

XX ғасырдың басында қазақ зиялылары өздерінің саяси қызметінде ұлттық құндылықты қорғауды басты мақсат етті. Олар 1905 жылдан қазақ халқын тәуелсіздік пен отаршылдық құлдықтан азат ету жолында күресуге шақырып, өлкеде қызу саяси жұмыстарын бастап кетті.

Қазақ зиялыларының ең басты мақсаты халқына қызмет ету болды. «Алаш» жетекшілерінің бірі Міржақып Дулатұлы өз сөзінде: «...Мен құлдыққа түсіп, езгіге салынған бейшара халқымның осы құлдық жағдайдан шығуына көмектесуді өз борышым деп санадым», – деп ұлтын сүйген азамат екенін дәлелдеді.

Қазақ зиялыларының көшбасшылары халықтың саяси жағынан көзін ашу үшін білімге деген құлшынысты ояту қажет екенін түсінді. Ұлттық баспасөз арқылы қазақ халқын білім алуға шақырып, білім ұлт болып қалыптасуға көмектеседі деген идея таратты. Қазақ зиялыларының қызметінде құқық және жер мәселесі өзекті орын алды. Осылайша жас қазақ зиялылары белсене таратқан саяси идеялар қазақ қоғамының оянуына көмектесіп, отаршылдыққа қарсы күреске шыңдады.

Қазақ зиялыларының көшбасшысы Əлихан Бөкейханов: «Ұлтына, жұртына қызмет ету білімнен емес, мінезден», – деп асқақ мұратын халық тағдырымен байланыстырды. Сол тұстағы зиялылардың алдыңғы қатарында қазақтың жалпытүркілік тұтастық идеясын көтерген Мұстафа Шоқай, «Қалғанша жарты жаңқам мен сенікі, Пайдалан, шаруаңа жараса, Алаш!», – деп ұлты үшін жанын қиюға дайын болған Міржақып Дулатұлы, «Алаш туы астында күн сөнгенше сөнбейміз!», – деп ұран салған Сұлтанмахмұт Торайғыров, ұлт көсемдері – Ахмет Байтұрсынұлы, Мағжан Жұмабаев, Əлімхан Ермековтер тұрды.

Осылайша Алаш зиялылары қазақ халқының ұлттық мүддесін қорғап, қазақ тілі мен мәдениетін қайта түлетуді мақсат етті. Олар өз еңбектерінде ұлтты «оянуға», қазіргі мәдениет пен білімді меңгеруге, ел тәуелсіздігі үшін күресуге шақырды.

**Әлихан Нұрмұхамедұлы Бөкейхан** ([5 наурыз](https://kk.wikipedia.org/wiki/5_%D0%BD%D0%B0%D1%83%D1%80%D1%8B%D0%B7) [1866](https://kk.wikipedia.org/wiki/1866_%D0%B6%D1%8B%D0%BB), [Қарқаралы уезі](https://kk.wikipedia.org/wiki/%D2%9A%D0%B0%D1%80%D2%9B%D0%B0%D1%80%D0%B0%D0%BB%D1%8B_%D1%83%D0%B5%D0%B7%D1%96), [Семей облысы](https://kk.wikipedia.org/wiki/%D0%A1%D0%B5%D0%BC%D0%B5%D0%B9_%D0%BE%D0%B1%D0%BB%D1%8B%D1%81%D1%8B_(%D0%A0%D0%B5%D1%81%D0%B5%D0%B9_%D0%B8%D0%BC%D0%BF%D0%B5%D1%80%D0%B8%D1%8F%D1%81%D1%8B)), [Дала Өлкесі](https://kk.wikipedia.org/w/index.php?title=%D0%94%D0%B0%D0%BB%D0%B0_%D3%A8%D0%BB%D0%BA%D0%B5%D1%81%D1%96&action=edit&redlink=1) - [27 қыркүйек](https://kk.wikipedia.org/wiki/27_%D2%9B%D1%8B%D1%80%D0%BA%D2%AF%D0%B9%D0%B5%D0%BA) [1937](https://kk.wikipedia.org/wiki/1937_%D0%B6%D1%8B%D0%BB), [Мәскеу](https://kk.wikipedia.org/wiki/%D0%9C%D3%99%D1%81%D0%BA%D0%B5%D1%83)) — [XIX ғ.](https://kk.wikipedia.org/wiki/19_%D2%93%D0%B0%D1%81%D1%8B%D1%80) соңы мен [XX ғ.](https://kk.wikipedia.org/wiki/20_%D2%93%D0%B0%D1%81%D1%8B%D1%80) басындағы қазақ зиялыларының, қоғам және мемлекет қайраткерлері қатарындағы аса ерекше тұлға. Көрнекті [қоғам](https://kk.wikipedia.org/wiki/%D2%9A%D0%BE%D2%93%D0%B0%D0%BC) және [мемлекет](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) қайраткері, ұлт-азаттық және [Алаш](https://kk.wikipedia.org/wiki/%D0%90%D0%BB%D0%B0%D1%88_%D0%BF%D0%B0%D1%80%D1%82%D0%B8%D1%8F%D1%81%D1%8B) жетекшісі, [Алашорда](https://kk.wikipedia.org/wiki/%D0%90%D0%BB%D0%B0%D1%88_%D0%9E%D1%80%D0%B4%D0%B0) автономиялы үкіметінің төрағасы, публицист, ғалым, аудармашы

## Қоғамдық-саяси әрекеттері

* Оқуын бітіріп, [Омбыға](https://kk.wikipedia.org/wiki/%D0%9E%D0%BC%D0%B1%D1%8B) оралғанда Ә.Бөкейхан [Ресей империясының](https://kk.wikipedia.org/wiki/%D0%A0%D0%B5%D1%81%D0%B5%D0%B9_%D0%B8%D0%BC%D0%BF%D0%B5%D1%80%D0%B8%D1%8F%D1%81%D1%8B) қазақ даласына жүргізген отаршылдық саясатына деген өзіндік көзқарасы қалыптасқан, марксизмнің экономикалық қағидаларымен қаруланған, саяси астыртын күрестің түрлері мен әдістерін үйреніп, білген, күрес тартыстан біршама тәжірибесі бар саяси күрескер болатын. Ол Омбыға келісімен қаланың саяси әлеуметтік, қоғамдық жұмысына белсене араласады.
* [«Народная свобода» (*Халық бостандығы*) партиясының](https://kk.wikipedia.org/w/index.php?title=%D0%9D%D0%B0%D1%80%D0%BE%D0%B4%D0%BD%D0%B0%D1%8F_%D1%81%D0%B2%D0%BE%D0%B1%D0%BE%D0%B4%D0%B0_%D0%BF%D0%B0%D1%80%D1%82%D0%B8%D1%8F%D1%81%D1%8B&action=edit&redlink=1) қатарына өтіп, өзі қазақ зиялылары мен саяси белсенділерінің арасында осы партияның шағын тобын ұйымдастырады. Әлиханның саяси көзқарасының пісіп-жетілуіне, кейін белгілі саяси, қоғам, мемлекет қайраткері әрі қазақ ұлт-азаттық қозғалысының ұйымдастырушысы және көсемі ретінде танылуына, саяси күрескер ретінде шыңдалуына [Омбыдағы](https://kk.wikipedia.org/wiki/%D0%9E%D0%BC%D0%B1%D1%8B) күндері ерекше ықпал етеді.
* [1905](https://kk.wikipedia.org/wiki/1905) жылдан бастап [Ресей конституциялық-демократиялық партиясының](https://kk.wikipedia.org/w/index.php?title=%D0%A0%D0%B5%D1%81%D0%B5%D0%B9_%D0%BA%D0%BE%D0%BD%D1%81%D1%82%D0%B8%D1%82%D1%83%D1%86%D0%B8%D1%8F%D0%BB%D1%8B%D2%9B-%D0%B4%D0%B5%D0%BC%D0%BE%D0%BA%D1%80%D0%B0%D1%82%D0%B8%D1%8F%D0%BB%D1%8B%D2%9B_%D0%BF%D0%B0%D1%80%D1%82%D0%B8%D1%8F%D1%81%D1%8B%D0%BD%D1%8B%D2%A3&action=edit&redlink=1) (кадеттер) мүшесі, оның қазақ бөлімшесін құру мақсатында [Оралда](https://kk.wikipedia.org/wiki/%D0%9E%D1%80%D0%B0%D0%BB), [Семейде](https://kk.wikipedia.org/wiki/%D0%A1%D0%B5%D0%BC%D0%B5%D0%B9) жиындар өткізген. [Қарқаралыда](https://kk.wikipedia.org/wiki/%D2%9A%D0%B0%D1%80%D2%9B%D0%B0%D1%80%D0%B0%D0%BB%D1%8B) патша өкіметінің отаршылдық саясатына қарсы өткен қозғалысқа қатысып, 14 500 адам қол қойған [Қарқаралы петициясын](https://kk.wikipedia.org/wiki/%D2%9A%D0%B0%D1%80%D2%9B%D0%B0%D1%80%D0%B0%D0%BB%D1%8B_%D0%BF%D0%B5%D1%82%D0%B8%D1%86%D0%B8%D1%8F%D1%81%D1%8B) ұйымдастырушылардың бірі болған.
* [1905](https://kk.wikipedia.org/wiki/1905) жылы Әлихан Бөкейхан [Семей облысы](https://kk.wikipedia.org/wiki/%D0%A1%D0%B5%D0%BC%D0%B5%D0%B9_%D0%BE%D0%B1%D0%BB%D1%8B%D1%81%D1%8B) қазақтарының атынан 1-ші [Мемлекеттік думаға](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D0%B4%D1%83%D0%BC%D0%B0) депутат болып сайланды. Бірақ ол 1-ші [Мемлекеттік дума](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D0%B4%D1%83%D0%BC%D0%B0) жұмысына қатыса алмады. Өйткені Ә.Н. Бөкейхан өз жұмысын бастаған кезде Дала өлкесі [генерал-губернаторының](https://kk.wikipedia.org/w/index.php?title=%D0%93%D0%B5%D0%BD%D0%B5%D1%80%D0%B0%D0%BB-%D0%93%D1%83%D0%B1%D0%B5%D1%80%D0%BD%D0%B0%D1%82%D0%BE%D1%80&action=edit&redlink=1) негізсіз жарлығымен, соттың тергеуінсіз, 3 ай [Павлодар](https://kk.wikipedia.org/wiki/%D0%9F%D0%B0%D0%B2%D0%BB%D0%BE%D0%B4%D0%B0%D1%80) абақтысында отырды.
* Абақтыдан шығып [Санкт-Петербургке](https://kk.wikipedia.org/wiki/%D0%A1%D0%B0%D0%BD%D0%BA%D1%82-%D0%9F%D0%B5%D1%82%D0%B5%D1%80%D0%B1%D1%83%D1%80%D0%B3) жеткенде, Дума патшаның үкімімен таратылып, оның біраз мүшелері наразылық актісін қабылдау үшін сол кездегі [Финляндияның](https://kk.wikipedia.org/wiki/%D0%A4%D0%B8%D0%BD%D0%BB%D1%8F%D0%BD%D0%B4%D0%B8%D1%8F) Выборг қаласына жүріп кеткен еді. Ә.Н. Бөкейхан да солардың артынан аттанып, [Выборг үндеуіне](https://kk.wikipedia.org/wiki/%D0%92%D1%8B%D0%B1%D0%BE%D1%80%D0%B3_%D2%AF%D0%BD%D0%B4%D0%B5%D1%83%D1%96) қол қойды. Сол үшін жазаға тартылып, [Санкт-Петербург](https://kk.wikipedia.org/wiki/%D0%A1%D0%B0%D0%BD%D0%BA%D1%82-%D0%9F%D0%B5%D1%82%D0%B5%D1%80%D0%B1%D1%83%D1%80%D0%B3) сот палатасының төтенше мәжілісінің шешімімен 3 айға [Семей](https://kk.wikipedia.org/wiki/%D0%A1%D0%B5%D0%BC%D0%B5%D0%B9) түрмесіне жабылды.



Әлихан Бөкейхан портреті, 1915 ж.

* [1906](https://kk.wikipedia.org/wiki/1906) жылы Омбыдан шығатын кадеттік «Голос степи», «Омичъ» және «Иртышъ» газеттерінде; [1908](https://kk.wikipedia.org/wiki/1908) жылы [Санкт-Петербургте](https://kk.wikipedia.org/wiki/%D0%A1%D0%B0%D0%BD%D0%BA%D1%82-%D0%9F%D0%B5%D1%82%D0%B5%D1%80%D0%B1%D1%83%D1%80%D0%B3) жарық көрген меньшевиктік «Товарищъ», кадеттік «Речь», «Слово» газеттерінде редакторлық қызмет атқарды.
* [1909](https://kk.wikipedia.org/wiki/1909)-[17](https://kk.wikipedia.org/wiki/1917) жж. «Дон егіншілік банкі» бөлімшесінде жұмыс істеді.
* [1911](https://kk.wikipedia.org/wiki/1911)-[14](https://kk.wikipedia.org/wiki/1914) [«Қазақ» газетін](https://kk.wikipedia.org/wiki/%D2%9A%D0%B0%D0%B7%D0%B0%D2%9B_%D0%B3%D0%B0%D0%B7%D0%B5%D1%82%D1%96) ұйымдастыруда және оның жалпы ұлттық деңгейге көтерілуіне зор еңбек сіңірді.
* 20 ғасырдың басында қазақ даласында екі ағымның болғаны белгілі. Бірі [Бұқар](https://kk.wikipedia.org/wiki/%D0%91%D2%B1%D2%9B%D0%B0%D1%80_%D3%99%D0%BC%D1%96%D1%80%D1%88%D1%96%D0%BB%D1%96%D0%B3%D1%96) мен [Түркістан өлкесіне](https://kk.wikipedia.org/wiki/%D0%A2%D2%AF%D1%80%D0%BA%D1%96%D1%81%D1%82%D0%B0%D0%BD) бет бұрған дәстүршіл, панисламшыл ағым, екіншісі негізінен Батыс өркениетін үлгі тұтқан жаңашыл, пантүркішіл ағым. Осы екінші ағымның басында Әлихан бастаған орыс мектептерінен тәлім-тәрбие алған озық ойлы қазақ зиялылары тұрады. Бұл топ саяси ұстамдылық танытып, Ресей империясына қарсы ашық күреске шығудың әлі ерте екенін анық түсінеді. Сондықтан олар, ең алдымен, халықтың сана сезімін оятатын жағдай жасау керек деп білді.

Бар күш-қуаттарын осы мақсатқа жұмылдырады. Бірақ олардың ойдағыдай жұмыс істеуіне жандармерия басқармасының жансыздары мүмкіндік бермейді. Солардың көрсетуімен қуғынға түседі, түрмеге қамалады. Бұдан студент кезінде-ақ сенімсіздердің қара тізіміне ілігіп, бақылауда жүрген Әлихан да тыс қалған жоқ, алдымен, Семей түрмесіне қамалып, кейін [Самар](https://kk.wikipedia.org/wiki/%D0%A1%D0%B0%D0%BC%D0%B0%D1%80) қаласына жер аударылып, онда тек ғылыми-шығармашылық қызметпен айналысуға ғана мәжбүр болды.

* 1916 жылы жер аудару мерзімі бітіп, Самардан [Орынборға](https://kk.wikipedia.org/wiki/%D0%9E%D1%80%D1%8B%D0%BD%D0%B1%D0%BE%D1%80) келген Әлихан бірден қаланың қоғамдық, саяси өміріне араласып кетеді. Қаланың қазақ тұрғындары атынан қалалық думаға сайланады.
* Бүкіл мағыналы өмірін халқының азаттық алып, еркін ел болуына арнаған аяулы азаматтың соңғы демі біткенше сол мақсат жолында жасаған қызметі сан қилы. Ол Ресей жергілікті және қалалық қоғам қайраткерлері съезінің делегаты, Ресейдің I [Мемлекеттік думасының](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D0%B4%D1%83%D0%BC%D0%B0) және мұсылман халықтары съезінің депутаты, IV [Мемлекеттік Думаның](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D0%B4%D1%83%D0%BC%D0%B0) мұсылмандар фракциясының Бюро мүшесі болды.

### **Алаш Орда**

Ол [Ақпан төңкерісінен](https://kk.wikipedia.org/wiki/%D0%90%D2%9B%D0%BF%D0%B0%D0%BD_%D1%82%D3%A9%D2%A3%D0%BA%D0%B5%D1%80%D1%96%D1%81%D1%96) үлкен үміт күтеді. Бірақ ол үміті ақталмайды. [Уақытша үкімет](https://kk.wikipedia.org/wiki/%D0%A3%D0%B0%D2%9B%D1%8B%D1%82%D1%88%D0%B0_%D2%AF%D0%BA%D1%96%D0%BC%D0%B5%D1%82), оның ішінде өзі мүшесі болып жүрген кадет партиясының көсемдері қазаққа автономия беруге қарсы болады. Оның үстіне олармен жер мәселесі жөнінде де ымыраға келе алмайды да, ол бұл партиядан шығып, қазақтан сайланған тоғыз өкілді бастап барып, Томск қаласында Сібір автономистерінің құрылтайына қатысады. Осында болашақ [Сібір республикасының](https://kk.wikipedia.org/wiki/%D0%A1%D1%96%D0%B1%D1%96%D1%80_%D1%85%D0%B0%D0%BD%D0%B4%D1%8B%D2%93%D1%8B) құрамында [Қазақ автономиясы](https://kk.wikipedia.org/wiki/%D2%9A%D0%B0%D0%B7%D0%B0%D2%9B_%D0%90%D0%B2%D1%82%D0%BE%D0%BD%D0%BE%D0%BC%D0%B8%D1%8F%D0%BB%D1%8B_%D0%9A%D0%B5%D2%A3%D0%B5%D1%81%D1%82%D1%96%D0%BA_%D0%A1%D0%BE%D1%86%D0%B8%D0%B0%D0%BB%D0%B8%D1%81%D1%82%D1%96%D0%BA_%D0%A0%D0%B5%D1%81%D0%BF%D1%83%D0%B1%D0%BB%D0%B8%D0%BA%D0%B0%D1%81%D1%8B) құрылмақ болады.

* Құрылтайдан оралысымен Әлихан қазақ тарихындағы тұңғыш саяси ұйым [Алаш партиясын](https://kk.wikipedia.org/wiki/%D0%90%D0%BB%D0%B0%D1%88_%D0%BF%D0%B0%D1%80%D1%82%D0%B8%D1%8F%D1%81%D1%8B) ұйымдастыруға кіріседі. Артынша, [1917](https://kk.wikipedia.org/wiki/1917) ж. желтоқсанында [Екінші жалпықазақ съезі](https://kk.wikipedia.org/wiki/%D0%95%D0%BA%D1%96%D0%BD%D1%88%D1%96_%D0%B6%D0%B0%D0%BB%D0%BF%D1%8B%D2%9B%D0%B0%D0%B7%D0%B0%D2%9B_%D1%81%D1%8A%D0%B5%D0%B7%D1%96) [Алаш автономиясы](https://kk.wikipedia.org/wiki/%D0%90%D0%BB%D0%B0%D1%88_%D0%B0%D0%B2%D1%82%D0%BE%D0%BD%D0%BE%D0%BC%D0%B8%D1%8F%D1%81%D1%8B) жарияланып, Ә. Бөкейхан сол алғашқы Қазақ республикасының тұңғыш төрағасы (президенті) болып сайланады.
* [1919](https://kk.wikipedia.org/wiki/1919) жылы большевиктер өкіметінің бұрынғы алашордашыларға жасаған кешірімнен кейін Ә. Бөкейхан қалған өмірін ғылыми зерттеушілікке арнады.

Бірақ, ұлттық намыстан жұрдай, жалған [интернационалист](https://kk.wikipedia.org/w/index.php?title=%D0%98%D0%BD%D1%82%D0%B5%D1%80%D0%BD%D0%B0%D1%86%D0%B8%D0%BE%D0%BD%D0%B0%D0%BB%D0%B8%D1%81%D1%82&action=edit&redlink=1), жадағай белсенділердің көрсетуімен ол [1926](https://kk.wikipedia.org/wiki/1926) жылы екі рет тұтқындалып, түрме азабын тартты. Әлихан Бөкейхан [Мәскеуге](https://kk.wikipedia.org/wiki/%D0%9C%D3%99%D1%81%D0%BA%D0%B5%D1%83) жер аударылады, зор беделінен қорыққан большевиктер өкіметі оны [Қазақстанға](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD) жолатпады. Онда он жыл үй қамауында отырған Әлиханды [1937](https://kk.wikipedia.org/wiki/1937) жылы тамызында қайыра тұтқындап, бір айдан кейін жалған жаламен 71 жасында Мәскеуде ату жазасына кеседі.

* [1989](https://kk.wikipedia.org/wiki/1989) жылы [мамырдың 14](https://kk.wikipedia.org/wiki/%D0%9C%D0%B0%D0%BC%D1%8B%D1%80%D0%B4%D1%8B%D2%A3_14) КСРО Жоғарғы сотының қаулысы бойынша әрекетінде қылмыс құрамы жоқ болғандықтан, ақталды.

Сөз соңында, ғалым, Ә.Бөкейхан XX ғасырдың алғашқы жартысында қазақ эпосы мен фольклорын ғылыми тұрғыдан зерттеген ғалымдарымыздың бірі болды. Ол қарастырған негізгі аспектілер: эпостың тарихилығы, қазақ фольклорының түрлері, шығу мезгілі, жыршы мен оның шеберлігі, қоғамдық ой-сананың жырда көрініс табуы, бейнелер, олардың атқарған идеялық қызметі, үлгінің көркемдік ерекшеліктері т.с.с.- әлі де қазақ фольклортану ғылымында өз маңызын жойған жоқ, және сол дәуірдің жетістігі болып саналатыны сөзсіз.

## Неліктен «Алаш» партиясы халық қолдауына ие болды?

9.3.1.4 – «Алаш» партиясының ұлттық мемлекеттілікті жаңғыртудағы саясатын талдау;

9.2.3.1 – ұлттық баспасөздің қоғамдық-саяси сананы оятудағы рөліне баға беру

9.1.2.1 – қазақ зиялыларының қоғамдағы рөлі мен қызметін талдау

**«Алаш» партиясы** (1917—1920) — Тұңғыш жалпықазақ съезін шақыру туралы шешім 1917 жылғы сәуір айында өткен Торғай облыстық қазақ съезінде қабылданып, съезд оны даярлауды Ә.Бөкейханов пен А.Байтұрсынов бастаған бір топ қазақ зиялыларынан құрылған айрықша бюроға тапсырды. XX ғасырдың бас кезіндегі ұлт-азаттық қозғалыс тарихының өзекті мәселелерінің бірі – Алаш партиясының құрылуы, оның тарихи негіздері, саяси әлеуметтік сипаты және тарихта алатын орны. Қазақ зиялылары саяси партия құру әрекетін бірінші орыс революциясы жылдарында-ақ қолға алған болатын. Төрағасы — [Әлихан Бөкейханов](https://kk.wikipedia.org/wiki/%D3%98%D0%BB%D0%B8%D1%85%D0%B0%D0%BD_%D0%9D%D2%B1%D1%80%D0%BC%D2%B1%D1%85%D0%B0%D0%BC%D0%B5%D0%B4%D2%B1%D0%BB%D1%8B_%D0%91%D3%A9%D0%BA%D0%B5%D0%B9%D1%85%D0%B0%D0%BD). XX ғасырдың басындағы елдегі аласапыран қиын кезеңде халықтың қамын ойлаған саяси күш – Алаш қозғалысы болатын. Осы қозғалыстың басында – саяси мәдениеті әлемдік деңгейге көтерілген, оқыған, сауатты, кәсіби даярлығы заманына сай адамгершілік-имандылық қасиеттері ата-бабамыздың сан ғасырлық қастерлі құндылықтарымен сусындаған Ә.Бөкейханов, А.Байтұрсынов, М.Дулатов, М.Тынышбаев, Ж.Ақбаев, Б.Қаратаев сияқты дүлдүлдер тұрса, солардың ізін басқан болашақтың нарқасқа ұлдары – Ж.Досмұхамедов, М.Жұмабаев, С.Сейфуллин, М.Шоқай, Т.Рысқұлов, С.Сәдуақасов, Ж.Аймауытов, М.Әуезов тағы басқалар одан әрі дамытты.

Бірінші жалпықазақ съезіне қатысқан М.Шоқаев өзінің естеліктерінде бұл жиынға өзбек және татар елдері өкілдерінің де қатынасып, өздерінің ыстық ықыласын білдіргендігін айтып: «Сөйтіп құрылтай ұлы түркі халықтарының бас қосқан үшеуінің мызғымас бірлігін көрсететін сахнаға айналды» - дейді. Бірінші жалпықазақ съезін ұйымдастыру бюросы «Қазақ» газетінің 24-маусым күнгі санында съездің тәртібіне қойылатын мәселелерге байланысты ел талқысына өз тұжырымдарын ұсынды. Тезистер түрінде баяндалған бұл мәселелердің бәрі дерлік кейін бірінші жалпықазақ съезінің күн тәртібіне енді.

Алаш партиясы мүшелері [Алаш Орда](https://kk.wikipedia.org/wiki/%D0%90%D0%BB%D0%B0%D1%88_%D0%9E%D1%80%D0%B4%D0%B0) үкіметінің құрамында барынша көпшілігі болған.[[2]](https://kk.wikipedia.org/wiki/%D0%90%D0%BB%D0%B0%D1%88_%D0%BF%D0%B0%D1%80%D1%82%D0%B8%D1%8F%D1%81%D1%8B#cite_note-2) Тарихты халық жасағанымен, қоғамның тарихи даму заңдылықтарын реттеп отыратын заңдар мен құқықтық құжаттарды, саяси-құқықтық дъоктриналарды нақты тұлғалар жүзеге асыратыны белгілі, осы салада мемлекеттік тілдің де атқарар қызметі зор. Қазақ жері екі ғасырдан астам [Ресей самодержавасының](https://kk.wikipedia.org/w/index.php?title=%D0%A0%D0%B5%D1%81%D0%B5%D0%B9_%D1%81%D0%B0%D0%BC%D0%BE%D0%B4%D0%B5%D1%80%D0%B6%D0%B0%D0%B2%D0%B0%D1%81%D1%8B&action=edit&redlink=1) қол астында болған жылдарда, қазақ халқының өз тағдырын өзі билеу құқығынан айырғаны, көк түрік дәуірінен бастау алған бірегей саяси тарихы бар халық, түгелдей империялық заңдардың бұғауына түскені, біздерге тарихтан белгілі.

Қазақ қоғамының осы қасіретін халықтың озық ойлы, көзі ашық өкілдері аңғара бастады. Олар халықты саяси күрес додасына бастап шықты. Бұған себеп болған [1917](https://kk.wikipedia.org/wiki/1917) жылғы Ресейдегі қос төңкеріс еді. Патша үкіметінің тақтан құлауы саяси күресті одан әрі қыздыра түсті. Қазақ зиялылары саяси қызметтің қатерлі жолына жалтақтамай, жанқиярлықпен күрескен көрнекті тұлғалар шықты. Олар: Әлихан Бөкейханов, Ахмет Байтұрсынов, Міржақып Дулатов, Жақып Ақбаев, Әлімхан Ермеков, Халел Досмұхамедов, Жаһанша Досмұхамедов және т.б. болатын. Олар патша самодержавасының қазақ халқының саяси-сезімінің қалыптасып, оның саяси күреске ұласуына, барынша кедергі келтіріп отырғанын бірден түсінген еді.

[1917 жылдың](https://kk.wikipedia.org/wiki/1917_%D0%B6%D1%8B%D0%BB) 21 қараша күні «Қазақ» газетінде Алаш партиясы бағдарламасының жобасы және съез материалдары жарияланды. «Алаш» партиясының өмірге келуі үлкен саяси мәселе еді. Сол кездегі қазақ зияларының ғылыми жұмыстарымен де, оқу-ағарту ісімен де, алғашқы қазақ тілінде басылымдар шығару әрекетімен де, көркем әдебиетімен де айналысқанын көруге болады. «Алаш» партиясы бағдарламасының жобасындағы тоғызыншы тарауда «Ғылым-білім үйрету» жөнінде

- оқу ордаларының есігі кімге де болса ашық, ақысыз болуы;

- жұртқа жалпы оқу жайлы; бастауыш мектептер ана тілінде оқылады;

- қазақ өз тілінде орта мектеп, университет ашуға;

- оқу жолы өз алдына автономия түрінде болуы;

- үкімет оқу ісіне кіріспеуі;

- мұғалімдер-профессорлар өзара сайлаумен қойылуы;

- ел ішінде кітапханалар ашылуы туралы айтылады.

- газет шығаруға, кітап бастыруға еркіншілік - деп көрсетілген.

1917 жылғы 5-13 желтоқсанда Орынбор қаласында Екінші жалпықазақ съезі өтеді. Съездегі қаралған аса маңызды мәселелер: қазақ-қырғыз автономиясы; милиция құру; ұлт кеңесі; оқу мәселесі т.б..

Бұл сиезде автономияны жариялау мерзімі туралы қызу тартыстар бірнеше күнге созылды. Осы съезде Алаштың аяулы азаматы [Міржақып Дулатов](https://kk.wikipedia.org/wiki/%D0%9C%D1%96%D1%80%D0%B6%D0%B0%D2%9B%D1%8B%D0%BF_%D0%94%D1%83%D0%BB%D0%B0%D1%82%D0%BE%D0%B2) баяндама жасады: қазақ даласында медресе мен мектептердің аздығын, қазақ тілінде оқулықтардың жетіспейтінін, сондықтан міндетті түрде ұлттық мектептерді құру керектігін тілге тиек етті. Осы мәселе бойынша құрамы 5 адамнан тұратын бастауыш және орта мектептерге арналған қазақ тілінде оқулық жазатын комиссия құрылды. Комиссия орталық ұлттық кеңеспен бірге болу керек. Комиссияға оқулықтан басқа да жұмыстар жүктелді. Атап айтсақ: ұлттық мектептерге арналған бағдарламалар; мұғалімдерге арналған нұсқаулар; бала тәрбиесі жөніндегі кітаптар; барлық қырғыз-қазақ мектептерінде халықтық білім беру іс-шараларының

Ережелерін жасау; қазақ тілінде жазу үлгілерін енгізу; қазақ тіліне пайдалы кітаптарды, брошюраларды аудару т.с.с. Комиссия 1918 жылдың басынан жұмысқа кірісу керек. Өздері құрастырған кітаптарын, бағдарламаларын баспаға жариялап отыру қажет. Комиссия құптамаған окулықтар басылымға шығарылмайды. Комиссия жұмысына қаражатты облыстық земстволар ұлттық қордан бөлуге тиіс делінген.

Міне, өздеріңіз көріп отырғандай, жаңадан құрылып жатқан «Алашорда» үкіметі алғашқы сағатынан бастап ұрпақ тәрбиесіне, ұрпақ болашағына зор көңіл бөлген. Жас ұрпақтың туған тіліне деген сауаттылығын арттыру үшін, ана тіліндегі оқулықтарды жасауға кіріскен. Бала тәрбиесіне, оқуына осындай қиын заманда жаңаша бетбұрыс, бұл болашаққа деген сенім еді. Білімді жастар, еліне салауатты да сауатты қызмет етеріне деген үміт болатын-ды [9].

Орынбордан қайтып оралған бойында Жаһанша, Халел Досмұхамедовтер қазақтың батыс аймағын басқаратын үкімет құруға кірісті. «Ойыл уәлаяты» уақытша үкіметі – XX ғасырдың басында Жайық өңірінде орнаған мемлекеттік-автономиялық құрылым. Ол 1918 жылдың мамыр айының соңында Жымпитыда өткен ІҮ Орал облыстық қазақ сиезінің қарарымен құрылды. «Ойыл уэлаяты» уақытша үкіметінің атқарған істері: жерге жекеменшікті жойып, оны халықтың меншігі деп жариялады; халық сайлаған уәлаяттық, уездік соттар іске кірісті; ақша-финанс жүйесі жасалынды; халыққа өз саясатын жеткізу, түсіндіру үшін газет шығарылды (оның редакторы болып Ахмет Мәметов жұмыс атқарды. Ол М.Мәметованың әкесі, көрнекті Алашорда қайраткерлерінің бірі); жерді пайдалану, салық, дін, сот, білім, әскер істері жөнінде қаулы-қарарлар қабылдады.

Осыған қоса, іс-қағаздарын ана тілінде жүргізу туралы мәселе айқын жолға қойылды. Білім беру ана тілінде болуы керек делінген. Басылымдардың қазақ тілінде болуына ерекше назар аударған [10].



Алаш партиясының жетекшілері

1918 жылы 1 сәуірде [Халел](https://kk.wikipedia.org/wiki/%D0%A5%D0%B0%D0%BB%D0%B5%D0%BB_%D0%94%D0%BE%D1%81%D0%BC%D2%B1%D1%85%D0%B0%D0%BC%D0%B5%D0%B4%D0%BE%D0%B2) және [Жаһанша Досмұхамедовтер](https://kk.wikipedia.org/wiki/%D0%96%D0%B0%D2%BB%D0%B0%D0%BD%D1%88%D0%B0_%D0%94%D0%BE%D1%81%D0%BC%D2%B1%D1%85%D0%B0%D0%BC%D0%B5%D0%B4%D0%BE%D0%B2) Мәскеуге барып, Орталық Кеңес өкіметінің басшысы В.И.Ленинмен және Ұлт істері жөніндегі халық комиссары И.В.Сталинмен кездеседі. «Алашорда» атты ұлттық автономиялық үкімет құрылғанын, «Алашорда» үкіметінің төрағасы Әлихан Бөкейханов екенін мәлімдейді. Бірақ «Алашорда» мемлекетінің қойған талап-тілектерін Орталық Кеңес өкіметі толықтай мойындамайды. Дегенмен де РКФСР-дің ұлт істері жөніндегі комиссариатының құрамында қазақ бөлімі құрылады.

«Тіл адамның даңқын асырады. Адам ол арқылы бақыт табады» деп [Жүсіп Баласағұнның](https://kk.wikipedia.org/wiki/%D0%96%D2%AF%D1%81%D1%96%D0%BF_%D0%91%D0%B0%D0%BB%D0%B0%D1%81%D0%B0%D2%93%D2%B1%D0%BD) «Құдатғу білік» еңбегінде жазғандай [12] тіл саясатын көтерген XX ғасырдың басындағы Алаш қайраткерлерінің қазақ қоғамындағы басты ағымдарының бірі – автономиялық басқару жүйесіндегі мемлекеттік құрылыс болса, екіншісі – Мемлекеттік тіл саясаты еді. Ана тіліне деген үлкен жауапкершілік еді. Алаштың арыстарының бірі – Ахмет Байтұрсынов «Дүниеде ешбір тіл өз-өзінен шықпайды. Тіл деген нәрсе қалың елдің күндегі тұрмыс қазанында қайнап, пісіп дүниеге келеді,» - десе [13], Күнбатыс Алашордасының идеологы саналған Ғ.Қараш: «Тіл болмаса, ұлт та болмайды, яғни ұлт бүтіндей өлген, жоғалған ұлт болады. Ең әуелі ана тілі қажет. Егер ана тілін білмесең, онда сен ол ұлттың баласы емессің. Ана тілін білмей тұрып, ұлт білімін ала алмайсың. Ұлт білімі болмаса, онда әдебиеттің болмайтындығы өзі-ақ белгілі. Әдебиеті жоқ ұлттың өнері де өршімейді», - деген.

Батыс Алашорда үкіметі жетекшілерінің бірі Х.Досмұхамедұлы тіл туралы: «Біздің тәжірибемізде қазақ тілі – бай тіл. Тек сөздерін ғылым жолына салып реттесе, ешбір жұрттың тілінен кем болмайды», - деген пікірді айтқан

# Қазақстанда кеңестік биліктің орнығуы

## Қазан төңкерісі халық арасында қандай үміт тудырды?

9.3.1.2 – XX ғасырдың басындағы Қазақстандағы қоғамдық-саяси үдерістерге баға беру

### **1917 жылғы Қазан төңкерісі және Қазақстанда Кеңес өкіметінің орнауы**

1917 жылғы Ақпан буржуазиялық-демократиялық революциясынан кейін орнаған Уақытша буржуазиялық үкімет елдегі әлеуметтік және ұлттық езгіні жою, жер мәселесін, империалистік соғыстан шығу және т. б. мәселелерді шешпеді. Қазақстандағы жергілікті халықтарды саяси құқықтарынан айырған бұрынғы патша үкіметінің заңдары өз күшінде қалды. Өлкедегі казак-орыс әскерлерінің ұлан-байтақ жер иеліктері мен барлық әлеуметтік артықшылықтары толығымен сақталды. Қазақстанның ең жақсы шұрайлы жерлерін отаршыл кулактар тартып алып берген Қоныс аудару басқармасының жергілікті аппараты өз жұмысын одан әрі жалғастырды. Өнеркәсіп орындарында 8 сағаттық жұмыс күні енгізілмеді. Мемлекеттік мекемелер мен мектептерде қазақ тіліне көшуге бұрынғысынша тыйым салынды. Ресей мемлекетіндегі бұл жағдайларды В. И. Ленин бастаған большевиктер партиясы «Бүкіл өкімет кеңестерге берілсі,н» — деген ұранды пайдалана отырып, Уақытша үкіметті құлату үшін оны басты құралға айналдырды. Сөйтіп, 1917 жылғы 25 қазанда (7 қарашада) Петроградта қарулы көтеріліс басталып, Уақытша буржуазиялық үкімет құлатылды.

Революция бүкіл билікті жұмысшы, солдат, шаруа депутаттары кеңесінің қолына беру арқылы халықтың әр түрлі топтары мен түрлі ұлттардың, халықтардың келешектегі тағдырына байланысты түрліше үмітте болуына жол ашфты. Ресейдің қол астында болып келген орыс емес халықтардың еңбекші бұқарасы Қазан революциясынан кейін экономикалық-әлеуметтік күйзелістен шығумен бірге отаршылдықтың бұғауынан босанып, тәуелсіздік алатын шығармыз деп үміттенді. Ал Ленин бастаған большевиктер зауыт, фабрикалар жұмысшыға, жер шаруаға, бейбітшілік – бүкіл халыққа деген ұран көтере отырып, Ресейге тәуелді болып келген халықтар жөнінде өз бағыттарын белгіледі. Олар барлық ұлттар мен ұлыстардың, халықтардың теңдігі мен бостандығын, азаттығын жариялай отырып, оларды революция туының астынан кетпеуге шақырды.

### **Петроградтағы Қазан төңкерісі**

1917 жылы 25 қазанда Ресей империясының астанасы Петроград қаласында Қазан төңкерісінің нәтижесінде мемлекет билігі Кеңестердің қолына көшті. Қазан төңкерісінің идеологы, яғни басшысы В. И. Ульянов (Ленин) болды.

Қазан төңкерісінен кейін билікті қолына алған Кеңестер «Ресей халықтары құқықтарының декларациясын» қабылдады. Осыдан кейін Кеңестердің «Ресей мен Шығыстың барлық еңбекші мұсылмандарына» үндеуі жарияланды. Аталған үндеуде халықтардың діни сенімдері мен ұлттық мүдделеріне ешкім тиіспейтіні, барлық халықтардың құқықтары бірдей болатыны туралы айтылған.

1917–1918 жылдары Қазақстанда Кеңестер өкіметі кейбір өңірлерде күрес нәтижесінде, ал енді бір жерлерде бейбіт түрде орнады.

Қазан төңкерісінен кейінгі Қазақстандағы ұлттық үкіметтер

1917 жылы қарашада Орынбор контрреволюциялық төңкеріс нәтижесінде Дутов басқарған «Әскери үкімет» билікті қолына алды.

1917 жылы 15 қарашада Ташкентте болған мұсылман депутаттары Кеңестерінің өлкелік съезінде жаңа үкімет «Түркістан Халық Комиссарлары Кеңесі» орнады. Бұл үкіметтің Кеңесі құрамында мұсылмандар болған жоқ. 1917 жылы 22 қарашада Қоқанд қаласында болған бүкіл түркістандық IV съезде Түркістан автономиясы, яғни Түркістан үкіметі құрылғаны туралы жарияланды. Бұл үкімет кейбір деректерде «Қоқанд автономиясы» деп аталды. Алғашқы басшысы М. Тынышбаев, одан кейін басшы қызметін Мұстафа Шоқай атқарды.

1917 жылы 5–13 желтоқсанда Орынбор қаласында жалпы қазақ съезі болды. Съезді М. Шоқай басқарды.

Съезде Алаш автономиясын құру туралы қаулы қабылданды.

Алашлорданың 25 мүшеден тұратын Уақытша Халық Кеңесі құрылды.

Автономия орталығы Семей қаласында орналасатын болды.

Алашорда үкіметінің төрағасы болып Ә. Бөкейханов сайланды. «Қазақ» газетінде «Алаш» партиясының 10 бөлімнен тұратын бағдарламасы жарияланды.

### **«Алаш» партиясының бағдарламасы:**


1. басқару түрі;
2. автономия;
3. азаматтық негізгі құқықтары;
4. дін ұстану туралы мәселе;
5. соттар туралы;
6. қорғаныс;
7. салық;
8. жұмысшы мәселесі;
9. халық ағарту;
10. жер мәселесі.

## Алаш Орда үкіметі мен Түркістан (Қоқан) автономиясының идеялары неліктен жүзеге аспады?

9.3.1.6 – Қазақстанда құрылған ұлттық автономиялардың маңыздылығына баға беру;

9.1.2.1 – қазақ зиялыларының қоғамдағы рөлі мен қызметін талдау

## 





***Алашорда үкіметі.*** Қазақ халқының тарихында 1917 жылғы Ақпан революциясынан кейін құрылған «Алаш» қозғалысы ерекше орын алады. Бұл – қазақтан шыққан зиялы қауым өкілдерінің белсенділігі арқасында қазақ этносын құлдыраудан сақтап қалған ірі оқиға болды. 1917 жылы желтоқсанда Орынборда өткен ІІ жалпықазақ съезінде «Алаш» партиясының бағдарламасымен бірге мынадай ұлттық идея ұсынылды:

І Қазақ ұлттық территориялық автономиясын құру. Оның құрамына Бөкей Ордасы, Орал, Торғай, Ақмола, Семей, Ферғана, Самарқан, Алтай губернияларын кіргізу.

ІІ Қазақ автономиясына «Алаш» атын беру.




ІІІ Барлық жердегі, судағы байлықты Алаш халқының меншігіне өткізу.



IV Қазақтар арасында тұратын барлық халық өкілдеріне азшылық құқығын беру.

V Алаш облыстарын құлдыраудан, анархиядан аман сақтау үшін Алаш Орда халықтық кеңесін ұйымдастыру. Алаш Орданың орталығы Семей қаласы болсын. Алашорда қазақ елінің билігін тез арада өз қолына алсын.

***Түркістан автономиясы.*** 1917 жылы 26 қарашада Қоқан қаласында IV Өлкелік төтенше мұсылмандар съезі өз жұмысын бастап, Түркістан автономиясын жариялады. Автономия басшылары – Мұхамеджан Тынышбаев, кейін Мұстафа Шоқай болды. М. Шоқай бүкіл Түркістанды бір автономиялық республикаға біріктіріп, оны демократиялық Ресейдің құрамына енгізу идеясын ұсынды. Бірақ большевиктер ұлттық үкіметтің құрылуын құптамады. 1918 жылы ақпанның басында Қызыл гвардияның отряды Түркістан (Қоқан) автономиясын жойып жіберді. М. Шоқай эмиграцияға кетуге мәжбүр болды.

Түркістан автономиясы мен Алашорда үкіметін ортақ идея біріктірді. Кеңес өкіметіне қарсы көзқараста болған автономиялар бірінші кезекте өзін-өзі басқару құқығына қол жеткізгісі келді.





Біріншіден, Қоқанда Түркістан автономиясы жарияланып, үкіметі құрылғанда М.Шоқай айға жетер-жетпес мезгілде Алашорда үкіметінің өмірге келерін білген жоқ еді және оны ойлауға уақыт ағымы мұрсат та берген жоқ-тын.

Екіншіден, Алашорда үкіметінің құрамына енуге келісім беруі орынсыз деп айту қиын. Өйткені Алашорда үкіметін сайлаған желтоқсан съезі «Бір айдың ішінде Алашорда Түркістан қазағын бүкіл Алашқа қосып алады, қосып ала алмаса да бір айдан кейін халыққа білдіреді» деген шешім қабылдайды.

## Қазақ Автономиялық кеңестік Республикасы құрылуының тарихи маңызы неде?

9.3.1.6 – Қазақстанда құрылған ұлттық автономиялардың маңыздылығына баға беру;

9.1.2.1 – қазақ зиялыларының қоғамдағы рөлі мен қызметін талда

1920 жылы 9 наурызда Қазақ революциялық комитет қазақ жеріндегі ұлттық «Алашорда» автономиясымен аймақтық бөлімшелерін тарату жөнінде шешім шығарды. Қазақ Кеңес автономиясын құруға дайындық жүргізілді. 1920 жылы тамызда ұлт істері халық комиссариаты жанында Қазревком, Сібірревком және Түркістан Орталық Атқару Комитеті өкілдерінің жиналысында Ақмола және Семей облыстарын Қазақстанға беру мәселесі шешілді. Бұл пікірталасқа Ә. Бөкейханов, А. Байтұрсынұлы Ә. Ермеков, т.б. азаматтар қатысты. Сібір және Астрахань шовинист большевиктерімен ауыр дауда Ертіс пен Жайықтың оң жағалауындағы аймақтар Қазақстанға қосылды. В.И. Ленин Кремльде болған осы пікірталас кезінде қазақ делегациясының талаптарын қолдап шықты. Қырғыз (Қазақ) Автономиялық Кеңестік Социалистік Республикасын құру жайлы декреттің үлгісі 17 тамызда қаралды. 1920 жылы 26 тамызда бұл декрет бекітіліп, заңды күшіне енді.

1920 жылы 22 қыркүйекте Бүкілресейлік орталық атқару комитетінің жаңа декреті бойынша Қазақ АКСР-інің құрамына Орынбор губерниясы қосылды.

1920 жылы 4 қазанда Орынбор қаласында Қазақ АКСР Кеңестерінің Құрылтай съезінде «Қазақ АКСР еңбекшілері құқықтарының Декларациясы» қабылданды. Заңды түрде Қырғыз (Қазақ) автономиялы Социалистік Республикасы жарияланды. Енді Қазақстан Ресей құрамындағы автономиялық мемлекет саналып, астанасы Орынбор қаласы болып бекітілді. Республиканың жер аумағы 2 млн. шаршы км-ге жуық, ал халқы 5 млн-ға жететін мөлшерде болды.

1924 жылы Түркістан АКСР-і жойылып, Өзбек және Түрікмен республикалары пайда болды. Сырдария, Жетісу облыстары Қазақстанға қосылды. Орынбор қаласымен бірге Орынбор губерниясының бір бөлігі Ресейге қайтарылды, осыған байланысты Қазақстанда жаңа астана мәселесі туралы таңдау Сырдария облысының орталығы Перовскіге (Ақмешіт) түсіп, ол Қызылорда деп қайта өзгертілді. Барлық қазақ жерлерінің бір республикаға бірігуі қазақ халқының тарихындағы маңызды кезең болды және қазақ мемлекеттілігінің қайта қалыптасуында үлкен рөл атқарды. Алайда автономияға қатысты негізгі мәселелер әлі де орталық арқылы шешіліп отырды.

## Қазақ жерінің тұтастығын қалпына келтірудегі ұлт зиялыларының рөлі қандай болды?

9.1.2.1 - қазақ зиялыларының қоғамдағы рөлі мен қызметін талдау

С.Меңдешев – бүгінгі тәуелсіз ­Қазақ­­станға негіз болған кеңестік қазақ мемле­кеттілігінің қалыптасуы мен ­дамуына үлкен үлес қосқан бірегей тұлға, қазақ жерінің тұтастығын қалпына келтіру және кеңестік билік органдарын қазақтандыру жолында, қазақ ағарту және ғылым салала­рының негізін қалауға ерен еңбек сіңірген қайраткер еді.

Өте тартысты жағдайда өткен 1921 жылғы 7 сәуірдегі біріккен комиссия мәжілісінде екі жақтың мүдделері қайшы келді. Мәжіліске Сібірревком жағынан Чуцкаев, Михеев, Дубровский, Темкин, Шиша, қазақтардан: Меңдешев, Сейфуллин, Заромский, Досов, Әлібеков, Сергеев, Әйтиев, Попов қатысты. Сібірревком жобасын қорғаған Чуцкаев: «Сібір мен Қазақ республикасының шекарасы дегеніміз тек шартты түрдегі түсінік, екеуінің арасына қалқан қою қажет емес. Сібір жерінде қалатын қазақтардың мүддесі орыс тұрғындармен бірдей қорғалады. Павлодар уезінің солтүстік бөлігі Сібірге қарауы керек, өйткені бұл ауданның тұзды көлдері Сібір үшін өте маңызды» дегенді көлденең тартты. Бұл пікірді қазақ өкілдері кері серпіп тастады. Олар: «Қазақ республикасын құрған уақытта оның негізіне этностық принциптер алынғанын, ал экономикалық принциптің тек қосалқы ғана мәні бар» деп Сібірревком мүшелеріне мынадай талаптар қойды:

– Семей губерниясынан Павлодар уезінің бөлінуі шаруашылық дамуына нұқсан келтіретіндіктен, бұл талап орындалмайды;

– Қазақ өкілдігінің шекара жөніндегі нұсқасы қабылдануы қажет. Омбы уезінің қазақтар мекендейтін бөлігі толығымен Қазақ республикасына қосылады. Теміржол қатынасы Есілкөл станциясы арқылы жүргізілетін болады;

– Есіл уезінің 13 болысы Қазақ республикасына қосылуы керек;

– Бұқтырма уезі Семей губер­ния­сының аумағында, сондықтан Қазақ республикасына сөзсіз берілуі керек.

Қазақ қайраткерлері Сібірревком дайындап, ұсынған жоба Қазақ мемлекетінің ұлттық тұтас­тығын бөлшектеуге әкелетінін түсінді. Сондықтан екі жақтың біріккен комиссиясы «Шекара мәселесі жөнінде келісімге келе алмағандықтан, ақтық шешім шығару БОАК-нің қарауына берілсін» деген қаулымен тарауға тиіс еді. Дегенмен қазақ өкілдерінің өзіндік көзқарастарын берік ұстауы мен табандылығы арқасында мәжіліс соңына қарай біріккен Сібір қазақ комиссиясы бір шешімге тоқтады. С.Сейфуллин, Ә.Досов, С.Меңдешев және П.Заромский қол қойған қаулыда: «Семей губерниясы 20 сәуірден бастап Қазақ өлкесіне беріледі» делінген.

9 сәуірде Е.Полюдовтың жетекшілігімен өткен кезекті бюро мәжілісінде орталығы Петропавл қаласы болатын Ақмола губерниясының 7 адамнан құралған жетекші тобын құру мәселесі қаралды. Төрағасы Ә.Әйтиев болып, Коротков, Барлебен, Асылбеков, Шәріповтерден құралған революциялық комитет билікті қолға алды. Төтенше комиссияның ұйғарымымен «Сейфуллин жолдасқа жаңадан құрылған Ақмола губерниялық ревкомының жұмысына жәрдемдесу тапсырылды» деген құжат сақталған. С.Сейфуллиннің ұлт мүддесін қорғау жолындағы қайраткерлігі комиссия және бюро мәжілістерінде талас тудыр­ған мәселелерді шешудегі белсенділігінен айқын көрінеді. 22 сәуір күні өткен мәжілісте Ақмола губерниясының халқын азық-түлікпен қамтамасыз ету жайы қаралған. Екі жақты комиссия белгілеген шаралардың орындалуына көз жеткізу үшін С.Сейфуллиннің ұсынысымен аталған мәселе 30 сәуір күнгі мәжілісте қайта қаралып, Ақмола губерниясы уездерін астықпен қамтамасыз ету, мемлекетке астық және мал өнімдерін дайындауды тоқтату мәселелері оң шешімін тапқан.

1921 жылы 10 мамырдағы мәжілісте «Ақмола және Семей облыстары әкімшілік жағдайында 10 мамырдан бастап, Қазақ республикасына қарайды» деген қаулыға С.Сейфуллин де қол қойды. Осы күні аса маңызды бірнеше мәселелер өз шешімін тапты. Атап айтсақ, мұның алдында 18 сәуір күні қаралғанымен, аяқсыз қалған Омбы қаласындағы жоғарғы оқу орындарында Ақмола және Семей губерниялары жастарына орын беру туралы Сібір халық ағарту бөліміне ұсыныс жасау мәселесі де Сейфуллиннің талап етуімен тиянақ тапты.

Комиссияның Мәскеуге жүгінген талаптары қазақ пайдасына шешілгені туралы хабар жетті. Екі жақ келісімге келіп, 11 мамыр­да Сібірревком және Қазревком өкілдері мәжілісінің шешімімен Ақмола және Семей губерниялары Қазақ АКСР-ына қайтарылды. 1921 жылы 12 мамырда С.Меңдешев пен РК(б)П ОК Сібір бюросының хатшысы В.Яковлев барлық партия органдарының Сібір қарамағынан Қазақ АКСР-ына берілгендігі, Семей және Ақмола губерниялық комитеттеріне Сібір бюросымен қатынас жасауды тоқтату, Орынборға сөзсіз бағыну жөніндегі актіге қол қойды.

Комиссияның ұйғаруымен таяуда қосылатын екі облыста кеңестер сайлауына дайындық жұмыстарын жүргізу қаралды. С.Сейфуллинге еңбекші қазақ халқына кеңестер сайлауына байланысты үндеу дайындап, оны газет бетіне жариялау және жемқорлық пен парақорлықтың жолын кесу кеңес органдарының бақылауында екенін атап көрсету тапсырылды. Қазақстан мен Ресей арасындағы жер дауы осылай шешілген. «Кирреспубликаның шекарасы туралы» Бүкілодақтық Атқару комитетінің 1922 жылы 26 қаңтардағы қаулысымен біржола хатталып, солтүстік-шығыстағы аумақтар Қазақстан қарамағына беріліп, қазақтың байырғы жерлері мүмкіндігінше біртұтас қалпында сақталып қалды.

## Не себепті Кеңес үкіметі Жаңа экономикалық саясаттан бас тартты?

9.3.1.7 – ХХ ғасырдың 20–30 жылдардағы әміршіл-әкімшіл жүйе саясатының зардаптарын талдау;

9.4.1.1 – деректер мен дәйектерді салыстыру арқылы жаңа экономикалық саясаттың нәтижесінде орын алған өзгерістерді талдау

Азамат соғысы жылдарында Кеңес өкіметі«әскери коммунизм» саясатын жүзеге асырды. Бұл саясаттың негізгі белгілері:

* Азық-түлік салғырты;
* Жеке саудаға тиым салу.
* Азық-түлікті теңгерме ұстанымына сәйкес бөлу;
* Ірі, орта және ұсақ өнеркәсіптерді мемлекет меншігіне көшіру;
* Жалпыға бірдей еңбек міндеткерлігін енгізу;
* Басқару ісін орталыққа бағындыру.

Азық-түлік салғыртының мәні: шаруалардың ауылшаруашылығыдағы артылған өнімінің бәрін мемлекетке міндетті түрде өткізуі.

«Әскери коммунизм» мен қуаңшылықтың орын алуына байланысты 1921–1922 жылдары Қазақстанды аштық жайлап, Республика халқының ⅓ бөлігі ашықты. Коммунистердің ұсынысымен енгізілген«Жаңа экономикалық саясат» (ЖЭС)тығырықтан шығудың жалғыз жолы болды. ЖЭС-тің артықшылықтары:

* Еңбек міндеткерлігінің жойылуы;
* Сауда еркіндігі;
* Жалдамалы еңбекті қолдану;
* Жерді жалға беру;
* Ұсақ кәсіпорындарды жалға беру;
* Кәсіпорындарды шаруашылық есепке көшіру.


ЖЭС жылдары жеткен жетістіктер көп болды, бастысы мал саны артып, егістік көлемі ұлғайды. Алайда кейін ЖЭС тоқтатылды. Оның басты себептері:

* Кеңестік идеологияға қайшы келуі;
* Шетел капиталының арта түсуі;
* Ұсақ тауар өндірушілерге қарсы күрестің күшеюі.

## Кеңестік идеология демократиялық ұстанымдарға сай болды ма?

9.3.1.7 – ХХ ғасырдың 20–30 жылдардағы әміршіл-әкімшіл жүйе саясатының зардаптарын талдау;

9.2.1.1 – мемлекеттің діни саясатының мақсаты мен салдарын анықтау



Большевиктер партиясы өз беделін көтеру үшін «Алаш» партиясының басшыларын қуғын-сүргінге ұшыратты, кейін олар республикадан Мәскеуге, Украинаға жер аударылды. Қоғамда,экономикада, мәдениетте жаппай идеологияландыру ісі жүргізілді. Бюрократиялық жұмыс нығайып, тоталитаризмге ауысты.

Мәскеу өнеркәсіп орындарына, теміржолдарға, республиканың халық шаруашылығына байланысты жоспарлар беріп, бәрін тікелей басқарып отырды. Басшылық қызметтерде қазақтардың саны аз болды, көбіне сайлау нәтижесінде өзге ұлттар басым түсіп отырды. Сайлау заңдары демократиялық жолмен қарастырылмады. 1920 жылы өнеркәсіпте барлық жұмысшылардың ішінде қазақтардың саны тек 17%-ын құрады. Ал бірінші облыстық партия конференциясында 163 делегаттың ішінде 19-ы ғана қазақ ұлтының өкілі болды. Кеңес өкіметіндегі жетістіктерге қарап, И.В. Сталин 1929 жылды «Ұлы бетбұрыс» жылы деп атады.

Қазақстанда 1920-1930 жылдары қызыл отау, оқу үйлері, клубтар, кітапханалар сияқты саяси-ағарту орындары көптеп ашылды. Елде халықтың басым бөлігінің саяси идеялық

дайындығы төмен деп саналғандықтан, коммунистер саяси-ағарту ісіне көп көңіл бөлді. Осы міндеттерді іске асыру үшін Республика коммунистерін тәрбиелейтін арнайы саяси сауат ашу мектептер жүйесі құрылды. Елдегі саяси белсенділер осы мектептерде оқып, партиялық, кеңестік, кәсіподақ жұмыстарын атқаруға міндетті болды. Қазақстанда маркстік үйірмелер мен

партиялық клубтар құрылып, ондағы коммунистер ел арасында саяси ағарту жұмыстарын жүргізді.

Елдегі бірпартиялық жүйенің нәтижесінде барлық жерде

оның билігінің үстемдігі сақталды. Оппозицияның жоқтығының

салдарынан билеуші партия мемлекет пен қоғамға жаппай бақылау орнатып, өзге партиялардың өмір сүруіне тыйым салды.

### **1921–1922 жылдардағы ашаршылық**

1921–1922 жылдары ауа райының қуаңшылғына байланысты астық шықпай қалып, елді аштық жайлады. Қазақстан халқының 1/3 бөлігі осы аштық қасіретін бастан кешірді. 1921 жылдары ашыққан адамдардың саны – 1 млн. 508 мың адамды құраса, 1922 жылдары олардың саны 2 млн. 303200 адамды құраған. Аштық әсіресе Қазақстанның Батыс аймағын қамтыды. Ал астық мол шыққан Семей, Ақмола губернияларында жиналған астықтың 80% орталыққа әкетілді. Қазақстан Ресейдің Мәскеу, Петроград, Самара, Қазан, Саратов өлкелерінің ашығушыларына көмек көрсетті. Оның нәтижесі Қазақстанның астық мол шыққан аудандарының аштыққа ұшырауына себеп болды.

Кеңес өкіметі кеш те болса, ашыққан аудандарға көмек көрсетті. 1922 жылы егістікке себілген дәннің 60% Кеңес өкіметі берген болса, сонымен қатар ауыл шаруашылық машиналары мен құралдарын сатып алу үшін 2 млн. 131 мың сом мемлекеттен қаржы бөлінді. Қазақстан ашыққан Ресей өлкелеріне астық беріп қана қоймай, 20 мыңға жуық ашығушыларды өз еліне паналатты. Арал балықшылары Еділ бойындағы ашыққан халықтарға 14 вагон балық жіберді. 1921–1922 жылғы аштықтың салдарынан Ақтөбе, Қостанай, Орал, Орынбор, Торғай губерниялары тұрғындарының 1/3-нен айырылды. 700 мыңнан астам халық туған жерін тастап көршілес аймақтарға көшіп кетті.

### **Жер-су реформасы**

Жер мәселесіндегі патша өкіметінің отаршылдық саясатының ауыр зардаптарын жою шаралары іске асырылды.

1921 жылғы сәуір – патша өкіметі кезінде Сібір және Орал казак әскерлеріне берілген жерлерді қазақтарға қайтару туралы декрет шығарылды. Нәтижесінде:

* Ертіс өңіріндегі 177 мың десятина жер қайтарылды.
* Оралдың сол жағалауынан 208 мың десятина жер қазақтарға берілді.

1921 жыл – Жетісуда жер реформасы жүргізілді.

* Қазақ, қырғыз, ұйғыр еңбекшілеріне 460 мың десятина жер қайтарылды.
* 1 млн. десятинадан астам жер қоры құрылды.

1921–1922 жылдары аграрлық қайта құрулар нәтижесінде 300 мың адам Қытайдан Қазақстанға оралды.

Реформаны жүзеге асыруда қателіктер мен асыра сілтеулерге жол берілді. Қай жағдайда қоныс аударушы кедейлер жерден айрылды. Қоныс аударушылар негізінен отаршы-кулактар қатарына жатқызылып, қазақтар мен қоныстанушылар арасында ұлт араздығы туындады.

1921 жыл — «Қосшы одағы» құрылды.

1930 жылдан — «Кедей одағы» атанды.

Жетекшілері: А. Асылбеков, Ә. Жангелдин, Г. Коростылев, С. Меңдешев, С. Сейфуллин, Ж. Бөрібаев, А. Розыбакиев т. б. 1921 жылғы наурызда Жетісуда «Қосшы» одағының 17 мыңнан астам мүшесі болды.

Міндеттері:

* Еңбек артельдерін құру.
* Кедейлерге жер беру.
* Еңбекшілердің саяси сана-сезімі мен мәдени деңгейін көтеру.

1921–1922 жылғы жүргізілген жер реформасының маңызы:

Еңбекшілерді социалистік құрылысқа тартуда үлкен рөл атқарды.

Отаршылдық аграрлық саясатқа соққы берді.

Қазақ ауылындағы патриархаттық-феодалдық негізді әлсіретті.

Ұлттық келісімнің орнығуына жағдай жасады.

Діни саясат. Алғаш Кеңес өкіметі орнағаннан бастап кеңестік мектептермен қатар діни мектептер мен медреселерде діни білімдер оқытылып жүрді. Түркістанда Коммунистік партияның Орталық комитетінің жанынан Мұсылман бюросы (Мусбюро) құрылды. Дін өкілдері дін мен социализм идеяларын жаңа заманға бейімдеп қарастыруға тырысты. Олардың мақсаты дінді социалистік бағытта насихаттап, исламның марксизмге қайшы келмейтіндігін уағыздау еді. Бұл компартияның қата рына діндар адамдарды көбірек тартуға әсер етті. КСРО Конституциясының 52-бабында «КСРО азаматтарының ождан бостандығына, яғни қандай да болсын дінді ұстау немесе ешқандай дінді ұстамау, діни ғұрыптарды атқару немесе атеистік насихат жүргізу құқығына кепілдік берілді. Діни сенімге байланысты араздық пен өшпенділікті қоздыруға тыйым салынады. КСРОда шіркеу мемлекеттен, ал мектеп шіркеуден ажыратылған»– деп көрсетілген. 1920 жылдардың аяғы – 1930 жылдардың басынан бастап Кеңес өкіметінде атеистік насихат жүргізілді. Оның негізгі мақсаты – дінбасы адамдарды айыптап, кеңестік идеологияға қарсы келген мешіттер мен діни медреселерді жабу болды. 1923 жылдан бастап мұсылмандардың діни басқарма орталығына (МДБО) қатысы бар барлық діни мектептер мен оқу орындары жабылды. 1918-1931 жылдар аралығында Қазақстанда 1630 діни орындар, оның ішінде 782 мешіт, 1931-1933 жылдары 879 діни ғибадатхана, оның ішінде 499 мешіт жабылды. Діни іс-әрекеттерді партия мен өкімет органдары қатаң бақылауда ұстап отырды.

1929 жылы араб жазуын латын алфавитіне көшіру де атеизм саясатының шарасы еді. Қазақ даласында және Түркістан өлкесінде кеңестік өкімет орыстандыру әрекеттерін жүзеге асыруды көздеген. Олар мұсылмандық мектептерді, медреселерді жауып, орнына аралас қазақ-орыс мектептерін ашуға үлкен күш салды.

ХХ ғ. 20-жылдардың соңынан бастап партия мен Кеңес өкіметінің идеологиялық, ұлтаралық, экономикалық саясаты өзіне тән ғылыми тұрғыдан зерттелген, істі оңға бастайтын, іске жарайтын заңдармен емес, партия «көсемдерінің» нұсқауларымен жүргізіле бастады.

## 

# Қазақстан тоталитарлық жүйенің нығаюы кезеңінде

## Қазақстанда индустрияландыру үдерісі қалай жүргізілді?

9.4.2.1 – Қазақстандағы индустрияландырудың жетістіктері мен кемшіліктерін талдау

#### **Индустрияландырудың қажеттігі**

## 1920 жылдардың ортасында КСРО үшін индустрияландыруды жүзеге асыру қажеттігі туындады. Біріншіден, Азамат соғысы мен шетел интервенциясынан кейінгі халықшаруашылығын қалпына келтіру кезеңі аяқталды. Өнеркәсіптік өндірістің өсуін қамтамасыз ету үшін жаңадан жабдықталған кәсіпорындар, зауыттар салу керек болды. Екіншіден, елдің экономикалық әлеуетін тиімді орналастыру мәселесін шешу міндеті тұрды. 1926 жылдың басына дейін республика өнеркәсібі 1913 жылдағы дәреженің 61 пайызына, ауылшаруашалығы 82,9 пайызына ғана жетті. Бұл төңкеріске дейінгі төмен көрсеткіш еді. Қазақ жерінде негізінен тұтыну заттарын өндіру, шикізат пен егіншілік өнімін өңдеу басым болды. Елде жоқшылық салдарынан әлеуметтік шиеленістер күшейді. Үшіншіден, КСРО өнеркәсібінде жоғары дамыған елдермен әскери қақтығыс бола қалған жағдайда қарсы тұру мүмкіндігі болмады.

## Себебі КСРО әлі де аграрлы ел еді. Ресей большевиктерінде Еуропаны қуып жету, одан асып түсу идеясы өзекті болды. Сондықтан 1925 жылы желтоқсанда БК(б) П-ның ХІV съезінде индустрияландыруды бастау туралы шешім қабылданды. Қазақстанда индустрияландыру бағытын жүзеге асыруда бірқатар елеулі қиыншылықтар кездесті. Олардың ең бастысы республиканың әлеуметтік экономикалық мешеулігі еді, осындай жағдайда қазақ халқы Коммунистік партия мен Кеңес үкіметінің пайымдауы бойынша дамудың капиталистік сатысына соқпай, бірден феодализмнен социализмге аттап өтуге тиіс болды. Көмір, мұнай, түсті металл мен басқа да пайдалы қазбалардың бай кен орындары жаңадан зерттеле бастады. Жаңа құрылыс салу көп жағдайда дайындықсыз жүргізілді. Жұмысшы маман күштері, құрылыс материалдары, техника мен механизмдер, қаражат жетіспеді. Кеңес үкіметі көлік пен өнеркәсіпті көтеруді шаруаларды аяусыз экспроприациялау есебінен жүзеге асыруды ұйғарды. Сонымен қатар Қазақстанды КСРО-ның дамыған өнеркәсіптік аудандарын шикізатпен қамтамасыз ету базасы ретінде пайдалану көзделді. Елде индустрияландыру үдерісі дұрыс бағытта жүруіне елеулі үлес қосқан қазақ халқының көрнекті өкілдерін ерекше атау керек.

## 

## ***Мұхамеджан Тынышбаев*** – қоғам қайраткері, Алаш қозғалысының негізін салушылардың бірі, Алашорда үкіметінің мүшесі және оның төрағасының орынбасары, тарихшы-ғалым, қазақтан шыққан тұңғыш теміржол қатынастарының инженері. Ол 1879 жылы 12 мамырда бұрынғы Жетісу облысы Лепсі уезі Мақаншы-Садыр болысында (қазіргі Қабанбай ауданы) дүниеге келген. 1889–1900 жылдары Верныйдағы ерлер гимназиясын алтын медальға бітіреді. Жиырма жасында Жетісу әскери губернаторының кеңсесінде тілмаш болады.

## 1900–1906 жылдары Санк-Петербургтегі І Александр атындағы жол қатынасы инженерлерін даярлайтын институтта оқып, үздік бітіреді. Институттың соңғы курсында қоғамдық саяси өмірге белсене араласа бастайды. 1907 жылы Ресейдің ІІ Мемлекеттік думасына Жетісу облысынан депутат болып сайланады. Оқуды аяқтаған соң Орта Азияда және Жетісу теміржол құрылысында инженер болып қызмет атқарды.

## 1917 жылғы Ақпан төңкерісінен кейін Уақытша үкіметтің Түркістан комитетінің мүшесі және Жетісу облысындағы комиссары болып тағайындалды. 1911–1914 жылдары Урсатьев–Әндіжан теміржолының бөлімшесінде, Түркістан–Əулие-Ата теміржол құрылысында бастық, бас инженер міндеттерін атқарды. 1926–1930 жылдары Түрксіб теміржолы құрылысында жобалаушы-инженер, учаске бастығы болды. Сталиндік қуғын-сүргінге ұшырап, 1930 жылы түрмеге қамалды. 1938 жылы (кейбір деректерде 1937 жылы) «халық жауы» деген желеумен атылады.

## ***Тұрар Рысқұлов*** – көрнекті мемлекет қайраткері. 1894 жылы 26 желтоқсанда Жетісу облысы Верный уезі Шығыс Талғар болысында дүниеге келген. 1910–1914 жылдары Бішкектегі 1-дәрежелі ауылшаруашылығы мектебінде оқып, үздік бітіреді. 1915 жылы Ташкенттегі мұғалімдер семинариясына оқуға түседі. 1916 жылы ұлт-азаттық көтеріліс барысында Әулиеата уезіндегі Меркіге келіп, көтерілісшілерге қолдау көрсетеді. 1917 жылғы Ақпан революциясынан кейін Меркіде «Қазақ жастарының революциялық одағы» атты ұйым құрды. Осы жылы РСДЖП құрамына мүше болып қабылданды.


## 1918–1923 жылдары Түркістан Республикасының партия және кеңес органдарында түрлі жауапты қызметтер атқарады. Ұлт істері жөніндегі Халық комиссариатында жұмыс істейді, 1924 жылы Коминтерн атқару комитетінің Моңғолиядағы өкілетті өкілі болды. 1926–1937 жылдары РКФСР Халық комиссарлары кеңесі Төрағасының орынбасары міндетін атқарады және РКФСР Халық комиссарлары кеңесі жанынан құрылған жәрдемдесу комитетіне жетекшілік етті. Ф.И. Голощекиннің «Кіші Қазан» төңкерісін жасау идеясына ашық қарсы шығып, кеңестік ұжымдастыру саясатының зардаптарын жою, Қазақстандағы ашаршылық апаты, халықты аштықтан құтқару жайында И.В. Сталинге хат жазды. 1937 жылы «халық жауы» деген айыппен тұтқынға алынып, Мәскеу түрмесінде жүрек ауруынан қайтыс болды. Рысқұловтың әйелі Әзиза да кеңестік қуғын-сүргін құрығына ілігіп, АЛЖИР-де 18 жыл айдауда болған, ұлы Ескендір түрмеде қайтыс болды. Тұрар Рысқұлов 1956 жылы 8 желтоқсанда КСРО Әскери коллегиясы Жоғарғы Сотының шешімімен ақталды.

## ***мағұл Сәдуақасов*** (1900–1933) – көрнекті мемлекет қайраткері, Қазақстандағы кооперативтік қозғалыстың ұйымдастырушысы. Бұрынғы Көкшетау облысы Ақжар ауданы Жарқын ауылында дүниеге келген. 1918 жылы Омбыдағы орта ауылшаруашылығы училищесін, 1928–1932 жылдары Мәскеу көлік инженерлері институтын бітірген. 1925–1927 жылдары республика халық ағарту комиссары әрі өлкелік партия комитетінің бюро мүшесі болды. Бұл кезең Қазақ өлкелік партия комитетінің хатшысы Ф.И. Голощекиннің басқаруымен дәлме-дәл келді. Оған Ф.И. Голощекиннің «Кіші Қазан» бағытына қарсы шыққаны үшін «ұлтшыл» деген айып тағылып, қызметінен босатылады. Мәскеудегі оқуын бітірген соң Мәскеу–Донбасс теміржол құрылысына инженер-құрылысшы болып қызметке тұрады. 1933 жылы өндірістік апаттан қайтыс болды.

#### **Қазақстанда индустрияландырудың жүзеге асырылуы**

Бұрын жұмыс істеп тұрған кәсіпорындар қайта құрылып, жаңа кәсіпорындар салынды. 1920–1930 жылдары тек Қазақстанда ғана емес, бүкіл Кеңес одағында ірі металлургиялық кәсіпорындар салынды. Индустрияландыру үдерісі Қазақстанда Екінші дүниежүзілік соғысқа дейін созылды. Соғысқа дейін бесжылдықтар кезінде Қазақстанда Түрксіб теміржолы, Қарағанды шахталары, Ембінің мұнай кәсіпшіліктері, Шымкент қорғасын зауыты, Балқаш және Жезқазған кен-металлургия комбинаттары, Кенді Алтай мен Ащысай полиметалл кәсіпорындары салынды.

1939 жылы Шымкент қорғасын зауыты бүкіл КСРО-да балқытылған өнімнің 73,9 пайызын, ал Балқаш зауыты бүкіл республикада өндірілген мыстың 51 пайызын берді. Мұның бәрі Қазақстанның халықшаруашылығының дамуына қажет түсті металл шығару бойынша екінші орынға, қорғасын өндіруде бірінші орынға шығуын қамтамасыз етті. Қазақстанда көмір өнеркәсібі жедел дамыды, Қазақстан Одақ бойынша Донбасс пен Кузбасстан кейінгі үшінші көмір ошағына айналды. Мұнай өндіру бойынша Қазақстан Ресей мен Әзірбайжаннан кейінгі үшінші орынға шығып, елдің барлық мұнайының бестен бір бөлігін өндірді. Зерттеуге көп қаржы жұмсалды, жаңа құрылыстар мен кәсіпорындарды материалмен, техникамен, жұмысшы маман күшімен қамтамасыз етті. 1920–1940 жылдары Қазақстанның индустриалды дамуының ірі әлеуметтік-экономикалық салдары да болды. Республика аграрлы елден индустриалды-аграрлы елге айналды, қалалар көбейді және республикада урбандалу процесі жүріп, қала тұрғындарының үлесі 8,2 пайыздан 27,7 пайызға артты. 1939 жылы қалаларда тұратын қазақтар 375 мың болы, бұл 1939 жылмен салыстырғанда 5 есе көп еді. Қазақ жұмысшы табы, әсіресе, ұлттық кадрлар қалыптасты, инженерлік-техникалық интеллигенция құрылды, халық саны өсті.



## Неліктен ұжымдастыру саясаты «ұлы нәубетке» әкеліп соқтырды?

9.1.1.1 – демографиялық өзгерістердің себептері мен салдарын анықтау;

9.3.1.7 – ХХ ғасырдың 20–30 жылдарындағы әміршіл-әкімшіл жүйе саясатының зардаптарын талдау

## Қазақстандағы ұжымдастыру: ауылшаруашылығын күштеп ұжымдастыру тәсілдері

#### **Қазақстандағы ұжымдастыруға дейінгі жағдай**

Ұжымдастыруға дейін қазақ ауылдарында кооперативтік қозғалыс дами түсті, қазақ жерінде тұтыну қоғамдары, сауда орындары құрылды.

Ұжымдық шаруашылықтарда өндірістік кооперацияның негізгі үш түрі болды:коммуна,артель, жер өңдейтін серіктестіктер (ЖӨС). Шаруалар негізінен жер өңдейтін серіктестіктерді (ЖӨС) таңдады. Қызыл отаулар кедейлер арасында сауатсыздықты жоюмен айналысты, ағарту жұмыстарын жүргізді, шаруаларды кооперативке тартуды ұйымдастырды. ЖЭС кезінде республикада мал саны артып, ұжымдастыруға дейін 40,5 млн-ға жетті. Ауылдарда орташа шаруашылықтар саны көбейді. Халықтың мәдени деңгейі көтерілді. Алайда 1925 жылы Қазақстан өлкелік басқару билігіне келген Ф.И. Голощекин Сталинге хат жазып: «Кеңес өкіметі орнағанына қаншама жыл өтсе де, қазақ ауылдары әлі Қазан төңкерісінің лебін сезінбеген», – деп, «Кіші Қазан төңкерісін» жасауға рұқсат алды. Мәскеу большевиктері, біріншіден, көшпелі өмір салтын сақтаған қазақ ауылдарын отырықшыландыру керек, екіншіден, қазақ ауылдарында кеңес үкіметі билігінің нығаюына кедергі келтіретін бай және орта тап өкілдерінің көзін жою керек деп есептеді.

Себебі Кеңес үкіметі жұмысшылар мен шаруалардың үкіметі болғандықтан, мұнда бай, байлық, жекеменшік деген ұғымдар болмауы керек, бәрі де ортақ, мемлекет меншігі болуы тиіс деген қағида басым болды. Ауылдың дәстүрлі әлеуметтік құрылымын жою негізгі міндет етіп қойылды. Келесі кезекте қазақтарды жаппай отырықшы тұрмысқа көшіру көзделді. Бұған наразылық білдірген С. Сәдуақасов, С. Қожанов, Ж. Мыңбаев және басқа да ұлт зиялылары «ұлтшыл» деп айыпталды.

## ***Голощекин Филипп Исаевич*** (Шая Ицкович) 1876 жылы 26 ақпанда Невель қаласында ұсақ буржуа отбасында дүниеге келген. Оның алты сыныптық білімі болды. Мамандығы – тіс дәрігері. 1925–1933 жылдары БК(б)П Қазақстан өлкелік комитетінің хатшысы болды. «Ауылды кеңестендіру» ұранымен «Кіші Қазан» идеясын өмірге әкелді. Қазақстандағы күштеп ұжымдастыруды басқарды. Оның кезінде ұлт зиялылары қуғындалып, халық аштыққа ұшырады, төрт түлік мал қырылды. Голощекин 1938 жылы «халық жауы» ретінде тұтқындалып, 1941 жылы атылды.

***Мыңбаев Жалау*** (1892–1929 ж.ж.) – мемлекет қайраткері. 1919 жылы «Бірлік» жастар ұйымының төрағасы, 1920–1923 жылдары Маңғыстау уездік атқару комитетінің азық-түлік бөлім бастығының орынбасары, Адай уездік милиция бастығы, 1923–1924 жылдары Адай уездік ревкомының төрағасы қызметтерін атқарды. Қазақ АКСР Кеңесінің V съезінде Қазақ АКСР ОАК төрағасы болып сайланды. Бұл қызметте жүріп республикадағы барлық басқару органдарын жергіліктендіру (қазақтандыру) ісіне басшылық жасады, халықтың әлеуметтік жағдайын және денсаулық, оқу-ағарту, мәдениет саласын жақсартуға күш салды. 1926 жылы 25 қаңтарда Қазақстан өлкелік комитетінің пленумында Мыңбаев «ұлтшыл» атанып, сынға ұшырады. 1927 жылы орнынан алынып, Гурьев (Атырау) округі атқару комитетінің төрағасы қызметіне төмендетілді. Бұл қызметі барысында Гурьев округінің мұнайлы өңір екенін ескеріп, ауыр өнеркәсіпті дамытуға күш салды. Балықшаруашылығын жандандырды, осы кәсіпке қазақтарды тартты. Гурьевте электрстанция құрылысын салу жұмысына тікелей басшылық етті. Байлар мен орташа шаруаларды күштеп тәркілеуге, жер аударуға барынша қарсылық танытты. 1929 жылы қызметінен өз еркімен кетіп, ауыр науқастан көз жұмды.

***Қожанов Сұлтанбек*** (1894–1938 ж.ж.) – мемлекет және қоғам қайраткері. Түркістан облысы Созақ ауданы Ақсүмбе ауылында дүниеге келген. 1918 жылы Ташкент мұғалімдер семинариясын, 1927 жылы Мәскеудегі БК(б)П ОК Марксизм-ленинизм курсын бітірді. Саяси қызметін Ташкент қаласында семинария оқушыларынан құралған «Кеңес» атты астыртын жастар ұйымын құрудан бастайды. 1918–1919 жылдары «Бірлік туы» газетінің редакторы. 1918 жылы қарашадан бастап Түркістан, Созақ, Жаңақорған, Қызылқұм, Шиелі өңірлерінде ашыққан адамдарды тамақтандыратын арнайы орындар ашуды ұйымдастырады. 1920–1924 жылдары Түркістан Өлкелік партия комитетінің мүшесі, Түркістан Орталық комитеті төрағасының орынбасары, халық ағарту комиссары, Түркістан Республикасы егіншілік халық комиссары, «Ақ жол» газетінің редакторы, 1924–1925 жылдары Қазақ өлкелік комитетінің хатшысы қызметтерін атқарады. Голощекинмен келіспегені үшін айыпталып, қудалауға ұшырайды. 1937 жылы 16 шілдеде Ташкентте тұтқындалып, 1938 жылы атылды

## Қазақстандағы ұжымдастыру: 1931–1933 жылдардағы аштық – ХХ ғасырдағы қазақстандық қасірет

1931***–***1933 ***жылдардағы аштық*** қазақ тарихында «ұлы жұт» атауымен тарихқа енді. Сол кездегі қазақ зиялыларының мәліметі бойынша ашаршылық Алтайдан Маңғыстауға дейінгі қазақ даласын түгел қамтыған. Бұл жылдары малшаруашылығы күйзеліске ұшырап, бірден-бір тіршілік көзінен айрылған қазақтарға біржолата жойылып кету қаупі төнді. Торғай облысының белсенділері «Асыра сілтеу болмасын, аша тұяқ қалмасын» ұранын көтерді.

Сол жылдардағы мәліметтерге тоқталатын болсақ:

Арнайы тапсырмамен Сарысу ауданында болған О. Жандосов мынадай мәлімет берді: «Ауылдарды аралаған кезімде оншақты күн бойы жерленбей жатқан мәйіттерді кездестірдім... Әйелдер жоқшылық пен аштыққа төзімді. Еркектердің бірден ұнжырғасы түсіп кетеді. Күйзелгендер қолдарына не түссе де түк қалдырмай жеп қояды. Сүйек-саяқты жинайды, оларды жүрек жалғау үшін оншақты рет қайнатады. Тамақ орнына жартылай өңделген терілер де кете береді. Иттің етін жеген және онысын жасырмайтын адамдарды кездестірдім. Оныншы ауылдан келе жатқанда елсіз жапаннан екі жасөспірімді кездестірдім. Олар қайдағы бір ескі жұртта атылған иттердің терісін алу үшін қалған өлімтіктеріне бара жатыр екен. Бесінші ауылда аштықтан жартылай ісінген аяғы ауыр әйел маған жақын келіп, оған ит атып беруімді өтінді».

Бірқатар батыстық зерттеушілер «Сталиндік саясат қазақ, украин және өзге ұлттарды этнос, ретінде әлсірету үшін әдейі жасалған» деген қорытынды жасайды.

## 

## Сталиндік режим не себепті зиялыларға «халық жауы» деген айып тақты?

9.3.1.7 – ХХ ғасырдың 20–30 жылдардағы әміршіл-әкімшіл жүйе саясатының зардаптарын талдау;

9.1.2.1 – қазақ зиялыларының қоғамдағы рөлі мен қызметін талдау

XX ғасырдың 20–30 жылдарындағы саясирепрессияныңқоғамдық өмірге, экономикаға, мәдениетке, әлеуметтік салаға тигізген зардабы өте ауыр болды. Алдымен ауылшаруашылығын ұжымдастыруға қарсы болған дәулетті шаруа, сіңірі шыққан кедей, халқын қорғамақшы болған зиялы қауым өкілінің барлығы қуғын-сүргіннің құрбаны болды. Репрессия зиялылардың өміріне, қызметіне ғана әсер етіп қоймай отбасына, ұрпақтарына, туған-туыстарына да қасірет әкелді. Сталиндік қуғын-сүргін түрмеге қамау, жер аудару, партия қатарынан шығару, қызметтен босату тәрізді жазалаулармен жалғасты.

Қуғын-сүргінге тек қазақ зиялылары ғана емес, олардың әйелдері мен бала-шағалары да ілікті. Мысалы, С.Сейфуллиннің әйелін АЛЖИР-ге қамап, өзін жалғыз ұлы – екі жарым жастағы Аянмен жер аударып жібереді. Пойыздағы суықты көтере алмаған екі жасар Аян жол үстінде қайтыс болады. Реперессия кезінде адам тағдырының еш құны болмады. Жаппай қуғын-сүргінді ұйымдастыру үшін большевиктер социализм күш алған сайын тап күресі шиеленіседі деген тұжырымды желеу етті. Орталықта не болып жатқанын білмейтіндер тағылған айыптардың еш дәлелсіздігіне қарамастан жазалауға ұшырады. Мәселен, 1938 жылы 27 қаңтарда қазіргі Түркістан облысына қарасты Сайрам ауданында бес азаматқа «Киров жолдасқа қастандық жасаушылармен ауыз жаласқан саяси қылмыскерлер» деген айып тағылып, атылады. Жауап алу барысында Сайрамда «буржуазияшыл-ұлтшыл топтың» 12 мүшесі анықталып, үштіктің шешімімен ату жазасына кесілді.

Тергеу жұмысы кезінде айыпталушылар ешбір негізсіз прокурордың рұқсатынсыз қамауға алынып,БМСБтүрмелеріне қамалды.

Айыпталушылар қорғаушы пайдалану құқығынан айырылып, оларға үкім сырттай шығарылып отырған.

Сталиндік жаппай қуғын-сүргін нәтижесінде «халық жауы» деген айып тағылған қазақ зиялылары, кеңес өкіметін орнатуға қатысқандар да атылып кетті.



# Кеңестік Қазақстанның мәдениеті: білім мен ғылым

## Неліктен Ахмет Байтұрсынұлын ұлт ұстазы деп танимыз?

9.2.2.2 – Ахмет Байтұрсыновты қазақ тіл білімінің негізін салушы, қоғам қайраткері ретінде бағалау

Ахмет Байтұрсынұлы – «ұлт ұстазы»

Ахмет Байтұрсынұлы – қазақ тіл білімі мен әдебиеттану ғылымдарының негізін салушы ғалым.

Ахмет Байтұрсынұлының «төте жазу жүйесімен» жазылған «Оқу құралы» (Қазақша әліппе) деп аталатын кітабы Орынборда 1912 жылы жарыққа шықты. Бұл қазақша жазылған тұңғыш әліппе болғандықтан қазақ халқының рухани-мәдени өміріндегі үлкен жаңалық болды. Қазақ балаларына ана тілінде хат танып, ана тілінде жазуға мүмкіндік туды.

А. Байтұрсынұлы сөйлеу тілінің дыбыстық заңдылықтарына сай «ұлттық әліпби» құрастырып шығып, оқу жүйесіне түбегейлі реформа жасады. Оған дейінгі оқу жүйесі көбіне Құран сүрелерін жаттатып, діни білімге негізделетін және қазақша оқу құралы болмағандықтан «бөгде» кітаптарға сүйенуге тура келетін. Ахмет Байтұрсынұлының өзі бұл туралы: «Қазақша оқу дегенде мен осы күнгі мұсылманша оқып жүрген жолмен оқуды айтпаймын, қазақтың тіліменен оқуды айтамын» – дейді. Әліпби құрамына 24 таңба: 17 дауыссыз, 5 дауысты, 2 жарты дауыстылар кірді.

1912 жылдан бастап қолданысқа енген бұл әліпби 1924 жылы Орынборда өткен съезде ресми түрде бекіді. Бұл еңбегі 1912–1925 жылдар аралығында 9 рет қайта басылып шығып, қазақ қоғамында ұзақ қолданыста болды.

Ғалым ересектердің сауатын ашуға арналған «Оқу құралы» (1921 ж.), «Сауат ашқыш» (1924 ж.), «Баяншы» әдістемелік құралы (1920 ж.) кітаптарын жазды. Сонымен қатар 1924 жылы «Әліппе астары», 1926 жылы «Жаңа әліпби» атты оқулықтарын ұсынды. «Тіл жұмсардың» бірінші бөлімі 1928 жылы, екінші бөлімі 1929 жылы жарық көрді. Ал ғалымның «Тіл – құрал» атты үш кітаптан тұратын еңбегі қазақ мәдениетінде бұрын жазылмаған тың дүние болды. Себебі бұл кітап – қазақ тіліндегі тұңғыш ғылыми еңбектің басы еді. «Тіл – құралдың» І бөлімі фонетикаға, ІІ бөлімі морфологияға, ІІІ бөлімі синтаксиске арналды.

А. Пушкин, М. Лермонтов, Ф. Вольтер, С. Надсон өлеңдерін қазақ тіліне аударды. «Қазақтың бас ақыны» деген көлемді мақаласында Абай өлеңдерінің даралығын «сөзі аз, мағынасы көп тереңдігін», сыншылдығын ұғындырды. «Әдебиет танытқыш» атты зерттеуі қазақ тіліндегі тұңғыш іргелі ғылыми-теориялық еңбек болып саналды.

А.Байтұрсынұлы қазақ қоғамының әлеуметтік мәселелері мен саяси өміріне қатысты 100-ге жуық мақалалар жазған. Соның ішінде большевиктердің саясатының қазаққа жат екенін де жазған.

Қазақ халқы үшін қыруар еңбек еткен ұлы тұлғаны біз «Ұлт ұстазы» деп атаймыз.

## Білім мен ғылым саласының қандай жетістіктері мен кемшіліктері болды?

9.2.3.3 – XX ғасырдың бірінші жартысындағы білім мен ғылым саласындағы өзгерістерді талдау; 9.2.3.2 – кеңес дәуіріндегі қазақ тілінің ахуалын анықтау

Бұл кезеңдегі білім беру жүйесі мен ғылым бірнеше салаға бөлініп қарастырылады:

1. Сауатсыздықты жою;
2. Халыққа білім беру ісі;
3. Кәсіптік білім беру ісінің дамуы;
4. Ғылымның дамуы.

1926 жылы Қазақ АКСР Халық Комиссарлар Кеңесі «Қазақ АКСР біртұтас еңбек мектептерінің жарғысын» қабылдады. Көп қалаларда арнаулы білім беретін және соның ішінде қазақ қыздарын оқытатын мектептер ашылды.

1930–1931 жылдары Қазақстан халықтарының арасында жалпыға бірдей оқу міндеті енгізілді. Жалпыға бірдей білім беру ісіне үкімет қолдау көрсете бастады.

XX ғасырдың 20–30 жылдары қазақ мектептеріне арналған оқулықтарды жасау бағытында Ғ. Мүсірепов, С. Сейфуллин, М. Жұмабаев, М. Дулатұлы, Қ. Кемеңгеров, Ә. Бөкейханов, С. Сәдуақасов, А. Байтұрсынұлы, Ж. Аймауытов сынды ұл жанашырлары еңбек етті. Республика жерінде орыс, қазақ, өзбек, татар тілдерінде оқытатын мектептер жұмыс істей бастады. 1934–1935 жылдары Қазақстанда интернаттар саны 221 болды. Соғыстың алдында республика мектептерінде 44000 мұғалім жұмыс істеді.

XX ғасырдың 30-жылдарында Қазақстан ғылымы қалыптасып, дами бастады. Қазақстанды ғылыми тұрғыдан зерттеу ісіне 1920 жылы құрылған «Қазақстанды зерттеу» қоғамы көп үлес қосты. Бұл қоғамда Қ. Жұбанов, С. Асфендияров, Ж. Аймауытов, А. Байтұрсынұлы, Ә. Диваев, А.В. Затаевич, А.П. Чулошников сияқты ғалымдар еңбек етті.

1932 жылы КСРО Ғылым академиясының қазақстандық базасы құрылды. Бұл базаның құрамында 1935 жылы тарих және геология секторы, Қазақ ұлттық өнер ғылыми-зерттеу институты ашылды.

1935 жылы КСРО Ғылым академиясы Кенді Алтай түсті металын, Жезқазған мысын, Орал-Ембі мұнайын зерттеуге арналған сессия өткізді. Зерттеу нәтижесінде Қазақстанның одақ көлемінде көмір қоры жөнінен бірінші орын алатыны анықталды.

1935 жылы профессор С. Асфендияровтың еліміздің тарихы жөнінде «Қазақстанның көне заманнан бергі тарихы» атты ғылыми еңбегі жарық көрді.

1940 жылы Қазақстанда 57 ғылыми-зерттеу институты жұмыс істеді. Бұларда 1700-ге жуық қызметкер еңбек етті. Соғыс қарсаңында КСРО Ғылым академиясының қазақ филиалы құрылды.

## 

## Қаныш Сәтбаевтың феномені неде?

9.2.3.4 – Қаныш Сәтбаевтың Қазақстан ғылымын дамытудағы рөліне баға беру

1921 жылы жазда Қаныш Имантайұлы Баянауылға емделуге келген кезде Сібір өңірінің мәдени орталығы Томск қаласының технология институтының профессоры Михаил Антонович Усовпен танысады. Михаил Антонович Қазақстанныңгеологиясымен тау-кен байлықтары туралы небір қызықты әңгімелер айтады.

Таныстықтары достыққа ұласып Қаныш Имантайұлы профессор М.А. Усовтың ықпалымен 1921 жылы Томск технология институтының кен факультетінің геологиялық барлау бөліміне оқуға түседі. Институтты бітіргеннен кейін Қ.И. Сәтбаев туған еліне оралып, геологиялық зерттеу мен туған өлкесінің минералдық шикізат негізін жасауға атсалысып, барлау жұмыстарына, ғылыми ізденіcтерінің нәтижесін өндіріске енгізуге, республикамызда индустрия алыптарын салуға үлес қосты.

Қаныш Сәтбаевтың ғылыми еңбегінің нәтижесінде Сарыарқаныңметаллогендікжәне болжам карталары жасалды. Оны өндіріске ендіру арқылы Сарыарқа аймағында қара, түсті және сирек металдардың жаңа кендері ашылды.

Қаныш Имантайұлы – геология ғылымына қатысты әлемдік, одақтық, қазақстандық түрлі дәрежедегі толып жатқан комиссиялардың мүшесі. Бірнеше мәрте КСРО және Қазақ КСР Жоғарғы Кеңестерінің депутаты, КОКП съездерінің өкілі, КСРО Министрлер Кеңесі жанындағы Лениндік және Мемлекеттік сыйлықтар жөніндегі комитеттің президиумының мүшесі. Ғалым төрт рет Ленин орденімен, екінші дәрежелі Отан соғысы орденімен марапатталып, КСРО Мемлекеттік және Лениндік сыйлықтардың иегері болған. Оның есімі институттар мен кен-металлургия комбинаттарына, Қазақстан қалаларының көшелеріне, мектептер мен шаруашылық аттарына берілген.

Қаныштың жерлесі әрі досы Әлкей Марғұланның естелігі бойынша «революциядан бұрынғы қыр қазақтары арасында Сәтбаевтардан көп оқыған ауыл болған емес. Қаныштың әкесі Имантай – ақылды, момын, терең ойлайтын, әр нәрсені ақылмен, сабырмен шешетін кісі болатын...».

Ол 1920–1930-жылдары ауқымды барлау жұмыстарына басшылық жасап, Жезқазған-Ұлытау, Қарсақпай, Қаратау полиметалл кендері жөнінде іргелі ғылыми еңбектерін жазды.

Белгілі ғалым 1964 жылы 31 қаңтарда қайтыс болды.

# Кеңестік Қазақстанның мәдениеті: әдебиет пен өнер

## Қазақ әдебиетінде социалистік реализм қалай көрініс тапты?

9.2.2.1 – қазақ зиялыларының шығармашылық мұрасын талдау және қоғамдық санаға тигізген әсеріне баға беру

## 

ХХ ғасырдың басында шығармаларында жалпы адамзаттық құндылықтар менгуманизмқағидасын ұстанған қазақ әдебиетінің классиктері А. Байтұрсынұлы, Ш. Құдайбердіұлы, М. Дулатұлы, Ж. Аймауытов, М. Жұмабаевтың шығармалары кеңінен танымал болды.

Осы тұстапролетарлық әдебиеттіңөкілдері С. Сейфуллин, Б. Майлин, І. Жансүгіров, С. Мұқановтың шығармалары жарық көрді. Егер ХХ ғасырдың бас кезінде классикалық әдебиет бағыты басым болса, Кеңес үкіметінің құрылуына байланысты қазақ әдебиетіндегі негізгі бағыт «социалистікреализм» болды.

Социалистік реализм – әдеби дамуының лениндік жолы, яғни өмірді таптық күрес тұрғысынан түсіндіру.

Әдебиеттің таптырмас үгіт-насихат құралы екенін түсінген большевиктер әдебиеттегі пролетарлық бағыттың дамуына ерекше көңіл бөлді. Бұл мәселе 1924 жылы Мәскеудегі Жоғарғы оқу орындарында оқып жүрген қазақ студенттерінің жиналысында және 1929 жылы Ташкенттегі қазақ студенттерінің мәжілісінде, 1925 жылы Өлкелік партия конференциясында қызу талқыланды. Бұл насихат науқанының барысында М. Жұмабаев, Ж. Аймауытов, А. Байтұрсынұлы, М. Дулатұлы, Қ. Кемеңгеров сияқты зиялылар тобы келешекте қамауға алынып, буржуазияшыл «ұлтшылдар» деп айыпталуларына себеп болды. Әдебиетке бақылауды күшейту мақсатында 1926 жылы өзінің «Құс жолы» атты баспа органы бар Қазақ пролетар жасушыларының ассоциациясы (ҚазАПП) құрылды.

XX ғасырдың 20–30 жылдарындағы қазақ әдебиетінің басты ерекшелігі – Кеңес үкіметі тек «социалистік құрылыстың тамаша жетістіктерін» жырлаған ақын-жазушыларды ғана таныды. Бұл кезеңде С. Мұқанов, Ғ. Мүсірепов, М. Әуезовтер суырылып алға шықты. Қазақ әдебиетінде халық ақындарының, әсіресе Ж. Жабаев, Н. Байғанин шығармалары ерекше орын алды.

## Қазақ өнері қандай жаңа белестерді бағындырды?

9.2.2.3 – өнер мен әдебиеттегі өзгерістерді анықтау

9.2.2.4 – Әміре Қашаубаев пен Қажымұқан Мұңайтпасұлының қазақ халқын әлемге танытудағы рөліне баға беру;

9.2.2.1 – қазақ зиялыларының шығармашылық мұрасын талдау және қоғамдық санаға тигізген әсеріне баға беру

Өнер қазақ халқының өмірінде маңызды рөл атқарады. Соның ішінде музыка өнері халықаралық деңгейде кеңінен танылды. 1925 жылы әнші Ә. Қашаубаев Парижде өткен Дүниежүзілік көрменің этнографиялық концертіне қатысып, «Ағаш аяқ», «Дударай», «Қара торғай», «Қызыл бидай», «Үш бидай» әндерін орындады. Қазақ әншісінің өнерін француз халқы жоғары бағалады. 1927 жылы Ә. Қашаубаев Майндағы – Франкфуртте өткен Дүниежүзілік музыка көрмесінде ән шырқады. 1926 жылы Қызылордада Ұлттық қазақ театры ашылды.

Елді жайлаған аштық пен репрессияға қарамастан 30-жылдар Қазақстанның кәсіби музыка өнерінің өмірге келуімен ерекшеленеді. 1932 жылы Алматыда музыка техникумы, 1934 жылы Қазақ музыка театры ашылды. Театрда Күләш Байсейітова, Қанабек Байсейітов, Манарбек Ержанов, Жүсіпбек Елебековтер еңбек етті. Қазақстан балет өнерінің бастауында белгілі қазақ бишісі Шара Жиенқұлованың өнері танымал болды.

1936 жылы Мәскеуде өткен онкүндікте Қазақстанның музыка және театр өнері жетістіктерінің байқауы болды. Оған 300-ден аса өнер өкілдері қатысты. 1937–1940 жылдары 21 мыңнан аса спектакль қойылып, оларды 6,5 млн адам көрді. Ал кино саласында 1938 жылы «Амангелді» атты алғашқы дыбысты фильм түсірілді.

Қазақ бейнелеу өнерінің негізін салушылардың бірі, қазақтың әйгілі кескіндемешісі, график-суретші Әбілхан Қастеев есімі бейнелеу өнерінде ерекше құрметке ие болса, спорт және цирк өнерінде Қажымұқан Мұңайтпасұлының сіңірген еңбегі зор. Қара күштің иесі атанған батыр бабамыз теңдессіз өнерімен жер шарының 54 мемлекетін аралап, 48 медаль алған. 1927 жылы Қажымұқан «Қазақ даласының Батыры» атанды.

XX ғасырдың 20–30 жылдарындағы қазақ өнері түбегейлі өзгерді. Соның нәтижесінде халықтың мәдени-рухани келбеті де өзгеріске ұшырады.

# Қазақстан Ұлы Отан соғысы жылдарында

## Қазақстандық жауынгерлер Ұлы Отан соғысында қандай ерліктерімен танылды?

9.3.2.1 – қазақстандықтардың Ұлы Отан соғысының жеңісіне қосқан үлесін бағалау;

9.3.2.2 – Бауыржан Момышұлының батырлық, тұлғалық қасиетін айқындау

Ұлы Отан соғысы жылдары майданға 1 200 000 астам қазақстандық аттанды. Қазақстандықтардың жауынгерлік даңқы Мәскеу, Ленинград, Сталинград түбіндегі шайқастарда шықты. Республикада жасақталған 316-атқыштар дивизиясына Мәскеуге апаратын негізгі жолдың бірі – Волокаламск тас жолын қорғау тапсырылды. Мұнда Бауыржан Момышұлы басқарған 1075-атқыштар полкі жау шабуылына ерлікпен тойтарыс берді. Дубосеково разъезіндегі «28 панфиловшы» ерлігі соғыс тарихына өшпестей болып жазылды.

Мәскеу облысының Бородино селосының түбінде неміс штабына басып кіріп, немістердің көзін жойған Төлеген Тоқтаровқа Кеңес Одағының Батыры атағы берілді. Мәлік Ғабдуллин басқарған автоматшылар тобы да ерекше ерлік көрсетіп, жау танкілерінің бірнешеуін жойды. Осы ерлігі үшін М. Ғабдуллинге Кеңес Одағының Батыры атағы берілді. Ленинградты қорғауда ерлікпен шайқасқан Сұлтан Баймағамбетов Кеңес Одағының Батыры атанды.

1942 жылы 22 желтоқсанда «Сталинградты қорғағаны үшін» медалі тағайындалып, 112 адамға Кеңес Одағының Батыры атағы берілді. Оның төртеуі қазақстандық. Олар ұшқыш – Н. Әбдіров, полк командирі – Т.С. Позолотин, взвод командирі – Г.Г. Рамаев және минометші Қ. Сыпатаевтар болатын.

Соғыс кезінде 18 жастағы ең жас батыр Жәнібек Елеусізов Днепр шайқасында ерлік көрсетсе, Абдолла Үсенов Украина майданында сапер минаны кеудесіне қысып, танкінің табанына құлап өзін құрбан етіп, өшпес ерлік көрсеткен. Қазақстандық батыр қыздар да әскери наградалармен марапатталған, «Шығыстың қос шынары» атанған пулеметші Мәншүк Мәметова мен мерген Әлия Молдағұлова Кеңес Одағының Батыры атағына ие болды. Рейхстагқа тікелей шабуыл жасап, оған Жеңіс туын тіккендердің қатарында қазақстандық Р. Қошқарбаев болды.

Тәуелсіздік жылдары асқан ерлік көрсеткен атақты ұшқыштар Б. Бейсекбаев пен Х. Доспановаға Елбасының Жарлығымен «Халық Қаһарманы» атағы берілді.

Соғыс жылдары партизан қозғалысына қатысқан қазақстандықтардың саны 3,5 мыңға жетті.

# **Бауыржан Момышұлы (1910 — 1982 жж.)**

****

Дүниеге келгені: 1910 ж. желтоқсанның 4 (1910—12—04) (100 жыл)

Көлбастау, Жуалы ауданы, Жамбыл облысы

Қайтыс болғаны: 1982 ж. маусымның 10

Алматы, Алматы облысы

Ұлты: қазақ

Мансабы: жазушы

Момышұлы, Бауыржан (1910–1982) — Екінші Дүниежүзілік соғыстың даңқты жауынгері, қазақтың көрнекті жазушысы.

Мазмұны:

* 1 Өмір жолы
  + 1.1 Бауыржаның соғыс тарихында болмаған 27 тактикалық жаңалығы
* 2 Бауыржанға арнап
* 3 Батыр наградалары
* 4 Фильм
* 5 Абай шығармалары
* 6 Момышұлы Бауыржан туралы Фильм

## **Өмір жолы**

Туған жері Жамбыл облысының Жуалы ауданындағы Көлбастау мекені.

Бауыржан жеті жылдық мектепті бітіргеннен кейін біраз уақыт мұғалім болған. Сонда жүргенде кезекті әскери міндетін өтеуге шақырылып, онда бір жарым жыл жүріп, запастағы командир атағын алады. Туған ауылына қайтып оралған соң, ол біраз жыл қаржы мекемесінде қызмет істейді. Содан қайтадан Қызыл Армия қатарына шақырылып, түрлі әскери бөлімдерде взвод, рота командирі болады.

1941 жылы екінші дүниежүзілік соғыс басталысымен, Бауыржан даңқты генерал майор И. В. Панфиловтың басшылығымен Алматы маңында жаңадан жасақталған 316 атқыштар дивизиясының құрамында майданға аттанады, батальон, полк командирі қызметтерін атқарады. Соғыстың соңғы жылдарында гвардиялық дивизияны басқарады. Соғыс кезіндегі жеке басының қаһармандық ерлігімен және ұрыс жүргізудегі әскери шеберлігімен ерекше көзге түседі. Бірнеше рет жау қоршауынан жауынгерлерін аман сау алып шығады. Мәскеу түбіндегі шайқастағы ерлігі сол кездің өзінде Одақ көлеміне аңыз болып жайылады. Бауыржанның осындай ерлігі жөнінде белгілі орыс жазушысы А. Бек «Волоколамское шоссе» (қазақшасы «Арпалыс») повесін жазды. Бұл шығарма кейін бірнеше тілге аударылады.

Соғыстан кейін Бауыржан Совет Армиясы Бас штабының Жоғары әскери академиясын бітіреді. Әскери педагогикалық жұмыспен айналысып, Совет Армиясы әскери академиясында сабақ береді. 1956 жылы полковник атағымен отставкаға шыққан Бауыржан біржола шығармашылық жұмыспен айналысады. Ол қазақ және орыс тілдерінде бірдей жазып, өз өмірінде көрген білгендерін арқау етеді. Оның қаламынан туған, өмір шындығын арқау еткен тамаша романы мен әңгіме, повестері қалың оқушының іздеп оқитын шығармаларына айналады. Олар бірнеше қайтара басылып шығады.

Бауыржан бірнеше орден, медальдермен наградталады, Кеңестер Одағының батыры атағын алды. Алайда халықтың өзі «батырым» деп танып, ардақтаған қаһарман ұлына бұл атақ Отан соғысы біткеннен кейін жарты ғасырдай уақыт өткенде барып берілген болатын.

## **Бауыржаның соғыс тарихында болмаған 27 тактикалық жаңалығы**

Жас сардар Бауыржан Момышұлы Мәскеу түбінің қалың қарына малтыға жүріп, бес рет қоршауды бұзып, жалпы саны 207 рет қол бастап, ұрысқа кіріп, 27 рет әскери ғалымдардың айтуынша, соғыс тарихында болмаған тактикалық жаңалық жасады. Командир Момышұлы жетік стратег, асқан тактик болумен қоса, сұңғыла психолог та еді. Момышұлы өмірбаянының осы ең жауапты кезеңінде Мәскеу түбіндегі шайқас ерекше орын алады. 1941 жылы қазанның он бесі күні таң атар-атпастан панфиловшылардың И. В. Капров басқарған 1073-полктің қорғаныс шебіне фашистер шабуылын тынымсыз қайталай берді. Алған жолынан, айтқан сөзінен қайтпайтын қайсар командир Бауыржан роталардың соғыс қимылын жаңа тактикаға жанастыра отырып, операцияны орынды басқара білді. Осы күндердегі арпалыс кезеңдерінде жауға қайсарлықпен қарсы тұрып, майдан даласында ерлік көрсеткендердің ішінде Қ. Шәріпов, Р. Жанғозин, Б. Жетпісбаев, М. Әлімжанов, Д. Снегин, Е. Таймасов, Т. Ахтановтардың ерлігі бір төбе. Алайда аласапыран қысылшаң жағдайға ұшыраған кейбір полктердің батальон, роталарымен байланысы үзіліп, жауынгерлердің қай жерде, қандай халде екенін білу қиынға соқты. Сондай жағдайға ұшырағандардың бірі – Бауыржан басқарған бірінші батальон еді. Баукең енді шегінудің нақты жоспарын жасады. Батальонның алдында жүретін он бес адамнан құрылған (алдыңғы жақты барлайтын) барлаушы қойып, взвод-взводпен бөлек-бөлек болып, бірінің ізімен бірін жүргізе жылжуды ұйғарды. Батальон алдындағы барлаушыларды аға лейтенант Рахимов пен саяси жетекші Мұхаметқұл Сләмқұлов басқарды. Күндіз жау көзіне түспеу үшін жауынгерлеріне түнделетіп жүруді бұйырды. Күндіз қалың тоғайда тыныстап, түнде барлаушылар арқылы белгіленген бағытпен сақтана жүріп отырды. Қалың қарағайлы тоғай іші қар. Жауынгерлер шаршады. Әйтсе де табанды төзімділік көрсеткен батальон екі күннен кейін Новлянск пен Ивановск деревняларының аралығынан шықты. Барлаушылардың айтуынша, осы Ивановск деревнясында панфиловшылардың 1075-полкінің бірінші батальоны тұрады екен. Бұлар әлі шайқасқа қатыспапты. Әдісқой, тәжірибелі комдив И. В. Панфилов бұл полкті уақытша әдейі резервте ұстап тұр екен. «Б. Момышұлы басқарған батальон түгелдей жау қолынан қаза тауып, жойылып кетті» деген лақапты естіген олар түгелдей аман оралған жауынгерлерді зор қуанышпен қарсы алды. Бауыржан бастаған батальон жауынгерлерін көргенде И. В. Панфилов қуанғаннан көзіне жас алды. Иван Васильевич көптен көрмеген бауырын кездестіргендей Бауыржанды қаусыра құшақтай алып, бетінен сүйіп: «Жарайсың, сұңқарым!» деп арқасынан қақты.

Кеңес әскерлерінің 1942 жылғы қаңтар-ақпан айларындағы ұрыстарында 8-гвардиялық дивизияның Бауыржан Момышұлы басқарған полк жауынгерлері ерекше көзге түсті. Дивизия екі ай ішінде батысқа қарай 500–600 шақырым алға басып, фашистердің мыңдаған солдаты мен офицерін қырды, көптеген техникасын жойып жіберді. Бауыржан Момышұлының қатардағы жауынгерлер жайлы айтқан небір қасиетті сөздері халқымыздың есінде. Даңқты қолбасшы солдаттың мінез-құлқын, парасатын, елі үшін шыбын жанын қиятын ерлігін керемет білген. Соның арқасында оларды ерлік жеңістерге бастап, жігерлендіріп отырған. Бауыржан Момышұлы соғыс жылдарында адуынды да қатал әскери басшы болып қана қойған жоқ, сонымен қатар қарамағындағы жауынгерлер мен офицерлердің ақылгөй жетекшісі, зерделі де білгір, байыпты да мейірман тәрбиешісі де бола білді. Гвардия полковнигі Бауыржан Момышұлының 1990 жылдың 12 желтоқсанында туғанына 80 жыл толуына орай Кеңес Одағының Батыры деген жоғары атақ берілді. Б. Момышұлының «Әділет қашанда жеңеді, ол кешіксе де келмей қоймайды» деген сөзі шындыққа айналып, ел тілегі орындалды.

## «Бәрі майдан үшін, бәрі Жеңіс үшін!» ұраны қалай жүзеге асты?

9.4.2.2 – Қазақстан экономикасының соғыс жағдайларына бейімделгендігін дәлелдеу

Соғыс басталысымен Қазақстан майдан арсеналының біріне айналды. Экономиканы басқару соғыс мүдделеріне бағынып, азық-түлік пен өнімді карточкалық жүйе түрінде бөлу жүйесі енгізілді.

Қазақстанның ауыл-село жұмысшылары өздерінің Отан алдындағы парызын адал өтеді. 1941–1945 жылдары олар майданға 5829 мың тонна астық, 734 мың тонна ет және басқа да азық-түлік, өнеркәсіп үшін шикізат жіберді. Қарағанды шахтерлері төрт жыл ішінде 34 млн тонна көмір өндірді, бұл шахтаның бүкіл өмір бойы өндіргенінен 3 млн тонна артық еді. Орал-Ембі мұнайлы ауданының кәсіпорындары сұйық отын шығаруды 39 пайызға арттырды, электр қуатын өндіру екі есе дерлік өсті.

1941–1945 жылдары барлығы 480 зауыт, фабрика, кеніш, шахта және өндіріс орны салынды. Бұлардың қатарына көшіріп әкелінген металл өңдейтін және машина жасайтын зауыттар қосылды. Олар мина, снаряд, от атқыш, радиостанция және басқа қару мен әскери техникалар шығарды. Қазақстаннан майданға 14,1 мың жүк және жеңіл машина, 1,5 мың шынжыр табанды трактор, 110, 4 мың жылқы жіберілді. Осылайша Қазақстан еңбеккерлері майданды қару-жарақ, соғыс техникасымен және ауылшаруашылық өнімдерімен толық қамтамасыз етіп отырды.

## Соғыс жылдарындағы қандай мәдени жетістіктер орын алды?

9.2.2.5 – соғыс жылдарындағы өнер мен әдебиеттің халық рухын көтерудегі маңызын бағалау

***Қазақ әдебиеті.*** Бұл кезеңдегі әдебиеттің негізгі тақырыбы – патриотизм және Отанды қорғау болды. Осы тақырыпта жазылған Ж. Жабаевтың «Ленинградтық өренім», Ә. Тәжібаевтың «Ленинград» өлеңдері, 3. Шашкин, Қ. Аманжолов, Ә. Сәрсенбаевтың шығармалары көпке белгілі болды. Ұлы Отан соғысы жылдары бірқатар жазушылар мен ақындар қаламдарын қаруға алмастырып, соғысқа аттанды.

***Кино өнері.*** Мәскеу мен Ленинград киноөнері қайраткерлері С. Васильевтің, А. Пудовкиннің, С. Эйнштейн, т.б. Алматыдағы кино саласын дамытуда қызмет етті болды. Олар жергілікті киноматография кадрларын даярлауда және 1941 жылы Алматы кинохроника студиясын «Қазақ-фильм» студиясына өзгертуде еңбек етті.

***Музыка өнері.*** Соғыс жылдары қазақ музыкасы үлкен жетістікке қол жеткізді. Қазақстан композиторлары 300-ден астам музыкалық шығармалар: опералар, симфониялар, әскери-патриоттық әндер жазды. Соғыс жылдарында опера өнері дамыды. 1942 жылы Е. Брусиловскийдің «Гвардия, алға!», 1944 жылы А. Жұбанов пен Л. Хамидидің «Абай» опералары қойылды. Соғыстан кейінгі жылдарда Е. Брусиловский мен М. Төлебаевтың «Амангелді», А. Жұбанов пен Л. Хамидидің «Төлеген Тоқтаров», М. Төлебаевтың «Біржан-Сара» опералары жазылды.

***Ғылым.*** Ғылым саласындағы ынтымақтастық та аса жемісті болды. Соғыс басталған кезде КСРО Ғылым академиясының Орал, Батыс Сібір және Қазақстан ресурстарын қорғаныс қажеттіліктеріне жұмылдыру жөніндегі комиссия құрылды. Құрамында В.Л. Комаров, А.А. Байков, И.П. Бардин сияқты ірі ғалымдар бар комиссиясының ғылыми ұсыныстары Қазақстанның әскери экономикасын дамытты. КСРО үкіметі 1945 жылы қазанда Қазақ КСР Ғылым Академиясын құру туралы шешім қабылдады.

## Неліктен Қазақстан депортацияланған халықтардың өлкесіне айналды?

9.1.1.1 – демографиялық өзгерістердің себептері мен салдарын анықтау  
ХХ ғасырдың 30-жылдары Қазақстанда қоныс аудару саясатының дамуының шарықтау кезеңі болды. Шегара аймағында қалған өзге ұлт өкілдерін «фашистік режимге» қарсы әрекет деп күштеп қоныстандырды. 1920–1950 жылдар аралығында жоспарлы түрде жаппай көші-қон орын алды.

1936 жылы 28 сәуірде Солтүстік Қазақстанға КХК қаулысы бойынша 15 мың поляк, 1937 жылы Қиыр Шығыстан 95 903 кәріс, 1941 жылы 28 тамызда 361 мың неміс жер аударылды.Депортацияғаұшыраған адамдардың жалпы саны – 3,2 млн.

1944 жылы ақпанда Ингушетиядан шешендер мен ингуштар жер аударылып, бір бөлігі Қазақстанға қоныс аударды. Депортацияланған ингуш азаматы Салман Нагоевтың естелік күнделіктерінен үзінді:

«Бізді 1944 жылы 23 ақпанда жинады. 24 ақпанда жолға шықтық. Бізді тауар таситын вагонмен әкелді. 26 наурызда Көкшетау қаласына жетіп, Айыртау ауданындағы «Кутузов» колхозына орналастырды. 1956 жылға дейін колхозда ата-анаммен, 4 әпкем және 3 ініммен тұрдым. Алғаш келген кезде жергілікті халық бізге жылы қабақ танытпады. Алайда араласып, жақынырақ танысқан соң көмектерін аямады. Мен ол кезде 13 жаста едім. Колхоз бригадасында жұмыс істедім. Егін егіп, астық жинадық. 1950 жылға дейін қиналдық, бірақ кейін жағдайымыз жақсара бастады. Бригадада жұмыс істегенде маған тамақ берді, ал менің отбасым үйде аш отырды. «Люботино» селосында тұратын шешендер мен ингуштардың көбі ашаршылықтан қайтыс болды». Осы үзіндіден Қазақстанға күштеп қоныс аударылған халықтардың ауыр жағдайда өмір сүргенін көруімізге болады. Күштеп қоныстандыру кезінде халықтың біразы аштық пен аурудан қаза тапты, аман қалғандары еңбек армияларында жұмыс істеді. КСРО ыдырағаннан кейін депортацияланған ұлттар тарихи Отандарына оралуға мүмкіндік алды.

10 класс

# Қазақстан Ұлы Отан соғысынан кейінгі жылдарда (1946-1953 жылдар)

## Соғыстан кейін қазақстандықтардың өмірі қалай өзгерді?

10.1.1.1 – демографиялық өзгерістердің себеп-салдарлық байланысын талдау арқылы дәйекті қорытынды жасау;

Кеңес үкіметі сұрапыл соғыстан әлсіреген ауылшаруашылығын қалпына келтіру жолында көп кедергіге тап болды. Ауылшаруашылық техникасының жетіспеуі, жұмыс күшінің аздығы, әміршіл-әкімшіл жүйенің ықпалы, экономикалық заңдармен есептеспеу, жер өңдеудің төмен болуы, қоғамдық мал шаруашылығының нашар дамуы, 1946 жылы орын алған қуаңшылық барлығы шаруашылыққа ауыр тиді.

1946 жылы 16 қыргүйекте ауылшаруашылығында орын алған ауыр жағдайды жою туралы қаулы қабылданды. Нәтижесінде:

* ұжымшар мен кеңшардың зардаптарын жою басталды;
* жаңа техникамен қамтамасыз ету үшін мемлекет арнайы қаражат бөлді;
* төртінші бесжылдықтың аяғына қарай ауылшаруашылығында 50 683 трактор, 16 мыңнан астам комбайн, мыңдаған автомашина, шөп шабатын және басқа машиналар болды.
* 1950 жылы еліміздегі ұжымшарларда 95%МТСжұмыс істеді.
* ұсақ ұжымшарларды ірілендіру шаралары іске асырылып, олардың жалпы саны 2 есеге жуық қысқарды.
* 1948 жылы республикада ауылдар мен селоларды жаппай электрлендіру басталды.

## Неліктен Қазақстан ядролық сынақтар алаңына айналды?

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау; 10.3.2.1 – XX ғ. ІІ ж. әскери-өнеркәсіп кешендерінің Қазақстанға тигізген зардаптарын талдап, дүниежүзі тарихы контекстінде қарастыру

Қазақстанда қоғамдық құрылыстыңтоталитарлық моделінбекіту 20–30-жылдары үзіліссіз жүргізілген саяси қуғын-сүргін шараларына ұласты. Еңбекпен түзету лагерьлері мен колониялары Бас басқармасы (ГУЛАГ) сол кездегі мемлекеттік жүйенің ажырамас бір бөлігі болды. 1930 жылы 25 сәуірде Қазақстандағы лагерьлерді басқаратынОГПУқұрылып, ГУЛАГ бұдан кейін ОГПУ деп атала бастады.

Экономиканы одан әрі әскерилендіру соғыстан кейінгі жылдары да жалғасты. Ауыр өндірістік кәсіпорындар халық шаруашылығына зиянын тигізсе де орасан зор ***әскери өнімдер*** шығару жалғасып, Қазақстан аумағында аса қуатты әскери-өнеркәсіп кешені салынып, қорғаныстық маңызы бар 50-ге жуық кәсіпорын құрылды. Осы өндіріс орындарында КСРО әскері соғыс машиналарының 18%-ын, барлық артиллериялық жүйелердің 11%-ын өндірді.

КСРО кезінде Қазақстан аумағында атом бомбалары сынақтан өтті. Ол үшін арнайы 18 млн га жер бөлініп, Семей ядролықполигоныашылды. Осылайша ***Семей*** – КСРО ядролық сынақ жүргізетін аса маңызды стратегиялық нысанға айналды. Полигон даласында адамдарға, жануарлар мен табиғатқа орасан зор зардабын тигізген ашық сынақтар жасалды. Сынақтар кейіннен жер астында жасалғанымен, атом бомбаларының әкелген зардабы өте ауыр болды. Семей маңындағы радиациялық аймақта тұратын 500 мыңдай адам осы сынақтан азап шекті.

1949–1989 жылдар аралығында Семей полигонында қуаты әртүрлі 470-тей жарылыс жасалды. Жарылыстың 90-ы әуеде, 26-сы жер үстінде, 354-і жер астында өткізілді.

Алғашқы сынақ 1949 жылдың 29 тамызында, таңғы сағат 6:30-да болды. Бұл жарылыстың қуаты 30 килотоннаға жетті.

1951 жылы 18 қазанда уран бомбасы жарылды.

1953 жылы 12 тамызда жер үстінде 500 кт болатын сутек бомбасы жарылды.

1961–1962 жылдары жер үстінде 50-дей ядролық сынақ жасалды.

1963–1988 жылдары жылына 14–18 сынақ өткізілді, жер астында 343 жарылыс болды.

Сынақ қуаты Хиросимаға тасталған бомбадан 2,5 есеге асып түсті.

**Семей полигоны – Қазақстанның ядролық қасіреті**

Семей ядролық полигоны, Семей сынақ алаңы – КСРО Қорғаныс министрлігі мен Атом өнеркәсібі министрлігінің бұйрығымен құрылып, ядролық жарылыстар жүргізілген сынақ аймағы. Полигон бұрынғы Семей облысы, Абыралы ауданы, сонымен қатар Павлодар және Қарағанды облыстарының біраз жерін қамтыды. Сынақ аймағында 1949–1989 жылдар аралығында 470-тей қуаты әр түрлі ядролық жарылыстар жасалды. Әуеде – 90, жер үстінде – 26, жер астында – 354-і сыналды.

Алғашқы атом сынағы үшін әскери құрылысшылар көлемі 300 шаршы километр «тәжірибе алаңын» дайындады. Алаңның қақ ортасындағы 30 метрлік темір мұнараның төбесіне қуаты 20 килотонн ядролық заряд орнатылды. Орталықтан әр түрлі қашықтықта әскери техника, артиллерия қаруы, танктер, ұшақтар, автомобильдер, бронемашиналар орналастырылды. Салынған пана-жайлардың көпшілігіне тәжірибе жасалатын хайуанаттар – қойлар, шошқалар, иттер т.б. кіргізілді. Одан сәл қашықтау тұтас бір қалашық – үш қабатты тұрғын үйлер, өнеркәсіп орындары, жер асты жолы, теміржол және автомобиль көпірлері салынып, оларда жанар май құйылған вагондар мен цистерналар тұрды. Алаңға әскери форма кигізілген адам кейпіндегі заттар, азық-түлік салынған жәшіктер қойылды. Мұның бәрі ядролық жарылыстың алапат күшінің, қуатын зерттеу үшін дайындалды.

Сынақ аймағын радияциялық тексеруден өткізгенде, ондағы радиоактивтік заттардың (цезий-137, стронций-90, плутоний-239; 240, кобальт-60) мөлшері қалыпты мөлшерден бірнеше есе жоғары екені анықталды. Зиянды радиоактивтік заттар топырақты, суды ластады. Егістік жерлерді және мал жайылымдарын күйдіріп жіберді. Семей аймағының халқы сәулеге ұшырады. Әсіресе Абай, Бесқарағай және бұрынғы Абыралы, Жаңасемей, Шұбартау ауданы мен Семей қаласы тұрғындарын қамтыды.

Семей ядролық полигонындағы жергілікті тұрғындарды медициналық тексеруден өткізгенде тұқым қуалайтын ауруға шалдығуына байланысты адамдарды, әсіресе, жасөспірімдердің арасында ерте қайтыс болу жиі кездесетіні анықталған. Сондай-ақ қатерлі ісік, сүйек тіндерінің аурулары, иммунды жүйелер мен қан құрамының бұзылуына байланысты ауруға шалдыққандар көп. 1991 жылы 29 тамызда Қазақстан Республикасының Президенті Н. Ә. Назарбаев Семей ядролық полигонын жабу туралы Жарлыққа қол қойды.

## Неліктен тарихшы Ермұхан Бекмаханов 25 жылға бас бостандығынан айырылды?

10.2.3.1 – Ермұхан Бекмахановтың Қазақстан тарихы ғылымына қосқан үлесін бағалау;

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау

Соғыстан кейінгі жылдарда сталиндік тоталитарлық жүйе ғылым мен мәдениеттің дамуына белгілі мөлшерде кедергі жасады. Мысалы, коммунистік партияның қатал идеологиясы қоғамдық ғылымдарға қатты қыспақ көрсетті.

Қазақстан партия комитеті БК (б) П Орталық Комитетінің 1946 жылғы зиялы қауымды саяси қудалауға арналған қаулысын орындау мақсатында жұмыс істеді. Осыдан бастап көптеген зиялы қауымдардың, ғылым, мәдениет өкілдерінің саяси қудалауы басталды. 1947 жылы коммунистік партия Қазақ КСР Ғылым академиясыныңқұрамындағы Тіл және әдебиет институтына XIX ғасырға дейінгі қазақ әдебиетінің рухани мұрасын зерттеуге тыйым салды. Себебі бұл кездің мұралары «ескінің қалдығы» ретінде сипатталды. Қазақ КСР Ғылым академиясында, Мемлекеттік университетте, жазушылар қауымы өкілдері ішінен «халық жауларын», «бөгде ойлы адамдарды» іздеді.

М. Әуезов, Қ. Сәтбаев, Қ. Жұмалиев, С. Мұқанов, Ә. Марғұлан сияқты қазақстанның біртуар ұлдарына «ескіні жазушылар» ретінде негізсіз айыптар тағыла бастады. Белгілі ғалымдарға (А. Жұбанов, Б. Сүлейменов, Е. Ысмаилов, С. Кеңесбаев т. б.) әр түрлі жала жабылды. М. Әуезов, Қ. Сәтбаев сияқты ғалымдар біраз уақыт бойы қазақстаннан тыс жерлерді (Ленинград, Москва) мекендеді.

**Е. Бекмаханов ісі.** Ермұхан Бекмаханов Воронеж педагогика институтын бітірген тарихшы ғалым болды. Е. Бекмаханов 1943 жылы «Қазақ ССР тарихы» атты еңбек жазып, 1946 жылы докторлық диссертация қорғады. 1947 жылы диссертациясын «XX ғасырдың 20–40 жылдарындағы Қазақстан» тақырыбында монография етіп шығарды. Е. Бекмаханов бұл еңбектерінде 1837–1847 жылдардағы Кенесары Қасымұлы бастаған көтеріліс туралы кең көлемде жазған болатын. Осыған байланысты Е. Бекмахановқа Ресейге қарсы көтерілісті жақтаған, Кенесары қозғалысын ақтауға тырысқан буржуазияшыл, ұлтшыл деген айып тағылды. 1950 жылдан бастап коммунистік партия баспасөз арқылы Е. Бекмахановты ашық айыптай бастады.

1951 жылы ҚазКСР-нің Жоғарғы соты Е. Бекмахановты айыпты деп тауып, 25 жылға бас бостандығынан айырды. Ол Гулаг лагеріне жазасын өтеуге жіберілді. Е. Бекмаханов 1954 жылы ақталып түрмеден босады. Оның бостандыққа шығуына А. М. Панкратова, А. П. Кучкин сияқты ғалымдар көп көмек көрсетті. Е. Бекмаханов ақталып шыққаннан кейін, өзінің ғылыми педагогикалық жұмысын жалғастырды. Е. Бекмаханов 1966 жылы қайтыс болды.

# Қазақстан Хрущевтық «жылымық» кезеңінде (1954- 1964 жылдар)

## «Жылымық кезеңі» қоғамға қандай саяси өзгерістер әкелді?

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау

**Жылымы**қ – үкіметтің өзі енгізген қатал заңды сәл босаңсыту әрекеті. 1953 жылы Н.С. Хрущев Сталиндік жеке басқа табыну саясатын әшкерелеп, ұлттық мүдделерге аздап бостандық берген «жылымық» кезең туды.​

**Съезд** – қоғамдық ұйымның, саяси партияның немесе әлеуметтік, кәсіби, ұлттық немесе басқа топ өкілдерінің кездесуі.​

**Қазақстан «Хрущев декадасы» жылдарында (1953-1964 жж.).**

Қоғамдық – саяси өмір.

50-жылдар мен 60-жылдардың ортасы Қеңес елінің өміріндегі маңызды кезең болды.

КСРО ОК-нің Бас секретары, КСРО министрлер Кеңесінің төрағасы И.В.Сталин 1953 жылы 5 наурызда қайтыс болды. 1953 жылы қыркүйекте Н.С.Хрущев КОКП Орталық комитетінің бірінші хатшылығына (1953-1964 жж.) сайланды. «Жылымық жылдары» деп аталған 50-жылдардың екінші жартысынан бастап елде игі істер атқарылды. 1953 жылғы шілдеде КОКП ОК-нің пленумында бұрынғы КСРО-ның Ішкі істер халық комиссариатының халық комиссары, КСРО Министрлер Кеңесі төрағасының бірінші орынбасары, қуғын-сүргінді ұйымдастырушы, саяси авантюрист Л.Берия (1899-1953 жж.) ісі қаралып, барлық лауазымды қызметтерінен босатылып, атылды. Осылай Кеңестер Одағында ширек ғасырға созылған тоталитарлық дәуір аяқталды.

Бюрократ көсемдер биліктен кеткенімен, олардан мұраға қалған әміршіл-әкімшіл жүйе жойылмады.

1956 жылғы ақпанда болған КОКП XX съезінде КОКП ОК-нің бірінші хатшысы Н.С.Хрущев «Жеке адамға табыну және оның зардаптары туралы» баяндама жасады. Баяндамада жеке адамның басына табынудың жай – жапсарды туралы айтылды. Баяндамашы И.В.Сталин, Л.Берия, Н.Ежовты қатты сынай отырып, саяси қуғын – сүргінді жүргізудегі өз жауапкершілігі туралы ештеңе айтпады. Молотов, Каганович, Ворошиловты қорғады. Съезде «Жеке адамға табыну және осының салдары туралы» қаулы қабылдап, ол 1956 жылы маусымда жарияланды.

1953- 1955 жылдарда Н.С.Хрущевтің бастамасымен ГУЛАГ жойылды. Бұл кеңес қоғамын сталинизмнен құтқарудағы адамгершілік акт, маңызды қадам еді. Лагерьлерге жазықсыз отырғызылған мыңдаған адамдарды босатып, белгілі партия қайраткерлері Я.Рудзудақты, А.Рыковты, В.Губарьды ақтағаннан кейін мемлекеттік аппарат реформаны жалғастыруды тағыда аяқсыз қалдырды. Әлі де болса, өз қызметтерінің әділетті бағасын алмады. Кәрістердің, немістердің, қырым татарларының, месхет түріктерінің құқықтары қалпына келтірілмеді. Мемлекеттік дәрежедегі көптеген мәселелер тек қана бірінші адамның колында болды. Одақтас республикалардың құқығын кеңейтуге бағытталған реформа толық жүзеге асырылмады. Республикалардың құзырында ештеңе болмады.

Саяси көзқарасы үшін қудалау орын алып, халық жауы немесе ұлтшыл айыптарының орнына өзгеше ойлайтындар айыбы тағылды. Мысалы, Шығыс Қазақстан облысы бір мектебінің мұғалімі М.Елікбаев Н.С.Хрущевке ашық хат жазады. Хатта Қазақстанның тәуелсіздігі жоқ екенін, қазақ мектептері, қазақ тіліндегі оқу кұралдары мен баспасөздің тым аз екені туралы айтылған. Осыдаң кейін М.Елікбаев МҚК (мемлекеттік қауіпсіздік комитеті) тарапынан қуғынға ұшырап, азап тартады. 1957 жылы М.Елікбаев партия қатырынан шығарылып, жындыханаға жабылды. Н.С.Хрущев басқарған кезде де бюрократиялық жүйе өзгермеді. 1959 жылы болған КОКП–ның XXI съезінде Н.Хрущев социализмның толық жеңгені, енді коммунизмге аяқ басқаны туралы өз баяндамасында айтты. Елде осындай қияли болжамға сүйенген утопиялық социализм сақталды, ал 1961 жылы өткен КОКП XXII съезде коммунизм 20 жылдық мерзімде орнайтындығы туралы тұжырым жасалды.

## Тың және тыңайған жерлерді игеру саясаты Қазақстанға қалай әсер етті?

10.4.1.1 – Кеңес үкіметі кезіндегі ауыл шаруашылығында орын алған өзгерістерге баға беру; 10.1.1.1 – демографиялық өзгерістердің себеп-салдарлық байланысын талдау арқылы дәйекті қорытынды жасау

**Тың игеру** – КСРО-да астық өнімін арттыру мақсатында 1954-1964 жылдар аралығында жүзеге асырылған мемлекеттік іс-шара.​

Тың игеру жылдарындағы Қазақстан

1954 жылы 23 ақпан мен 2 наурыз аралығында Компартия ОК-нің кезекті пленумында «Елде астық өндіруді ұлғайту ментың және тыңайған жерлерді игеру»туралы қаулы қабылданды.

Тың жерлерді игерудің басым көпшілігі, негізінен, Қазақстанның солтүстігіндегі алты облыста – Қостанай, Ақмола, Солтүстік Қазақстан, Көкшетау, Торғай және Павлодар облыстарында жүзеге асырылды. Игеру науқанына еліміздің басқа аймақтарынан еріктілер ағыла бастады.

1954 жылдан 1963 жылға дейін Қазақстанға Украина, РКФСР, Белоруссия, Молдавия және Литвадан мыңдаған отбасы қоныстанды. Қазақстандық тың игеруге Болгария азаматтары мен Қытай Халық Республикасындағы қазақрепатрианттарыда қатысты. 1954 жылдың бірінші жартысының өзінде тек Ақмола облысына ғана 20 мыңнан астам адам тың көтеруге келді.

Тың игерудің республика шаруашылығы мен тұрмысына тигізген пайдасы болды. Олар:

* тың игеру республиканың экономикасын, ғылымы мен мәдениетін дамытудың қуатты тездеткіші болды;
* еліміз ірі астық өндірушіге айналды;
* темір жолдар, электр және байланыс желілері тартылып, инфрақұрылымның дамуына мүмкіндік жасалды;
* 337 жаңа астық кеңшары құрылды;
* ауылшаруашылығы өрге басып, материалдық-техникалық база нығайды.

Бірақ тың игерудің шаруашылық пен тұрмысқа тигізген зияны одан көп еді:

* тың игеру тым шұғыл және асығыс жүргізілді;
* мыңдаған жылдар бойына топырақ түзілу үрдісінде пайда болған жердің құнары үрленіп, шаңданып, тозаңданып, ұлан-ғайыр жерэрозияғаұшырады;
* астықтың бағасы оның өзіндік құнынан әлдеқайда төмен болды;
* жайылым жерлер тарылып, малшаруашылығына кері әсерін тигізді;
* халықтыңдемографиялыққұрамы өзгерді. Тың игеру қазақтардың үлес салмағының кемуіне әкеліп соқты.
* қазақ мектептерінің көбі жабылып, орыс мектептері көбейді, жалпы қазақ тілі мен мәдениетіне орасан зор нұқсан келді.

## Қазақстанның табиғи ресурстарын игеруде ұлттық мүдде қаншалықты ескерілді?

10.3.2.1 – XX ғасырдың ІІ жартысындағы әскери-өнеркәсіп кешендерінің Қазақстанға тигізген зардаптарын талдау

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау

**Ұлттық мүдде**  - қоғамдық өмірдің барлық саласындағы қажеттіліктерді көрсететін елдің саяси, экономикалық, әлеуметтік және рухани өміріндегі қажеттіліктері.​

Қазақ КСР экономикасының шикізатқа бағытталуы

1946 жылға қарай зауыттар мен фабрикалар және өнеркәсіпорындары қайтадан іске қосылды. Ауылдар жанданып, қалалар қирандыдан тазартылды. Миллиондаған жауынгер бейбіт тіршілікке қайта оралды.

1946–1951 жылдары еңбекшілердің қалың тобының күш-жігері мен қажырлы қайратының арқасында республикада болат, қара және түсті металлургия, тау-кен және көмір өнеркәсібіне арналған жасанды талшық өндіру жолға қойылды. Осы жылдары қара металлургия өндірісі жақсы дамыды.

1947 жылы Өскемен қорғасын-мырыш комбинаты алғаш рет мырыш шығарды. Балқаш мыс қорыту зауытының қуатын арттыру жұмыстары жалғасты. Республиканың батысында жаңа мұнай кәсіпшіліктері іске қосылды.

1954–1958 жылдары республикамызда 730 өнеркәсіп орындары мен цехтар салынып, іске қосылды. Олардың қатарында Жезқазған кен байыту, Өскемен тау-кен жабдықтарын жасау зауыттары, Соколов-Сарыбай кен байыту комбинатының бірінші кезектері, Ақтөбе хром қоспалары зауыты, Шымкент гидролиз зауыты, Қарағанды, Семей және Шымкент цемент зауыттары болды. Осының бәрі 1958 жылы Қазақстанға өнім шығаруда одақтас республикалар бойынша 3-орынға шығуға мүмкіндік берді.

Республикада көмір өндіру қарқынды дамыды. 1965 жылға қарай елімізде 19,5 тонна көмір шығаратын өндірістік қуат іске қосылды. 1954 жылдан бастап Екібастұз бассейнінің қалың қабаттарынан көмір өндіріле бастады. 1965 жылы Екібастұзда 14,3 млн тонна көмір шығарылды.

Алайда күштер мен ресурстардың ауыр өнеркәсіпте шектен тыс шоғырлануы, адамдардың қалаға толассыз келуі әлеуметтік саясатқа, халықтың тұрмыстық деңгейіне елеулі әсерін тигізді.

Арал теңізінің экологиясы

Арал өңірінің 1970 жылдарга дейін 17 балық колхозы, 10 балық өңдейтін зауыт және 2 балық комбинаты тұрақты жүмыс істеген.

1960 жылдардаи бастап Арал өңірін игеру қолға алынды. Осы аймақтағы игерілетін жер көлемі бұрынгыдан Өзбекстан мсн Тәжікстанда 1,5, Түрікменсанда 2,4, Қазақстанда 1,7 есеге өсті. Ал Әмудария мен Сырдария бойындағы халықтың саны 1960-1987 жылдар аралығында 2,2 есеге артты. Халық санының өсуіне орай суға деген кажеттілік те артты. Осыған орай, 1970-1980 жылдар аралыгында Аралға құйылатын су мөлшері азайды. Онын негізгі себептері - антропогендік факторлар еді. Екі өзен бойындағы суды мол кажет ететін күріш пен мақта есіру ісі каркындап дамыды (Шардара).

Оның үстіне ауыл шаруашылығының басқа да салалары барынша дамыды. Өзен бойлары игеріліп, суды ысырапсыз пайдалану жүзеге асты. Мәселен, Аралға 1960-1965 жылдар арасында 44 мың м3 су кұйылса, бұл көрсеткіш 1974-1978 жылдары 13 мың м3, ал 1990 жылдары екі есеге қысқарды. Нәтижесінде, Арал теңізінің деңгейі 23 метрге дейін төмендеп, оның су айдыны 30-200 км-ге дейін қусырылды. Судың тұздылығы 40 пайызға дейін артты. Оның үстіне екі өзен бойындағы шаруашылықтарда тыңайтқыштар мен химиялык препараттарды қолдану бүрын-соңды болмаған көрсеткішке жетті. Тыңайтқыштарды қолдану 10-15 есеге өскен. Осындай антропогендік факторлар Арал өңірін экологиялық апатқа ұшыратты. Құрғап қалған теңіз түбінен жыл сайын айналаға зияндылығы өте жоғары 2 млн. т тұзды шаңдар көтеріліп, желмен тарай бастады.

**Сонымен, Арал апатына себеп болған факторлар:**

-   жергілікті жердің тарихи-табиғи ерекшеліктерін ескермеу;

-   ауыл шаруашылығын дүрыс жоспарламау, судың қорын есепке алмау;

-  суды өте көп қажет ететін күріш, мақта дақылдарып барынша көбейтіп жіберу; -  жерді игерудің агротехникалық шараларын сақтамау және судьт үнемді пайдаланбау;

- табиғат ресурстарын пайдаланудағы жіберілген қателіктср мен оны меңгерудің ғылыми тұрғыдан негізделмеуі болып табылады.

# Қазақстан «Тоқырау» кезеңінде (1965- 1985 жылдар)

## Не себепті 1965-1985 жылдар «тоқырау» кезеңі деп аталды?

10.4.2.1 – «Тоқырау» кезеңіндегі өнеркәсіптің ахуалын анықтап, қорытынды жасау;

10.4.1.1 – Кеңес үкіметі кезіндегі ауыл шаруашылығында орын алған өзгерістерге баға беру

Қазіргі тарихнамаларда 70–80-жылдарды тоқырау жылдары деп атайды. Өйткені ХХ ғасырдың 60-жылдары басталған реформалар тоқтатылып, қоғамдық өндірістің тиімділігін көтеру мүмкін болмады. Дегенмен бұл жылдары халықтың тұрмыстық деңгейі жақсарып, өнеркәсіп пен ауылшаруашылық өндірісінің көрсеткіштері едәуір өсті. 66–70-жылдары халық шаруашылық кешені жоспарлы экономика енгізілген кезден бастап өсудің шарықтау шегіне жетті. Республика КСРО-ның аса ірі өнеркәсіптік аймақтарының бірі саналды. ​

* **Бесжылдық жоспары** – Кеңес өкіметінің 1929 жылдан бастап КСРО-ның әлеуметтік-экономикалық дамуын межелеген мерзімді жоспарларының жалпылама атауы.​
* **Кемелденген социализм** – социалистік идеялардың толық орындалып, шарықтау шегіне жетуі.​
* **Қаракөл** – елтірісі өте бағалы қой тұқымы. Қылшық жүнді қой тұқымдарының ішіндегі ең көп тарағаны.​
* **Экстенсивті даму** – сапа емес санға бағытталған даму.​



Партияны Н.С. Хрущев басқарған кезде (1953 – 1964) елде саяси қателіктер етек алды, шаруашылықты өркендетуде көптеген кемшіліктер жіберілді. Сондықтан 1964 ж. өткен қазан пленумында Хрущев орнынан алынып, орнына Л.И. Брежнев сайланды.

1960 жылдары мен 1980-жылдардағы Қазақстан өнеркәсібінің дамуы.

1965 жылы қыркүйекте КОКП ОК-нің пленумы болып өтті. Пленум өнеркәсіпті дамытуға арналды.

1965 жылғы өнеркәсіпті басқару жүйесін өзгерту және мемлекеттік жоспарлау жөніндегі кейбір басқару органдары өзгеше құру туралы заң қабылданды. Көп ұзамай осындай қаулылар мен заңдарды Қазақстан Компартиясы ОК-нің XIV пленумы мен Қазақ КСР Жоғарғы Кеңесі де қабылдады. Қабылданған шешімдерге сәйкес 1965-1966 жылдары Қазақстанда халық шаруашылығы Қеңесі және экономикалық аудандардың халық шаруашылығы кеңестері таратылып, салалық одақтық – республикалық министрліктер құрылып, өнеркәсіптік, құрылыс материалдары, орман, целлюлоза – қағаз және ағаш өңдеу, азық – түлік т.б. кәсіпорыңдары біріктірілді.

60 жылдардын басында өнеркәсіпті сапалық жағынан өзгерту, ғылыми негізде құру үрдісі басталды. Қазақстанда өнеркәсіпке жаңа техниканы енгізу жоспары жасалды. Ең алдымен өндірісті электрлендіру мәселесі қолға алынды. Қарағандыда іске кіріскен екінші МАЭС пен Бұқтырма су – электр станциясы техникалық – экономикалық көрсеткіштерінің жоғарылығымен ерекшеленді – 45 мың шақырымнан асатын қуатты электр тасымалдау жүйесін орнатты. Қарағанды көмір кеніндегі механикаландырылған жүйе еңбек өнімділігін 6%-ға дейін көтерді. Өндірістің автоматтандырылған жүйесі 27 мың адамның еңбегін атқарды. 1985 жылы жаңа технологиялық процесті өндіріске енгізгені үшін Ащысай полиметалл комбинатына Лениндік сыйлық берілді. Екібастуз көмір кесіндісіне озық технология қолданылып, қуатты экскаваторлар пайдаланылды. Ғылыми – техникалық жетістігі нәтижесінде Шымкенттегі М.И.Калинин атындағы заводта жұміс технологиясы жақсартылді. 1965 жылы Өзен кен орнында жаңа технология негізінде алғашқы мұнай өндірілді.

1965 жылғы шаруашылық реформасы нәтижесінде ғылыми – технологиялық процестерді өндіріске енгізу ісі өнеркәсіптегі жағдайды түбірімен өзгертті. Реформа еңбекпен өндірісті ұйымдастыруды жетілдіруге оң жол ашты. Кәсіпорындар қызметін жоғарыдан реттеуге шамадан тыс әуестенушілік доғарылды, олардың шаруашылық дербестігі ұлғая тусті. Пайда, баға, ақшалай сыйлық, несие тәрізді экономикалық тұтқалар қозғалысқа келтірілді. Әрбір жұмыскердің, тұтастай алғандағы кәсіпорынның материалдық мүдделігіне баса назар аударылды. 1966 жылы Қазақстанның Өскемен қорғасын – мырыш комбинаты, Шымкент – цемент заводы бастаған II өнеркәсіп жұмыс жүргізудің жаңа тәртібіне көшті. 1970 жылы Қазақстан өнеркәсібінің 70% - ы жоспарлаудың жаңа жүйесіне жұмыс істеді.

1970 жылға қарай КСРО-ның халық шаруашылығында Қазақстанның көмір және темір кенін өндіру, болат балқыту, қара металдар прокаттау жөніндегі үлес салмағы өсті. Республикада бұрын болмаған өнеркәсіп салалары өркендеді: титан, магний, синтетикалық каучук, полиэтилен, көтергіш крандар өндірістері т.б.. Мұнай өндіру және химия өнеркәсібі де бұл уақытта жалпыодақтық маңызға ие болды.

Женіл өнеркәсіптер қатары өсті: Теміртау, Жамбыл қалаларында азық-түлік өнеркәсібі, Алматыда мақта-мата өнеркәсібі, Семейде трикотаж фабрикасы алғашқы өнімін бере бастады. Бес жылдың ішінде республикада жеңіл өнеркәсіптің 14 кәсіпорны салынды.

Аз ғана уақыттың ішінде Қазақстанда 170-ке жуық кәсіпорын іске қосылды. Қуатты Екібастұз отын энергетика кешенінің құрылысы 1970 жылға қарай басталды. 1975 жылға қарай еліміздегі кәсіпорындардың барлығы энергиямен қамтамасыз етілді. 80 жылдары одақ көлемінде өндіріске енгізілген ғалыми-техникалық жаңалықтардың 3% - ы Қазақстанға тиесілі болды.

*Тоқырау кезеңі дейтін 1971-1985 жылдар аралығында Қазақстан экономикасы бұрынғысынша техникалық прогреске кабілетсіз, қарабайыр (экстенсивті) әдіспен жұмыс істеді. Соның өзінде халық шаруашылығының дамуында кейбір келелі көрсеткіштерге қол жеткізді. Мәселен, осы жылдарда өндіріс және ғылыми өндірістер құрылымдарының саны 28-162 дейін, оның ішінде кәсіпорындар 1971 жылы – 97, ал 1985 жылы – 610 дейін өсті.*

**Бірақ шаруашылық реформа нәтижесі күткендегідей болмады. Оның себептері:**

- КСРО-да ҒТП негізінде түбегейлі өзгерістер жүргізу қажеттігі сөз жүзінде мойындалғанымен, іс жүзінде бұрынғы басқару әдістерін қолдану жалғаса берді.

- Мемлекетттік – монополистік меншік ҒТП – ты тежеп, экономиканың тиімді дамуына мүмкіндік бермеді.

- Өндірістік берлістіктер құру ісі ғылыми-техникалық саясатта монополиялық бетбағыттардың пайда болуына әкеп тіреді.

**Өндіріс саласындағы кемшіліктер:**

- Республикада бұрынғысынша шикізат өндірісіне біржақты бағдар ұсталды.

- Республика өндірісінде-көмірдің 50-60%-ы; мұнайдың 70%-ы, темірдің 11,5%-ы рәсуа етілген.

- Әр түрлі себептермен жұмысқа шықпай қалушылық салдарынан жұмыс уақыты босқа жоғалды.

- Кәсіпорындар құқығы шектелді.

- Орталықтың өктемдігі күшейді және де басқа ұнамсыз құбылыстар көбейді.

- Жоспарларға түзетулер енгізу сақталды. 1981-1985 жылдары әр түрлі министрліктер мен ведомстволардың жоспарлары 300 реттен астам түзетілді.

- Директивалық жоспарлау экономикаға орасан зор нұқсан келтірді.

Нәтижесінде Арал теңізі проблемасы пайда болды:

1. Арал теңізі атырабына өндіргіш күштерді орналастыруда жіберілген стратегиялық қателіктер.

2. Жер мен су қорын есепсіз пайдалану.

3. Мақта мен күріш дақылдарын өсіруге дара үстемдік беру. Нәтижесінде теңіз түбі 27 мың шаршы шақырымға құрғап қалды. Теңіз суының тұздылығы 3 есеге өсті. Балық өнеркәсібі жойылды. Теңіз түбінен тұз бен шаң көтеріліп, Арал аймағының климаты күрт нашарлады. Адам өлімі, әсіресе балалардың шетінуі көбейді. Аймақ тұрғындарының 80%-ы әр түрлі сырқаттарға шалдықты. Экологиялық апат қазақ ұлтының генетиклық өсіп-өнуі мүмкіндігін сақтап қалу проблемасын көтерді.

Осындай экономикалық дамудағы кемшіліктерге қарамастан 70-жылдары өнеркәсіп жетекші орын алды. 170-тен астам өнеркәсіп кәсіпорны мен цехтар бой көтерді:

1. Лисаков кен-байыту комбинаты,

2. Шерубай – Нұра шахтасы,

3. Талдықорған аккумулятор заводы,

4. Павлодар облысында Ертісте Шүлбі СЭС-і құрылысы басталды. 1970-1985 жылдары өнеркәсіпті өркендетуге 40,8 млрд. сом жұмсалды (32%). 1970-1985 жылдары өнеркәсіп өнімінің жалпы көлемі – 2 есе, машина жасау, химия өнеркәсібі – 3 есе өсті.

## XX ғ. ІІ жартысында ұлттық мүдделерді қорғау қалай жүзеге асырылды?

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау

10.3.1.4 – әміршіл-әкімшіл саясатқа қарсы халық наразылықтарын салыстыру;

10.3.1.2 – мемлекет қайраткерлерінің, соның ішінде Д.Қонаев пен Ж.Тәшеневтің қызметтеріне баға беру;

* **Ұлттық мүдде -** национальный интерес​
* **Зиялы қауым -** ученая среда; интеллигентное общество.​
* **Кеңестік ұлттық саясат -** национальная политика советской власти

**Ұлттық мүдде** – жеке адам, қоғам және мемлекет мүддесі, олардың қоғам өмірінің барлық мүдделердің жиынтығы. ​.​



**ЖЕКЕ АДАМ МҮДДЕСІ** ОНЫҢ КОНСТИТУЦИЯЛЫҚ ҚҰҚЫҚТАРЫ МЕН БОСТАНДЫҒЫН ЖҮЗЕГЕ АСЫРУДАН БАСТАЛАДЫ. ОНЫҢ ҚАУІПСІЗДІГІН ҚАМТАМАСЫЗ ЕТУДЕН, ӨМІР СҮРУ ДЕҢГЕЙІ МЕН ТҰРМЫСЫН ЖАҚСАРТУДАН, ДЕНСАУЛЫҒЫ МЕН РУХАНИ КЕМЕЛДЕНУІНЕ, ИНТЕЛЕКТУАЛДЫҚ ДАМУЫНА ҚАЖЕТТІ ЖАҒДАЙДЫ ЖАСАУДАН ТҰРАДЫ.

**ҚОҒАМНЫҢ МҮДДЕСІ** ДЕМОКРАТИЯНЫ НЫҒАЙТУҒА, ҚҰҚЫҚТЫҚ, ӘЛЕУМЕТШІЛ МЕМЛЕКЕТ ҚҰРУ МЕН ҚОҒАМДЫҚ КЕЛІСІМГЕ НЕГІЗДЕЛУІ ТИІС.

**МЕМЛЕКЕТТІҢ МҮДДЕС**І ОНЫҢ КОНСТИТУЦИЯЛЫҚ ҚҰРЫЛЫМЫ, ЕГЕМЕНДІГІ МЕН ТЕРРИТОРИЯЛЫҚ ТҰТАСТЫҒЫНЫҢ БҰЗЫЛМАУЫНА ҚАТЫСТЫ БОЛАДЫ. ЕЛІМІЗДІҢ САЯСИ, ЭКОНОМИКАЛЫҚ ЖӘНЕ ӘЛЕУМЕТТІК ТҰРАҚТЫЛЫҒЫ ЗАҢ МЕН ҚҰҚЫҚТЫҚ ТӘРТІП НЕГІЗІНДЕ ҚАТАҢ САҚТАЛУЫ ТИІС.

**ҚОСЫМША1**

**ТОҚЫРАУ ЖЫЛДАРЫНДАҒЫ САЯСАТЫ ӨМІР МЕН ҰЛТТЫҚ ҚАТЫНАСТАР**

Қазақстанның тоқырау жылдарындағы жағдайымен өткен сабақта таныстық. Соның ішінде КОКП ұлттық саясатындағы идеологиясы – халықты жасанды жолмен біріктіру, қазақ жастар ұйымын құруға тыйым салу, қазақ тілінің тарылуы, 1979 жылғы Ақмола оқиғасы, шетелдермен мәдени байланыс, Қазақстанның атом қаруын дайындаудағы зардаптарын талқыға саламыз.

КОКП Орталық Комитетінің Бірінші хатшысы Н.С.Хрущевтің Сталиннің жеке басына табынуды сынағаннан кейін, ел ішінде жаңа серпін болады деп үміттенгендердің сенімі азайғаны белгілі. Ең бастысы Н.С.Хрущевтің басқару әдісіндегі жіберілген қателіктер аз болған жоқ.

Олар:

1.Сөз бен істің арасындағы алшақтық.

2.Негізсіз уәделерді үйіп-төгу, әлеуметтік әділетті ұстанымнан ауытқушылық.

3.Басқалардың пікірмен санаспау.

Коммунистік партия мен Кеңес үкіметінің әлеуметтік-экономикалық саясаттағы қателері мен кемшіліктері ұлттық қатынасқа да ықпалын тигізді. Мемлекет басшылығы ұлт мәселесін шешудегі табыстарды асыра мақтап, ешқандай проблема жоқ деп санады. Ал іс жүзінде ұлт жөніндегі шешілмей, қордаланған мәселелер көп еді.

Оған 1922 жылы федерациялық мемлекет болып құрылған КСРО-ның унитарлық мемлекетке айналып кетуінің үлкен әсері тиді. Одақтас республикалардың құқықтары шектеліп, нақты егемендігі жоқ автономия ретінде дамыды. Ұлттардың өзін-өзі билеуі өмірлік тәжірибеде ұмыт болды. Оған нақты дәлел ретінде Ұлы Отан соғысы қарсаңында көптеген басқа ұлт өкілдерінің Қазақстанға күштеп көшіріліп келгендігін алдыңғы тақырыптардан білеміз. Бұл жылдары интернационализм түсінігі жаттанды идеологиялық құрсауда болатын.

 Интернационалдық тәрбие ұлттық саясаттың орнымен алмастырылды. Ұлт республикаларында тұратын халықтар мен ұлттардың дамуында орыс мәдениетінің рөлін асыра бағалануы негіз болды.

Қазақ тілі тек тұрмыстық саламен шектеліп, іс жүзінде мемлекеттік, дипломатиялық және әскери өмірде, жоғары мектептерде қолданылмады.

1960 жылдардың ішінде Мәскеуде оқитын қазақ жастары «Жас тұлпар» атты ұлттық-демократиялық бейресми ұйым құрды. Оның ұйымдастырушысы Мұрат Әуезов болды. Оған А.Қадыржанов, Б.Тайжанов және басқалар көмектесті. Жастар Қазақстанның және Ресейдің қазақтар көбірек қоныстанған аймақтарда бұқараның ұлттық санасын оятуға тырысты. Жоғары органдарда ұлт мәселелері жөніндегі ұсыныстарды нақты айтты.

Ұлт саясатындағы бұрмалау, еркін-ой айтуға үкіметтің төзбеушілігі республикада өзінің көлеңкелік жақтарында көрсете бастады.

1979 жылы жазда Ақмолада қазақтардың неміс автономиясын құруға қарсы шығуы ұлттық қатынастардағы туындаған қайшылықтың көрінісі еді.

Оның басты себебі КОКП Орталық Комитеті партиясының Орталық Комитеті Саяси Бюросының мәжілісінде Қазақстанда неміс автонимиялық облысын құру туралы шешім қабылданды. Бұл автономиялық облысқа Ақмола, Павлодар, Қарағанды және Көкшетау облыстарының бір сыпыра аудандары беріліп, Ерейментау қаласын оның орталығы жасалмақ болып белгіленді. Неміс автономиялық облыс құру туралы мәлімет республикаға тез тарап, қазақ халқының заңды қарсылығын туғызды.

1979 жылы маусымның 16-күні Ақмолада қала жастары орталық алаңға жиналды. Олар «Қазақстан бөлінбейді», «Неміс автономиясы болмасын!»-деген ұрандар жазылған транспоранттар алып шықты. Маусымның 19-ы күні Ақмолада тағы да бір демонстрация болды. Оны аудандардан келген соғыс және еңбек ардагерлері бастады. Демонстрацияға қатысушылар облыстың басшыларына автономияны құруға қарсы үндеу тапсырды.

Сөйтіп, неміс автономиясын құру мәселесі аяқсыз қалды. Осы жылдарда мәдениет саласының материалдық-техникалық негізін нығайтуда біраз жұмыстар істелді.

Қазақстанның шетелдермен байланыс саласы қарқынды дамыды. Қазақстандық жүздеген маман әлемнің көптеген елдерінде – Иракта, Египетте, Үндістанда, Моңғол Халық Республикасында, Финляндияда, Ауғанстанда жұмыс істеді. Қазақ КСР Ғылым Академиясы шетелдердің ғылыми мекемелерімен бірлесе отырып, 31 проблема мен жеке тақырыптарды зерттеуге қатынасты. Химия ғылымдары институтының қызметкерлері өздерінің Чехословакиялық және болгарлық әріптестерімен берік қатынастар орнатты. АҚШ, Франция, Италия ғалымдарымен байланыс жүзеге асырылды.

Қазақстанда кеңес-сирия достығының күндері, Францияның КСРО-дағы күндері өткізілді. Қазақтық Құманғазы атындағы Мемлекеттік ұлт аспаптары оркестрінің әртістері, КСРО халық әртістері Е.Серкебаев пен Б.Төлегеновалар Францияның музыка сүйер қауымын өздерінің қайталанбастай тамаша әуез өнерімен тәнті етті.

Қазақ операсы мен балетінің, көркемсурет пен графикасының, қолданбалы өнер шеберлері Еуропа, Америка, Азия, Африка елдерінде өнер көрсетті.

Алайда сыртқы саясат саласындағы шешімдер, біліктілік жағынан төмен және шала ойластырылған идеология мемлекетаралық қатынастарды қалыптастыру жолында көптеген тастүйін кедергілердің бой көтеруіне себепші болды.

«Саяси күрестің күшеюі» туралы тезис орнына «Идеологиялық күрестің күшеюі» дейтін екінші бір тезис келді. Осының салдарынан екі жақта әскери күшін еселей өсіріп, қарулануға жұмсалатын қаржы көлемін үсті-үстіне ұлғайта түсті.

Әскери шығындардың негізгі ауыр салмағы екі аса ірі мемлекетке АҚШ пен КСРО-ға түсті. Бұл шығындар ең алдымен осы екі мемлекеттің тұралатар жүкке айналды. Ұлы мемлекеттік тәкаппарлық жанталаса қарулануды күшейтуге, ядролық мүлік қоймасын жаңарта жақсартуға сүйреді. Өткен тақырыптарда қарастырылғандай, Семей, Павлодар, Қарағанды облыстарының түйіскен тұсында орналасқан Семей ядролық полигоны алғаш рет 1949 жылы тамыздың 29-ында сыннан өткізілді. Әскерилер ұзақ жылдар бойы жұмған аузын ашпай, кейіннен полигонның жергілікті халықтың денсаулығына бәлендей зияны жоқ деп мәлімдемесе де полигон айналадағы табиғатқа, адамдардың денсаулық жағдайына аса қатерлі еді.

КСРО Денсаулық Министрлігі бұл аймақта медициналық зерттеулер жүргізуге де тыйым салды, ал әскери дәрігерлер жүргізген тексерістердің нәтижесі аса құпия сақталып ядролық полигон әрекеті салдарынан келген зардап көлемі туралы мәліметтер жасырын құрылды.

1969-1970 жылдары Маңғыстау облысының аумағында да халықтан жасырын түрде кен жыныстарында үш бірдей жер асты ядролық сынағы өткізілді.

Адамдарға деген осыншалық безбүйрек көзқарас салдарынан ядролық сынақ өткізген алаңынан төнген індетке шалыну жиілей бастады. Халықтың денсаулығына төндіріп отырған қатері туралы оқта-текте үн көтергендердің дабылы естілусіз де, ескерусіз қалып жатты. Оған қарамастан, мемлекет қарулануды жалғастыра берді.

Алайда, басшылық етудегі кемшіліктерді жою әрекеттері түптеп келгенде алға қойылған мақсатына жете алмады.

Демек, өркендеу қарқынының түрлі салалардағы теріс әрекеттердің салдарынан тығырыққа тірелу – бұл қоғамда тоқырау құбылыстарын жалғастыра берді.

**ҚОСЫМША2**

**«Жас тұлпар» ұйымы туралы**

1963 жылы Мәскеуде білім алған бір топ жас қазақ ұлтының тамырын іздеп, ертеңіне алаңдаушылық танытып, ұлттық мүдде үшін күресуге бел буған еді. Білімді, ұлтшыл, текті отбасылардан шыққан қазақтың қайсар ұл-қыздарының серпілуіне себеп болған сол кездегі жас студенттер Мұрат Әуезов, Алтай Қадыржанов, Болатхан Тайжан сынды біртуар азаматтар болатын. Олар "Жас тұлпар" атты ұйым құрып, ең алдымен Мәскеуде оқитын 1438 қазақ жастарының басын қосты.

"Жас тұлпар" өзінің эмблемасын, туын жасады. Жастұлпарлықтардың үш түстен тұратын (қара, қызыл, көк) туына тұлпардың суреті салынған болатын. Осы туды сол тұста Мәскеуде білім алған белгілі қырғыз суретшісі Асаналы Бейшенов салған екен. Идеясы белгілі суретші Бахтияр Тәбиевтікі. Қара түнектен шығып, қызылды аттап, көкке жетеміз деген көкейдегі арманды ту еткен жастар кейіннен Ресейдің басқа қалаларында оқитын қазақ жастарын да осы ұйымға тарта бастады.

Алғашында әдеби, мәдени үйірме ретінде жұмысын бастаған бұл ұйым туралы сыбыс Қазақстандағы жастардың құлағына да жете бастады. Егемендікті армандауға да батылы бармаған қазақ жастарында үміт пайда болды. Жиындарда жастар қазақ ақындарының өлеңдерін оқып, тарих жайлы ой бөлісіп, ұлт мәселесін талқылайтын. "Жас тұлпардан" кейін еліміздің әр қаласында, айталық, Қарағандыда "Жас қазақ", Қостанайда "Жас түлек", Өскеменде "Ұлттық мамандарға әділеттілік тобы", Семейде "Тайшұбар", Павлодарда "Жас ұлан", Алматыда "Сарыарқа", Шымкентте "Адыр қасқырлары" секілді жасырын ұйымдар құрылып, жұмыс атқара бастады.

**Целиноград оқиғасы.**

КСРО үкіметі 1979 жылдың 31 мамырында Қазақстан Компартиясы ОК Қазақстанда немiс автономиясын құру туралы құпия қаулы қабылдады. Көкшетау, Павлодар, Қарағанды, Ақмола облыстарының бiрнеше ауданын бiрiктiрiп, Ерейментауды немiс автономиясының орталығына айналдыруды көздеген қаулы жария етiлмесе де, оның дайындық жұмыстарын жүргiзу қолға алынды. Құпия шешiм 1979 жылдың 15 маусымында әшкере болды. Өйткенi сол күнi Қазақстан Компартиясы ОК немiс автономиясын құру туралы шешiмiн бекiту тұрғысындағы ұсынысын КОКП ОК-iне жолдаған болатын. Бұл, әрине, жергiлiктi халықтың наразылығын тудырды.

1979 жылдың 16 маусымында таңғы сағат сегiзден бастап Ақмола көшелерiне топ-топ болып бас бiрiктiргендер шыға бастады. Қала көшелерiн кесiп өткен олар Ленин атындағы орталық алаңға жиналды. Қолдарына қазақ және орыс тiлдерiнде «Халықтар достығы жасасын!», «Қазақстандағы совет халқы iшкi шекарасыз өмiр сүредi!», «Қазақстан бөлiнбейдi!», т.б. ұрандар жазылған плакаттар ұстанған.

Алаңға жиналған демонстранттардың талабы үй iшiнен үй тiгiп, автономиялық облыс құру туралы қаулының күшiн жою болатын. Ал айтқан уәжi «егер немiстiң мемлекеттiк құрылымы қазақ жерiнде өмiрге келетiн болса, жергiлiктi екi халықтың арасына сына қағылады. Ұлтаралық қырғиқабақтық туып, алауыздық белең алады, бұрынғы достық дұшпандыққа айналады» болды. Сонымен Қазақстан Компартиясы ОК-нiң құпия қаулысына қарсы 16 маусымда алаңға шыққан жастар Кремльдiң құтын қашырды. «Автономия құру туралы шешiмнiң күшiн жоймайтын болса, бiз аянып қалмаймыз», – дестi олар. Сөйтiп билiкке өз шешiмiнен бас тарту туралы талаппен үш күн уақыт бердi. Яғни маусымның 19-ы күнi тағы да алаңға шығамыз, егер билiк шешiмiн өзгертпейтiн болса, маусымның 22-сi күнi «шырақты төңкерiс» жасауға дейiн барамыз дестi...

Кейбiр дерек көздерiне қарағанда, алғашқы күнi алаңға шыққандар саны бес жүзден бес мыңға дейiн жеткен. Өйткенi сол күннiң өзiнде алаңда ғана емес, көше-көшелерде, тiптi үй-үйдi аралап, автономия құру мәселесiне қарсы көптi тiзе қосуға шақырған шерушiлер жүр едi.

Осылайша көптiң толқуынан сескенген Целиноград обкомының бiрiншi хатшысы Николай Морозов пен облыстық атқару комитетiнiң төрағасы Жұмахметов трибунаға көтерiлдi. Морозов Мәскеумен тiкелей хабар ала отырып, немiс автономиясы құрылмайтынын мәлiмдедi...

**Олжас Сүлейменов «Аз и Я» кітабы туралы**

1975 жылы «Жазушы» баспасынан өте сирек кездесетін және ерекше «Аз и Я» деген атпен О.Сүлейменовтің кітабы жарық көрді. Онда автор көне славян және түркі ескерткіштерін зерттеген еді. Бұл кітаптың ой тағылымынан туындаған, жалпы тілтану ғылымынан алшақ ақ ниетті оқырмандарға арналған. Автор шыққан кітабының өзі түгіл таратылып үлгермей жатып, есімдері әлемге белгілі мәскеулік ғалымдар мен сыншылдардың орынсыз шабуылына душар болды. Олар кітапты «антирусский» деп жариялап үлгерді. «Москва», «Жас гвардия», «Тарих мәселесі», тағы басқа Ресей журналдары бұл кітапты ұлтшылдық қатарына жатқызды. Орталық қаһарына іліккен аталмыш кітапты дүкен сөрелерінен, кітапханалардан алып тасталынды. Осылайша жазықсыз кітап. 1976 жылы 13 ақпанда кітапты КОКП Орталық комитетінің үш бөлімі: ғылым, мәдениет, үгіт және насихат талқыға салды. Оған орыстың мықты деген тілтану ғалымдары қатысты. Талқылау біржақты, айыптау бағытында өтті. Белгілі академиктер Д.С.Лихачев, Б.А.Рыбаков және басқалары кітапты былай қойып, автордың жеке басына тиісті.

Олардың қынжылу себебі ақынның көне славян жазбасы «Игорь жасағы туралы жыр» туралы айтқан кейбір пікірлері. Сондай-ақ О.Сүлейменов «Жырға» талдау жасап, кейбір «көлеңкелі тұстарына» жеке пікір білдіргені оларға тағы ұнамады. Ал оның түпнұсқасына күмән келтіргені ғалымдарды одан сайын түршіктірді.

Орталық Комитеттің бюросы «Аз и Я» кітабын басып шығарған Геннадий Толмачевқа партияның есеп кітапшасына қатаң сөгіс жариялап жазып, ал Олжас Сүлейменовке ескерту жасады. Мәжіліс соңында Д.А.Қонаев ақынның жаңа өлеңдер мен поэмалар жазуына тілектестік білдірді.

Міне, бір кездері Шығыс халықтарының рухын көтерген «Аз и я» кітабын қазір бүкіл ғылым әлемі мойындап, кейбір көне тарихи сөздеріне берген түсініктемелерін ғылыми айналымға енгізді.

## Қазақстандағы урбандалу процесіне қандай факторлар әсер етті?

10.1.1.1 – демографиялық өзгерістердің себеп-салдарлық байланысын талдау арқылы дәйекті қорытынды жасау;

**Урбанизация** (лат. *urbs - қала, urbanus - қалалық*) –еңбек бөлінісінің қоғамдық және аумақтық тұрғыдан әртүрлі елдер мен өңірлердің өзіндік ерекшеліктеріне сәйкес дамитын әлеуметтік-экономикалық, демографиялық, географиялық күрделі құбылыс.​​

**Миграция** - [лат. migratio - көші- қон, қоныс аудару] - адамдардың (мигранттардың) қандай да бір аумақтардың шекарасынан өтіп, ұзақ уақытқа немесе біржолата қоныс тебу процесі, қандай да бір аумақтың әкімшілік шекарасын кесіп өту.

**Эмиграция** (лат. emіgzaze – елден кету деген мағынаны білдіреді) – өз еліңдегі тұрғылықты мекенін бөтен елдегі тұрғылықты жерге айырбастау.

**Демография** (грекше демос — халық) — белгілі бір халықтың, ұлттың, ұлыстың, этникалық топтың санын, құрамы мен құрылымын, аумаққа бөлінуін, өсу не кему динамикасын қоғамдық-тарихи жағдайлармен байланыстырып зерттейтін әлеуметтік ғылым саласы.

**Репатриация**(лат. *repatrіatіo* — отанға оралу) — түрлі себептермен бөгде мемлекет аумағында қалған адамдарды отанына қайтару.

**Қосымша 1.**

| **Халықтың жалпы саны (мың адам)** | **Барлық халық** | **Қала халқы** | **Ауыл халқы** |
| --- | --- | --- | --- |
| 1959 ж | 9259 | 4067 | 5228 |
| % | 100 | 43,8 | 56,2 |
| 1970 ж | 13009 | 6539 | 6470 |
| % | 100 | 50,3 | 49,7 |
| 1979 ж | 14685 | 7921 | 6764 |
| % | 100 | 53,9 | 46,1 |
| 1989 ж | 16537 | 9466 | 7071 |
| % | 100 | 57,1 | 42,9 |

**Қосымша 2.**

**Берілген ақпаратты пайдаланып, бүгінгі күндегі демографиялық жағдаймен салыстырып диаграмма жасаңыз**

1989 жылғы санақ бойынша Қазақстандағы қазақтардың саны 1939 жылмен салыстырғанда 2,8 есе, 1959 жылы 2,3 есе, 1970 жылы 1,5 есе, 1979 жылы 1,2 есе өсіп, қазақтардың саны 6 469 858 адамға өсті.

1989 жылы 1979 жылмен салыстырғанда қазақтардың саны 23,6% өсіп, жалпы халықтың 70% құрады. Сөйтіп 1926 жылғы деңгейге жетті.

**Аймақтардағы қазақтардың үлесі (1989 жылғы есеппен)**

| Аймақтар | Қазақ ұлтының пайыздық үлесі (%) |
| --- | --- |
| Қызылорда | 87,8 |
| Гурьев | 79,8 |
| Оңтүстік Қазақстан | 55,8 |
| Батыс Қазақстан | 55,8 |
| Ақтөбе | 55,6 |
| Маңғыстау | 50,9 |
| Жамбыл | 48,8 |
| Алматы | 45,8 |
| Шығыс Қазақстан | 38,9 |
| Повлодар | 28,5 |
| Қарағанды | 25,8 |
| Целиноград | 25,1 |
| Қостанай | 22,9 |

**Тоқырау жылдарындағы Қазақстанның ұлттық құрамы**

| Тұрғындар | 1959 ж | % | 1989 | % |
| --- | --- | --- | --- | --- |
| барлығым | 9294741 | 100 | 16464,4 | 100 |
| Қазақтар | 2787309 | 37,9 | 6534,6 | 39,7 |
| орыстар | 3972042 | 40,2 | 6227,5 | 37,8 |
| украиндер | 761432 | 8,2 | 896,2 | 5,4 |
| немістер | 660000 | 7,1 | 957,5 | 5,8 |
| татарлар | 191680 | 2,1 | 328,0 | 2,0 |
| өзбектер | 135932 | 1,4 | 332,0 | 2,1 |
| беларусатар | 107348 | 1,2 | 182,6 | 1,1 |
| ұйғырлар | 60000 | 0,6 | 185,3 | 1,1 |
| кәрістер | 74000 | 0,8 | 103,3 | 0,6 |

дереккөзі: <http://e-history.kz/ru/contents/view/1229>

**1950–1960 жылдардағы Қазақстан халқының әлеуметтік жағдайы**

Қазақстан индустриясының дамуы, тың және тыңайған жерлерді игеру республиканың әлеуметтік-таптық құрылымындағы өзгерістермен қатар жүрді. Республика тұрғындарының құрамындағы жұмысшылардың, шаруалардың, интеллигенцияның ішкі құрылымы күрделене түсті. 50-жылдардағы Қазақстан көпұлтты республика болды. Мұнда қазақтар, орыстар, украиндар, немістер, өзбектер, ұйғырлар, татарлар, т. б. халықтардың өкілдері өмір сүріп, еңбек етті. Еңбек ұжымдарының көпшілігі де көпұлтты болды. Қазақстанның экономикалық даму қарқынының жеделдеуі жұмысшы табының жаңа кадрларын дайындауды талап етті. Бесжылдықта еңбек резевтерінің жүйесі 50 мың әр түрлі мамандық иелерін дайындады. Алайда кадрлар дайындаудың осы жүйесі оларға деген өсіп отырған қажеттілікті толығымен қанағаттандыра алмады. Осыған орай республикадан тыс жерден жаппай келушілер Қазақстанның жұмысшы табының қатарын молайтты. Бұл жағдай ең алдымен Қарағанды көмір алабының, Шымкенттің, Жамбылдың, Ақмола мен Алматының кәсіпорындарына тән болды. Ауылдармен салыстырғанда қала тұрғындарының саны жылдам өсті. Қала тұрғындарының бұлай өсуіне өнеркәсіптің, көлік түрлері, ғылым мен мәдениеттің жедел қарқынмен дамуы тікелей себеп болды. 1959 жылы қала тұрғындарының үлес салмағы 44%-ға жетті. Осы жылдарда Қазақстан картасынан 15 жаңа қала және 86 шағын қалашықтар өз орындарын алды. Республикаға көшіп келушілер әсіресе тың және тыңайған жерлерді игерген жылдары көп болды. 1954 жылдан 1962 жылға дейін тың игеруге КСРО-ның еуропалық бөлігінен 2млн-ға жуық адам келді. 1962 жылдары қазақтар сан жағынан өз республикасы тұрғындарының үштен бірінен де аз немесе 29% болды. Жаңадан келушілер үшін үйлер салына бастағанына қарамастан, олардың жетіспеуі себебінен жұмысшыларды палаткаларға орналастыруға тура келді. Жаңа табиғи ортаға үйренудің қиындығы, ауыз судың жетіспеуі, тамақпен қаматамасыз етудегі кемшіліктер адамдардың заңды наразылығын туғызды. Тамыздың 1-і күні бір топ жастар көпшілік тамақтандыру орындарында ашық наразылық білдірді. Теміртаудағы және басқа да жерлердегі оқиғалар одақ пен республика басшылықтарының қоғамның келешегі туралы қалыптасқан көзқарастарын өзгерте алмады.

Кеңес заманында қалалар өскенімен, кәсіпорындарға қажетті жұмыс қолы Қазақстаннан тыс жерлерден келіп, республика халқы, негізінен, ауылдық жерлерде тұрды. Ел тәуелсіздік алғаннан кейін қалалардағы өзге ұлт өкілдерінің тарихи Отанына қайтуынан кәсіпорындардың жұмысы жаппай тоқтап, 1991–1994 жылдары қала халқы күрт кеміді. Алайда 1995 жылдан бастап ауылдан қалаға ағылған адамдардың есебінен, әсіресе, ірі қала тұрғындарының саны қайта көбейе бастады.

Қазіргі кезде Қазақстан халқының 57 пайызы қалада шоғырланған. Елімізде ІЖӨ-нің 95 пайызы қалада өндіретін болса, небәрі 5%-ы ауылға тиесілі. Бұл – еліміз үшін ауқымдыурбанизацияның қажеттілігін көрсететін тағы бір көрсеткіш. Миллион тұрғыны бар және халқы одан да асып кететін үш қала қарқынды «ресипиентке», яғни қабылдаушыға айналуда: соңғы деректер бойынша Алматыда халық саны 1 900 000-ға жуықтаса, Нұр-Сұлтанда 1 047 000, Шымкентте 1005 000 тұрғын бар.

# Кеңестік Қазақстанның мәдениеті (1946-1985 жылдар)

## Кеңестік білім беру саласындағы реформалар қандай мақсат көздеді?

10.2.3.2 – білім мен ғылым саласындағы мемлекеттік саясатқа баға бер

* - Пионер ұйымдары еліміз өмірінің барлық саласына белсене қатысты: сауатсыздарды оқытып, керекті кітаптарды жинады,металл сынықтары мен ​
* қалдықтарын жинауға қатысты, жаңа оқу жылы қарсаңында мектептерге балаларды тартты.​
* - Балалар коммунистік ұйымы болашақтағы Кеңес елі азаматтарының мектеп жасынан бастап тәртіпті, тәрбиелі, еңбексүйгіш, саналы, мәдениетті болып өсуі бағытындағы іс-шараларды атқарды.

* **1. КСРО-да кеңес ұлтын қалыптастыру;**​
* **2. Жоғарғы оқу орындарында орыс тілінде оқыту;**​
* **3. Қызметке тек орыс тілін білетіндерді алу;**​
* **4. Жоғарғы оқу орындарында оқулықтардың орыс тілінде болуы;**​
* **5. Орыс тілі - мемлекеттік тіл болуы;**​
* **6. Қазақ ұлты санының аздығы;**​
* **7. Ауылдық жерлердегі «болашағы жоқ» мектептердің жабылуы;,**​
* **8. Қазақ тілінің 10-ақ функция атқаруы;**​
* **9. Ақпарат құралдарының басым көпшілігі орыс тілінде болуы.**​

**Тоқырау жылдарындағы ғылым, әдебиет және өнер саласындағы жетістіктер мен қайшылықтары**

Шұғыл интернационалдандыру, ұлттық мүдделерді есепке алмай бюрократтық және күштеп қудалау әдістерімен біртұтас кеңес халқының қалыптасуына тырысу ұлт саясатында өрескел ағаттықтар мен елеулі қателіктер жіберуге әкеліп соқтырды. Ұлтшылдық ең алдымен ұлттық мүдделерді кемсітуден пайда болады. Қазақстанда тіл саясатында да кемсітушілік орын алды. Орыс тілін республикада қазақтардың 60%-і меңгерсе, қазақ тілін орыстардың 1%–нен де азы меңгерді. Қазақ тілі тек тұрмыстық саламен шектеліп, іс жүргізуде, мемлекеттік, дипломатиялық, әскери өмірде, жоғары мектептерде қолданылмады. Кітаптың 95% орыс тілінде басылды, теледидар хабарларының 70% эфирге орыс тілінде шықты. Бұрынғы КСРО-дағы империялық тіл саясаты ең алдымен орыс тілін білмейтін адамдардың әлеуметтік өсу мүмкіндіктерін шұғыл тарылта беру мақсатын көздеді. Ұлт саясатындағы бұрмалаулар, саяси ахуалдың қаталдандырылуы, еркін ой-пікір айтуға өкіметтің төзбеушілігі, әсіресе, зиялылар арасында наразылық туғызды. Ол түрліше көрінді. Студенттер, шығармашылық және ғылыми интеллигенция арасында республиканы орыстандыру саясаты айыпталды, қазақ тілінің жағдайына, республиканың егемендік құқының жоқтығына алаңдаушылық білдірілді.

Партиялық-мемлекеттік құрылым қызметінің 70-80-жж. басындағы өзекті бағыты бұрынғыша ұлтшылдыққа, жершілдіктің көріністеріне және патриархалдық құрылысты дәріптеуге қарсы күрес болды. Өзгеше ойлаудың барлық түрі қудаланды. Өмір сүріп тұрған жүйенің идеологиясына сай келмеген өз көзқарастарын әдебиет пен өнер шығармаларында бейнелеген интеллигенцияның өкілдері қудалауға ұшырады. Мысалы, ақын О.Сүлейменовтың “АзиЯ” деген талантты кітабы осындай қасіретке ұшырады. О.Сүлейменовтың оппоненттері “Молодая гвардия”, “Москва”, “Звезда” және басқа журналдардағы мақалаларында кітаптың идеологиялық бағыты мен мақсатына күмән келтірді. Ол ұлтшылдық, пантюркистік шығарма және орысқа қарсы деп айыпталды. Кеңестік билік ғалымдар арасындағы ой-пікір бостандығына барынша тиым салып отырды. Мысалы, 1976 жылы философия институтының авторлар ұжымы даярлаған “Дәстүрлі қазақ өнерінің дүниетанымы” деген кітапты басып шығаруға тиым салды. Антрополог О.Исмағұловтың “Қазақстанның этностық геногеографиясы” деген кітабы идеялық тұрғыдан зиянды деп табылды. Авторға методологиялық қате жіберген, ру-тайпалық факторларды бүгінгі заманмен байланысты біржақты баяндаған деген айып тағылған. 70-80-ші жылдары мәдениет саласын нығайтуда біраз жұмыстар істелді. Селолық жерлерде 6 мыңнан астам клубтар мен мәдениет сарайлары қызмет көрсетті. Оларда 12 мыңнан астам көркемөнерпаздар ұжымы істеді. Ауыл-село тұрғындарының тұрмысына теледидар, радио, баспасөз, кино бұрынғыдан көбірек ене бастады. Қазақстанның село зиялыларының мәдени дәрежесі сан және сапа жағынан едәуір өсумен сипатталды. Орта есеппен бір колхоз бен совхозға 70-ші жылдардың басында 45 жоғары және арнайы орта білімі бар маманнан келді. 1970 жылға қарсы теледидар республиканың барлық облыстарына дерлік енді. Қазақстанда теледидардың 15 программалық орталығы және осынша студиясы, сондай-ақ теледидар бағдарламасын тарататын және қабылдап алып қайта тарататын жүйелер істеді. 4 республикалық және 19 облыстық бағдарламалар арқылы радио хабарлары қазақ, орыс, ұйғыр, корей тілдерінде жүргізілді. 1976 жылдың аяғында 10282 кино қондырғысы болып, олар бір жылда 290 миллион кино көрерменіне қызмет көрсетті. Халық ағарту ісі де бірсыпыра алға басты. Мысалы, республиканың жалпы білім беретін 10154 мектебінде 1970 жылы 3 млн. 140,8 мың бала оқыса, 1977 жылы 9217 мектепте 3 млн. 266,1 мың бала оқыды. Мектептің оқу ісінің алдына 70-ші жылдары жаппай орта білім беру міндеті қойылды. 1984 ж. балаларды алты жастан бастап оқытуға көшу, еңбекпен ұштастыра оқыту үшін оқу-материалдық база жасау, оқу бағдарламасына жаңа пәндер қосу жөніндегі мектеп реформасы басталды. Бірақ, осымен бірге мектептегі оқу ісін дамытуда кемшіліктер де орын алды. Мектептерге партиялық әмір күшейе түсті. Ұлттық мектептерді қысқарту тенденциясы күшейіп, орыс мектептерінің саны көбейді. Мектептегі оқу ісінің дағдарысы экономикадағы, саясат пен идеологиядағы бұрмалаулардың көрінісі еді. Тоқырау жылдарындағы орта білім беру саласандағы реформалар төмендегі өзгерістерді қамтыды.

* 1949 жылы жалпыға бірдей міндетті жетіжылдық білім беру ісінің жандануы;
* 1959 жылы Қазақ КСР жоғары кеңесі «Мектептің өмірмен байланысын нығайту туралы және Қазақ КСР-інде халыққа білім беру ісін одан әрі дамыту туралы» заңының қабылдануы;
* 1962-1963 оқу жылынан бастап жалпыға бірдей міндетті 8 жылдық білім беруге көшу, 11 жылдық еңбек-политехникалық мектептерін құру;
* 1947 жылы КСРО Министірлер Кеңесі қабылдаған «ҚазақКСР-інде жоғары және орта білім беруді одан әрі дамыту шаралары» туралы қаулы;
* 1970 жылдары «Болашағы жоқ» мектептердің жабылғаны.
* 1984 жылдан бастап мектептердің техникалық басазсының нығайтылып, алты жастан бастап оқыту мен жаңа пәндердің енгізілуі;

## XX ғ. ІІ жартысындағы ғылымның қай салалары көбірек дамыды?

10.2.3.2 – білім мен ғылым саласындағы мемлекеттік саясатқа баға беру​

**1946-1985 ЖЫЛДАРДАҒЫ ҚАЗАҚСТАННЫҢ МӘДЕНИ ӨМІРІ**

**ҚОСЫМША 1.**

     1980 жылдардың ортасында республикадағы ЖОО-ның саны 55 болды. Бұл жылдары студенттік құрылыс отрядтары өріс алды. Орта арнаулы оқу орындарының саны 246-ға жетті. Оларда 272,6 мың адам білім алды. Өнеркәсіптің қауырт дамуы ауыл шаруашылығында бой көрсеткен интенсивтендіру бетбағыты ғылымның дамуына ықпал етті.   1960 жылдардың аяқ шенінде-ақ Қазақстан КСРО-ның ірі ғылыми орталықтарының біріне айналды. Жекелеген ғалымдар мен топтар өндірістік мәні бар салада жетістіктерге қол жеткізді. Олардың еңбектері шетелдерге мәлім болды.

  Д.В.Сокольский катализаторларды электрохимиялық әдістермен зерттеу мәселесін тұңғыш көтеруші болса, У.М.Ахмедсафин республикадағы гидрогеология және гидрофизика ғылымдарының ұйымдастырушысы қызметін атқарды.

  Қазақстан ғалымдары генетика мен микробиология саласында ірі табыстарға жетті. Ғалымдардың бір тобына, оның ішінде Қазақстандық ғалым М.А Айтхожинге өсімдік жасушаларындағы информосомаларды яғни жасуша ішіндегі бөлшектердің жаңа тобын тапқаны үшін Лениндік сыйлық берілді. Қазақ кеңес энциклопедиясының қазақ тіліндегі басылымын шығару аяқталды.

  Академиктер Ә.Х. Марғұлан мен Е.А. Букетов есімдері ғылыми ортада ғана емес, көпшілік қауым арасында да кеңінен танымал болды.

 Ә.Х. Марғұлан Ұлттық  [археология](https://kk.wikipedia.org/wiki/%D0%90%D1%80%D1%85%D0%B5%D0%BE%D0%BB%D0%BE%D0%B3%D0%B8%D1%8F%22%20/o%20%22%D0%90%D1%80%D1%85%D0%B5%D0%BE%D0%BB%D0%BE%D0%B3%D0%B8%D1%8F)  мектебiнiң негiзiн қалаушы. Бүкiлодақтық [география](https://kk.wikipedia.org/wiki/%D0%93%D0%B5%D0%BE%D0%B3%D1%80%D0%B0%D1%84%D0%B8%D1%8F%22%20/o%20%22%D0%93%D0%B5%D0%BE%D0%B3%D1%80%D0%B0%D1%84%D0%B8%D1%8F) қоғамының толық мүшесi (1933), [филология](https://kk.wikipedia.org/wiki/%D0%A4%D0%B8%D0%BB%D0%BE%D0%BB%D0%BE%D0%B3%D0%B8%D1%8F%22%20/o%20%22%D0%A4%D0%B8%D0%BB%D0%BE%D0%BB%D0%BE%D0%B3%D0%B8%D1%8F) ғылымының докторы (1945), Қазақстан ғылым академиясының академигі (1958), Қазақ КСР-iнiң еңбек сiңірген ғылым қайраткерi (1961). Оның редакциясымен [Шоқан Уәлихановтың](https://kk.wikipedia.org/wiki/%D0%A8%D0%BE%D2%9B%D0%B0%D0%BD_%D0%A3%D3%99%D0%BB%D0%B8%D1%85%D0%B0%D0%BD%D0%BE%D0%B2%22%20/o%20%22%D0%A8%D0%BE%D2%9B%D0%B0%D0%BD%20%D0%A3%D3%99%D0%BB%D0%B8%D1%85%D0%B0%D0%BD%D0%BE%D0%B2) шығармаларының 5-томдық толық академиялық жинағы жарық көрді. Педагогика саласында Әлкей Марғұлан [фольклор](https://kk.wikipedia.org/wiki/%D0%A4%D0%BE%D0%BB%D1%8C%D0%BA%D0%BB%D0%BE%D1%80%22%20/o%20%22%D0%A4%D0%BE%D0%BB%D1%8C%D0%BA%D0%BB%D0%BE%D1%80) бойынша зерттеулерінің маңызы зор. Тұңғыш рет [халық педагогикасының](https://kk.wikipedia.org/w/index.php?title=%D0%A5%D0%B0%D0%BB%D1%8B%D2%9B_%D0%BF%D0%B5%D0%B4%D0%B0%D0%B3%D0%BE%D0%B3%D0%B8%D0%BA%D0%B0%D1%81%D1%8B&action=edit&redlink=1%22%20%5Co%20%22%D0%A5%D0%B0%D0%BB%D1%8B%D2%9B%20%D0%BF%D0%B5%D0%B4%D0%B0%D0%B3%D0%BE%D0%B3%D0%B8%D0%BA%D0%B0%D1%81%D1%8B%20(%D0%BC%D2%B1%D0%BD%D0%B4%D0%B0%D0%B9%20%D0%B1%D0%B5%D1%82%20%D0%B6%D0%BE%D2%9B)) біртумалары шоғырланған Қазақ халқының аңыздарын, ертегілерін, жырларын зерттеді.

Е.А. Букетов химик-металлург, ғалым, қоғам қайраткері. Қазақ тау-кен металлургия институтын бітірген (1950). Техника ғылымының [докторы](https://kk.wikipedia.org/w/index.php?title=%D0%94%D0%BE%D0%BA%D1%82%D0%BE%D1%80&action=edit&redlink=1) (1967), [профессор](https://kk.wikipedia.org/wiki/%D0%9F%D1%80%D0%BE%D1%84%D0%B5%D1%81%D1%81%D0%BE%D1%80) (1967), Қаз КСР ғылым академиясының академигі (1975), [КСРО](https://kk.wikipedia.org/wiki/%D0%9A%D0%A1%D0%A0%D0%9E) Жазушылар одағының мүшесі (1971).

Медицина саласындағы Қазақстандық ғалымдар аллергология – онкология және вирусология салаларында айтарлықтай табыстарға жетті. 1970жылдар ішінде құқықтық ғылымда жаңа бағыттар пайда болып, заң актілерін белгілеу жұмыстарына қатысты. Отырарда және басқа өңірлерде қазба жұмыстарын жүргізген археологтар едәуір табыстарға қол жеткізді. 1969 жылы Есік қаласының жанындағы қорғаннан біздің заманымызға дейінгі ІV-ІІІ ғасырларда өмір сүрген сақ жауынгерінің киімі мен қару-жарағы табылуы дүниежүзі тарихшыларының назарын аударды. Тұтастай алғанда тоқырау жылдарында қоғамдық ғылымдар қатты зардап шекті. Ғалымдар ғылыми еңбектерін әкімшілік сызып берген шеңбер көлемінде ғана жазатын болды.

**Қазіргі кезеңнің ғалымдары**

**Асқар Жұмаділдаев** батыстың ең атақты оқу орындарында еңбек етіп, қазақ халқын әлемге танытты. Ол Лейбниц, Цинибель, Якобиан, Вронскиан, Новиков алгебраларының ассиметриялық есептерін шешкен жалғыз қазақ.

**Мұхтарбай Өтелбаев** «Навье-Стокс теңдеуінің мықты шешімінің болуын» есептеп шығарды. Бұл есептер табиғат заңдарына тікелей байланысты екен. Жауабы тартылыс заңының құпияларын шешуге жол ашады екен.

**Уәлбай Өмірбаев** еркін алгебрадағы Кон және Каргаполов сияқты белгілі ғалымдар қойған математикалық мәселелерді шешіп, 30 жылдан бері шешілмеген жапон математигі Нагата мәселесінің шешімін тапқан.

**Жұмабай Бәкенов** әдеттегі батареядан бірнеше есе көп қуат беретін батарея ойлап тапқан. Оған Дүниежүзілік банктің өзі грант бөлген.

## Кеңестік идеология қазақ мәдениетінің дамуына қалай әсер етті?

10.2.2.1 – кеңестік әдебиет пен өнер туындыларында қоғамдық өмірдің бейнеленуін талдау; 10.2.2.2 – М.Әуезов шығармаларының әлемдік әдебиеттегі тарихи маңыздылығын бағалау

**XX ғасырдың 40–80-жылдарындағы әдебиет пен өнердің дамуы**

Республика жазушыларының ішінен қазақ әдебиетінің көрнекті өкілі, танымал сөз шебері Ғабит Мүсірепов «Ұлпан» повесін жазды. Сол кездегі ең жоғары Соцалистік Еңбек Ері атағына ие болды. «Қан мен тер» трилогиясының авторы Ә.Нұрпейісов, майталман ақын, көптеген эпикалық поэмалардың авторы Жұбан Молдағалиев КСРО Мемлекеттік сыйлығын алды. Ілияс Есенберлиннің романдары бұқара арасында кең танымал болып, қолдан-қолға өтіп жүрді. Аса ауыр саяси қуғындардан кейінгі кезеңнің өзінде, таптық идеологияның өктемдігі жағдайында жазушының хан Кенесары Қасымұлы туралы тарихи шындықты ашып жазуы әдебиет тарихында батыл қадам еді.

М. Әуезовтің «Абай жолы» роман-эпопеясы дүниежүзіне танымал шығарма. Бұл роман жайлы академик Қ. Сәтбаев: «Бұл аса көрнекті көркем шығарма ғана емес, бағалығы жөнінен аса зор ғылыми еңбек. Қазақ халқының өткендегі өмірін зерттеуші бірде-бір тарихшы да бұл кітапты айналып өте алмайды» деп жазды. Филолог бұл романнан қазақтың әдеби тілінің қалыптасу және даму тарихынан бай материал алса, этнограф өмір мен тұрмыстың бүгінде ұмтылып кеткен аса қызықты көріністерін табады. Романдағы билер сотын суреттеуге арналған тараулардың әрқайсысы этнографиялық тұрғыдан алғанда аяқталған ғылыми еңбек саналады, сол себепті заңгерлер бұл романнан даланың шариғатынан бастап, билер сотына дейінгі құқықтық саладағы аса бағалы мағлұмат алады.

**Әуезов Мұхтар Омарханұлы** - қазақ әдебиетінің классигі, қоғам қайраткері, филология ғылымының докторы, профессор, Қазақ КСР ҒАның академигі (1946), Қазақ КСРнің еңбек сіңірген ғылым қайраткері (1957). 1923–1928 жж. Ленинград университетінде оқып, тіл мен әдебиет факультетін бітіреді. Одан кейін Ташкентте Ортаазия мемлекеттік университетінің аспирантурасында шығыс фольклоры бойынша маманданды. Ленинградта (қазіргі СанктПетербург) оқыған соңғы жылында екі тамаша повесть жазған: «Қараш Қараш» пен «Көксерек». 30 жылдарда Абай мұрасына әр қилы баға беріліп, онан кейін де қымқиғаш пікірлер айтылып жүргенде, Абайды тереңдеп, кеңінен тануды өзіне өмірлік мақсат ету ол кезде біліктілік, даналық қана емес, үлкен ерлік те болғаны хақ. Кесек, кең тынысты, сан миллион оқырмандардың жүрегіне жол табатын көркем шығарма арқылы Абайды әлемге әйгілеу үшін Әуезов қандай қажет болса, Әуезовтің дүние жүзі мәдениетінің биігіне көтерілуіне Абай мұрасы, Абайдың өнерпаздық, ойшылдық дәстүріндей үлкен тірек сондай қажет еді. 1936 жылы «Қазақ әдебиеті» газетінде «Татьянаның қырдағы әні» дейтін прозалық үзінді жарияланды. Бұл – болашақ романның бір тарауы еді. Осыдан соң, 1940 жылы, Л.Соболевпен бірлесіп «Абай» трагедиясын жазды. Мұхтар Омарханұлы 15 жыл бой «Абай жолы» атты өзінің 4 томдық даңқты тарихи роман эпопеясын жазды. Мұның «Абай» аталған бірінші кітабы 1942 жылы, екіншісі 1947 жылы жарық көрді. Орыс тіліне аударылған. «Абай» романының екі кітабы 1949 жылы 1дәрежелі КСРО Мемлекеттік сыйлығын алды. Төрт кітаппен біткен эпопея 1959 жылы Лениндік сыйлыққа ие болды. «Абай жолы» 30 тілге аударылып, өз оқырмандарынан өте жоғары баға алды.

<https://adebiportal.kz/kz/authors/view/709>

**М.О. Әуезов туралы пікірлер**

* «Мен оның (М.Әуезовтің) шығармаларын туған еліме таныстырушы болудың өзіме үлкен абырой санаймын. Эпикалық роман «Абай» менің ойымша, XX ғасырдағы ең үздік шығарманың маңдай легінен орын алады деу аздық қылады, ондай шығарманы табу қиын» Луи Арагон.
* «Әуезовтің үніндей үнмен, Әуезов жырлаған ұлылықпен, керемет махаббатпен жырланған бақытты халықтың шіркін не арманы бар екен» Француздың белгілі сыншысы Бержарон

* «Біздің көз алдымызда Абай ақынның өмір тарихы тар кемерінен тасып шыққан жеңімпаз, өрен өзен сықылды, сол кездегі көшпелі қазақ халқының тарихына астасып кеткен. Әуезов үлкен суреткерге тән нәзіктілікпен, толып жатқан әсем детальдармен, үш ұрпақты көрсететін туған халқының келелі кезеңін көзімізге елестетеді» Австрияның ввстр унд цильр журналы

* «М.Әуезовтің «Абай жолында» өткен ғасырдың екінші жартысындағы қазақ халқының өмірі, сол кездің әдет-ғұрып тұрмысы, сол күйінде, әр қырынан, өз сатысымен тамаша бейнеленеді.» Неміс сыншысы Герберт Кремпиен

# Қазақстан қайта құру кезеңінде (1986-1991 жылдар)

## КСРО-ның ыдырауына қандай факторлар әсер етті?

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау; 10.4.1.2 – Кеңес үкіметі кезіндегі орын алған әлеуметтік-экономикалық проблемаларды талдау

**Қазақстан «Қайта құрудың» бастапқы кезеңінде**

1985 жылғы наурызда партия мен мемлекет басына М.С. Горбачев келді. 1985 жылғы сәуірде партия қоғамды демократияландыру және оны жариялылық негізде қайта құруды, халық алдындағы жауапкершілікті өзіне алды: ғылыми-техникалық серпінділікті жеделдету арқылы елдің әлеуметтік-экономикалық дамуының тұжырымдамасы жарияланды. Шын мәнінде қайта құрудың қажеттігі туралы 80-жылдардың басында-ақ партия басшысы Ю.В. Андропов тұңғыш рет «өндірістік дамудың ойдан шығарылған сталиндік үлгісі өзінің мүмкіндігін тауысты», – деп ашық айтып, әр елдің қарусыздануын ұсынған болатын.

Қайта құрудың жеделдету тұжырымына сәйкес 1985–1987 жылдары қазіргі заманның талабына сай алға басуға ұмтылыс жасалды. Бірақ М.С. Горбачев 1987 жылы елдегі қоғамдық-саяси жүйені түбірімен қайта құрумен шұғылданудың орнына сыртқы саясатпен көбірек айналысты.

Ел ішінде жариялылық негізде сын айту бостандығы орын алып, жаңа партиялар, түрлі қоғамдық қозғалыстар, кооперативтер, т.б. құрылып жатты.

КОКП-ның Бас хатшысы М.С. Горбачев «Күшті орталық және күшті республикалар» деген ереже ұсынып, өзін нағыз сталиндік үлгідегі озбыр орталықтың қолдаушысы ретінде көрсетті. Әзірленген жобада республикалардың жалпымемлекеттік маңызы баруеістерден өзге мәселелердің бәрін орталықсыз өздері шешпек болған ұмтылысы ескерілмей, партиялық билік Мәскеуге шоғырланды. 90-жылдары Кеңес өкіметінің жүргізіп отырған билігіне наразылық өршіді. 1990 жылдың 25 қазанында сол кездегі Қазақ КСР Жоғарғы Кеңесі Қазақстанның егемендігі туралы Декларация қабылдады. Бірақ одақтас республикалар әлі КСРО-ның құрамында болғандықтан бұл Декларацияның заңды күші болмады. М.С. Горбачев ОК-нің Бас хатшысы қызметінен бас тартып, КОКП-ға өзін-өзі таратуды ұсынғаннан кейін 1991 жылы тамызда демократиялық күштердің тегеурінімен тарихи оқиға болды: 70 жыл бойы өмір сүрген КСРО ыдырап, асығыс шақырылған Жоғарғы Кеңестің сессиясында одақтас республикалар бірінен соң бірі өздерінің толық тәуелсіздігін жариялады.

**Қосымша 2.**

**Қазақстан «қайта құру» жылдарында**

1991 жылға дейін Қазақстан - КСРО-құрамындағы он бес одақтас республиканың бірі болды. Қазақ КСР аумағының көлемі жағынан Кенестер Одағы республикалары арасында РКФСР-нан кейін екінші орынды иеленді. Сондай-ақ, қалған 13 республика аумағын косқаннан артық болды. Республика аумағы — 2717,3 мың шаршы шақырым. Демек, КСРО-ның 1/8 бөлігін құрады. 1977 жылғы КСРО Конститутциясы одактық республикалардың саяси дербестігін шартты түрде мойындады. Алайда барлық республикалар бір орталыққа бағынды. Қазақстан Компартиясы ОК бірінші хатшысы КСРО жоғарғы саяси басшылығының — КОКП ОК Саяси Бюросының құрамына кірді. КСРО-ның саяси жүйесі «барлық ұлттар мен ұлыстардың жұмысшы, шаруа және интеллигенциясының еркі мен мүддесін білдіретін социалистік, жалпы халыктық мемлекет» ретінде  анықталды. КСРО Жоғары Кеңесі мемлекеттік биліктің ең жоғары органы болып жарияланды. 1978 жылы қабылданған Қазақ КСР Конституциясында Республика — жұмысшылар мен шаруалардың және интеллигенцияның «егеменді социалистік» мемлекеті деп анықталды. Қазақ КСР-нің халқы кеңес халқының құрамдас бөлігі деп жарияланды. Республикадағы адам саны — 1986 жылы 1 каңтарда 16027,9 мың болды. Ол КСРО халқының 5,7%-ын құрады. Қазақстан 100-ден астам ұлт пен ұлыстар өмір сүрген көп этносты республика болып қалыптасты. КСРО өмір сүрген 70 жылдан астам уақытта кеңестік тоталитарлы жүйенің өзіндік үлгісі қалыптасты. Коммунистік партияның дербес билігі және адам құқығын аяққа басу, саяси, экономикалық реформалардағы жартыкештік, рухани-мәдени саланың бір идеологияға бағындырылуы сиякты қарама-қайшылыкты саясаты жыл өткен сайын қарқын алып отырды. «Социализм орнатудың жарқын идеялары» мен оны тәжірибе жүзінде іске асыру әдістеріндегі қайшылық 1980 жылдары КСРО-ның әр алуан бағыттарда саяси жаңаруын қажет етті. Қазақстан «100 ұлттың ғаламшары» деп дәріптелгенімен, ұлт мәселесінің ішкі қарама-қайшылықтары қордалана берді. Ұлттардың әртүрлі мәдени және діни айырмашылықтары біртұтас кеңес халқын қалыптастыруда назардан тыс қалды. КСРО-ның құрылған кезінен бастап өз құрамына «алынған» ұлттар мен ұлыс өкілдерін «кеңес халқына» айналдыру үшін коммунистік партия бар күш жігерін жұмсады. Әр ұлттың қайталанбас ерекшеліктері интернационалдық бағыт пен көлеңкесінде қалғандықтан да қарама-қайшылыктар туындады. Сөйтіп, кеңес қоғамының саяси жүйесінде дағдарыс белгілері айқын көріне бастады. Әкімшілік-партиялык бюрократиянын рөлі артып, билік пен халықтың арасы алшақтай түсті. Биліктің жоғары сатысында отырғандар арасында лауазымды орындарға талас байқалды. Жеке адамдар КОКП-ға мүшелікті пайдакүнемдік мақсатта пайдалана бастады. Өйткені, партияға мүше болу көптеген құқықтар мен артықшылықтарға жол ашатын. Қоғамдық үдерістердің басым бағыттары назардан тыс қалып, партия жетекшілерінің кұрамы әлсіреді. Жетекші құрамның ауысуының табиғи үдерісі бұзылып, тоқырауға ұшырады. Бұл саяси бюро мен орталық партия комитетінің хатшылығының және мемлекеттік аппараттың әлсіздігіне әкелді. 1980 жылдардағы Қазақстанның дамуы КСРО-да қалыптасқан саяси өзгерістерге сай бағыт алып отырды. 1980 жылдардың ортасындағы шешуші оқиға - М.С. Горбачевтің КСРО Компартиясы ОК Бас хатшысы қызметіне келуі. Белгілі дәрежеде бұл жағдай сол уақыттағы партия өміріндегі ескі дәстүр мен жаңа көзқарастардың күресін көрсететін еді. М.С. Горбачевтің билікке келуі мен 1985 жылғы сәуір пленумынан бергі кезеңде ел өмірінде «қайта кұру» үдерісі басталды. Алайда халық үшін ақпарат көздері жабық болды. Соның бір дәлелі ретінде, 1986 жылдың сәуір айындағы Чернобыль АЭС-дағы оқиғаны атауға болады. Бұл жағдай қайта құру саясаты мен саяси көшбасшылардың беделіне айтарлықтай нұсқан келтірді. Адам шығыны болды. Онын зардаптары ұзаққа созылды. М.С. Горбачев және онын айналасындағылар өз ұстанымдарын нығайту мақсатында партия органдарына да, кеңестерге де балама сайлау енгізді. Бұл бастаманы қоғам дұрыс қабылдады. 1986 — 1988 жылдары кеңес коғамын жаңартуға бағытталған реформаларды енгізу әдістері алдымен жасырын басталып, бірте-бірте ашық сипат алды. Балама, көп мандатты сайлаулар бірінші кезекте ұлттық, аймақтық мәселелер мен мүдделерді ұсынды. XX ғасырдың 80-жылдарынан кеңес қоғамында бұрын болмаған жаңаша ойлау, коғамдық-саяси өмірді қайта құру үдерісі басталды. 1990 жылдың қазан айына дейін республикада ұйымдық құрылымы мен идеялык позициялары қалыптасқан 104 саясиландырылған талапкер топтар мен партиялар құрылды. Республиканын саясиландырылған қоғамдық ұйымдары 1990 жылғы 9 ай ішінде аштық жариялау, пикет жасау, жер басып алу тәрізді 60-тан астам акциялар жасады. Көптеген аймақтарда ұлтаралық негізде қан төгілген қақтығыстар орын алды. Жазықсыз жандар опат болды. Алматыда, Бакуде, Ферғанада, Ошта, Молдовада, Оңтүстік Осетияда, Таулы Қарабахта және өзге де жерлерде жиі-жиі бас көтерулер, қарулы қақтығыстар өтті. КСРО-нын кұлауының «іргелі себебі» ұлт саясатындағы қордаланып қалған мәселелер болатын. КСРО-ның және кеңестік тоталитарлық жүйенің күйреуінің ең басты, әрі шешуші себебі де осы болатын.

## Желтоқсан оқиғасы демократия жаршысы бола алды ма?

10.3.1.5 – 1986 жылғы Желтоқсан оқиғасының тарихи маңыздылығына баға беру;

10.3.1.4 – әміршіл-әкімшіл саясатқа қарсы халық наразылықтарын салыстыру

**Қазақстандағы 1986 жылғы желтоқсан оқиғасы**

ХХ ғасырдың 80-жылдарының ортасында кеңестік жүйе дағдарысқа ұшырады. 1986 жылы желтоқсанда ешқандай ақпаратсыз және жариялылықсыз 20 минуттай уақытқа ғана созылған Қазақстан компартиясы ОК-нің пленумында Д. Қонаев қызметінен босатылып, орнына сол кезде Грузия Компартиясы ОК-нің екінші хатшысы болып және Ульянов облысында жұмыс істеп үлгерген, қазақтарға беймәлім Г. Колбин келді.

Ел тағдырына, «қайта құру» үрдісіне сеніп, жаңғыру жолына түскен қазақ жастары бұл шешіммен келіспеді. Осы себептерге Ресейдің қалыптасқан империялық саясатына қарсылық, қалалық жерлердегі қазақ жастарының әлеуметтік мәселелерінің шешілмеуі және ұлттық саясаттағы теңсіздік, әлсіз демографиялық жағдай, экономикадағы дағдарыс және шарасыздық, т.б. қосылды.

17 желтоқсанда студент және жұмысшы қазақ жастарының шағын тобы Алматыдағы орталық алаңғ бейбіт шеруге шықты. Ол жерде мемлекетті құлатуға немесе орыстарға қарсы арандатушылық ұрандар айтылған жоқ, қоғамдық тәртіп бұзылған жоқ. Жастар тек пленумның шешімімен келіспейтіндерін айтып, түсінік берулерін талап етті.

Бейбіт шеруді басуға Мәскеу тікелей басшылық жасап, Алматыға шұғыл арада әскери бөлімшелерін жіберді. Олар шеруге шыққандарды ұрып-соғып, мұздай сумен тұншықтырып қуып таратты.

Осыдан кейін халықтың бас көтеруіне қарсы қатаң шаралар жүргізілді. Қылмыстық тәртіп бойынша 99 адам сотталды, солардың ішінде 21 жасар студент Қ.Рысқұлбеков пен 35 жасар жұмысшы М. Әбдіғұлов ату жазасына кесілді. Тек Алматының өзінде 264 адам жоғарғы оқу орындарынан, 758 адам комсомол қатарынан, 52 адам партиядан шығарылды. 1400-ге жуық адам комсомолдық және партиялық сөгіс алды. 12 жоғары оқу орынының ректорлары қызметтерінен босады.

**Қайрат Ноғайбайұлы Рысқұлбеков**- 1966 жылы 13 наурызда Жамбыл облысы, Мойынқұм ауданы, Бірлік ауылында малшы шаруа әулетінде өмірге келген. Шу ауданының орталығы Төле би ауылындағы Сәду Шәкіров атындағы мектеп-интернатта, Бірлік ауылындағы орта мектепте білім алған. 1984—1986 жылдары Амур өлкесі Белогор қаласында әскери борышын өтеген. Әскери-саяси қызметтің үздігі ретінде бірнеше мақтау қағаздарымен марапатталған. Әскери бөлімнің жолдамасымен 1986 жылы Алматы сәулет-құрылыс институтының 1 курсына қабылданған.

Желтоқсан көтерілісі бүкілқазақстандық сипат алды. Облыстарда осы күндері көтеріліске шақырған 216 үнпарақ, плакат, көше жазулары табылған. Көтерілістен соң жаппай қудалау басталды. Үкімет желтоқсанда көтеріліске шыққан азаматтарды алғашқы сәттен –ақ халыққа « арақ ішіп, есірткі тартқан бұзақылар» етіп көрсетуге тырысып бақты. Желтоқсан көтерілісіне КОКП Орталық Комитетінің қаулысымен «Қазақ ұлтшылдығының көрінісі» деген ресми баға берілді.

Желтоқсан көтерілісі «КСРО мемлекетінде ұлт мәселесі түбегейлі шешілген» деген аңыздың тас-талқанын шығарды. Дүние жүзіндегі ең үлкен империяның КСРО-ның қабырғасының сөгілуіне бастама болды. Осы көтерілістен кейін көп кешікпей Балтық, Кавказ, Шығыс Еуропа елдері де оянып, нәтижесінде КСРО ыдырап, көптеген отар елдер тәуелсіз мемлекет болды. КСРО күшпен біріктіріп келген «социалистік елдер лагерінің» тарқауы екі жүйе арасындағы ондаған жылдар бойғы жанталаса қарулануды, ядролық соғыс қаупін бәсеңдетті. Бірақ 1986 жылы желтоқсанда тоталитарлық КСРО үкіметіне, М.С.Горбачевтің «қайта құру», «жеделдету» және «жаңаша саяси ойлау» саясатына қарсы бірінші болып көтерілген қазақ халқының жанкешті ерлігінің дүниежүзілік тарихи маңызын зерттеу, насихаттау жұмыстары тиісті дәрежеде жүргізілмеді.

## Демократиялық процестер қоғамдық сананы қалай өзгертті?

10.3.1.1 – қоғамдық-саяси өмірдің ерекшеліктерін түсіндіру және өзіндік интерпретация жасау

**Тәуелсіздік – мемлекеттік тіл тірегі**

Тоқырау жылдарында біздің ғалымдарымыз қазақ тілінің тек ішкі құрылысын ғана зерттеді де, оның қоғамдық мәні, өмірдегі орны, ана тілінің тілдік қызметінің толық мәнді принциптері туралы сөз қозғамады. Жалпы, Кеңестік дәуірдегі зерттеулер, яғни 1989 жылы Қазақ ССР Тіл туралы Заңы қабылданған кезге дейінгі жарық көрген еңбектер ресми идеологияның шеңберінен шыға алмай, біржақты ғана жазылды. Бұл еңбектерде ұзақ жылдар бойы интернационалдық біртектілікті, «ұлттарды біріктіруді», яғни КСРО халықтары мен тілдерін жақындастыруды насихаттау мақсатты түрде көрініс берді. Мұның өзі кеңестік жүйе белгілегендей, Қазақстандағы ұлт тілдерінің дамуы негізінен алғанда, сол кезеңдегі партиялық мемлекеттік саясат ыңғайына сәйкес зерттелгендігін байқатады. Осылайша, 1980-жылдардың бас кезінде қазақ тілі өз республикамызда белгілі бір дәрежеде беделін жоғалтып алды деуге болады.

Міне, осындай объективті себептерге байланысты қазақ тілінің беделінің төмендеуі, қолданыс аясының тарылуы оны республика бойынша мемлекеттік тіл деп тануға итермеледі. Тіл мәселесінің мемлекеттік деңгейде талқыға түсіп, жұртшылық арасында жаппай саяси тақырыпқа айналуы республика көлемінде қазақ тілін мемлекеттік тіл деп тануға себеп болды. Осы талаптар мен ұсыныстар нәтижесінде Қазақ ССР Жоғарғы Кеңесінің сессиясы 1989 жылғы 22 қыркүйекте Қазақ ССР-інің Тіл туралы заңын қабылдап, оның 1-бабында «Қазақ тілі Қазақ ССР-інің мемлекеттік тілі болып табылады» /12/ деп көрсетілді. Осылайша, халықтың көптен күткен арманы орындалды. Қазақ ССР Жоғарғы Кеңесінің қаулысымен бұл заң 1990 жылғы 1 шілдеден бастап күшіне енгізілді. Бұл тарихи оқиға 1980-ші жылдардың соңына қарай қоғамдық өмірде орныға түскен әлеуметтік әділет принциптерінің бір жеңісі, қоғамтанушы ғалымдар мен көпшіліктің туған тіл жөніндегі талап-тілектері мен ұсыныстарын аса мұқият зерттеп қорытындылаудың нәтижесі болды.

Источник: https://e-history.kz/kz/history-of-kazakhstan/show/9041/

© e-history.kz

**«ҚУҒЫН-СҮРГІН ҚҰРБАНДАРЫ – АЛАШ ЖҰРТЫНЫҢ ЗИЯЛЫЛАРЫ»**

Тәуелсіздік алғаннан кейін 1993 жылы 14 сәуірде «Жаппай саяси қуғын-сүргін құрбандарын ақтау туралы» ҚР Заңы қабылданды. 1937-1939 жылдар аралығында қазақтың бас көтерер зиялысының көпшілігі қуғын-сүргін құрбанына айналды. Сол кездегі қатігез саясат нәтижесінде қуғын-сүргінге ұшырағандардың жақындары да жапа шекті. Зерттеушілер деректеріне сүйенсек, осы кезең аралығында Кеңес Одағының құрамында болған Қазақстанда 103 мың адам қуғын-сүргінге ұшыраған және 25 мың адам ату жазасына кесілген. Сол жылдары қазақстандық ғылым, мәдениет және саясат саласының зиялы қауым өкілдері атылған. Жалпы, 1930-1953 жылдар аралығында 40 миллионнан астам кеңес азаматтары репрессияға ұшыраған. Қазақстан аумағында орналасқан лагерлерге корейлер, поляктар, Еділ немістері, Қырым татарлары, Кавказ халықтары және басқа да ұлт өкілдері қоныс аударған.

Қазақстандағы саяси қуғын-сүргіннің зардаптары:

Қазақстан 20-жылдардың екінші жартысы мен 30-жылдары бұрын-соңды болмаған әлеуметтік сынақ жасаудың алып полигонына айналды. Мұнда бірінші рет феодализмнен капиталистік қоғамға соқпастан социализмге өту идеясын жүзеге асыру әрекеті жасалды.

30-жылдардағы Қазақстан жөніндегі саясат осындай сынақ мақсатында жүргізілді. Бүгінгі күннің көзқарасы бойынша ол мынадай перспективаларды көздеді:

саяси салада: қазақ халқының тілі мен тарихын жою, саяси тәуелсіздігі, шынайы егемендігінен айыру, Қазақстанда «Кіші Қазан» жоспарын жүзеге асыру;

әлеуметтік-экономикалық салада: Қазақстанды елдің шикізат базасы ретінде дамыту, қазақ халқын отырықшылыққа көшіру мен ауыл шаруашылығын ұжымдастыру;

**Жаңаөзен оқиғасы** — 1989 жылы маусым айында Маңғыстау облысы Жаңаөзен қаласында болған жергілікті халықтың бас көтеруі. Бұл әлеуметтік кикілжіңнің шығуына басқа республикалардан келіп жұмыс істейтіндердің жергілікті халықтың дәстүрлерімен, мүддесімен санаспай, дөрекілік көрсетуі себеп болды. Дүмпу жергілікті тұрғындар мен Кавказдан қоныс аударғандар арасындағы кикілжіңнен басталып, арты қақтығысқа ұласты. Қақтығыс құқық қорғау органдарының араласуымен басылды. Сырттан келгендердің көпшілігі қаладан кетуге мәжбүр болды. Бұл оқиғаның астарында жылдар бойы қордаланып, дұрыс шешімін таппаған тұрғын үй, мектепке дейінгі балалар мекемелеріндегі кезек, жастар арасындағы жұмыссыздық сияқты әлеуметтік мәселелер, сондай-ақ, мұнай мен газ өндірісін Мәскеудегі орталықтан басқаратын одақтық министрліктердің, әміршіл-әкімшіл жүйенің жергілікті тұрғындар арасынан кадрлар даярламай, жұмыс күштерін республикадан тыс жерлерден әкеліп, жергілікті халықтың мүддесін ескермей жүргізген сыңаржақ саясаты жатты. үрлі



1989 жылдың маусымындағы Жаңаөзендегі толқулар. «Витязь» арнайы тобының ардагерлер кеңесінің сайтындағы (http://osn.bkb-vityaz.ru) сурет. Сайтта: «Жаңаөзен қаласында жаппай тәртіпсіздік бұрқ етті» деп жазылған.

деректер бойынша оған 25-30 мыңдай адам қатысқан.Көтеріліс жалыны Маңғышлақтың барлық елді мекендерін шарпыды. Көтерілісті басу үшін жедел түрде Ресейден СССР Ішкі істер министрлігінің «Витязь» арнаулы мақсаттағы милиция тобының әскерлері әкелінді. Көтерілісті басу операциясына қатысқан арнаулы мақсаттағы әскердің дәл санын қазір ешкім нақты айта алмайды. Бірақ, оқиғаға куә болғандардың айтуынша, екі мыңдай болғаны анық. Жергілікті және облыстық милициядан да осы шамадағы адамдар қатысқан. Көтерілісті басу үшін адам күшімен қоса бронетранспортерлер, танктер, әскери тікұшақтар және басқа да әскери техникалар жұмылдырылды. Билік тек солардың көмегімен төртінші күн дегенде ғана көтерілісті баса алды, ал, халықты толықтай «тыныштандыруға» тек 22-ші маусымда, яғни, стихиялы бас көтерудің басталуынан бір апта өткен соң ғана қол жеткізді. Бұдан соң да біраз уақытқа дейін әр жерлерде жиылыстар өтті. Олар да әркез бейбіт тарқай қоймайтын. Осындай азын-аулақ деректерді саралай отырып, халық көтерілісінің қаншалықты ауқымды болғаны жайында қорытынды жасауға болады.Ресми деректер бойынша бес адам опат болып, жүзден аса адам жараланған. Олардың жиырма бірі ауыр жарақаттанған. Жаңаөзенде 19 маусымда енгізілген коменданттық сағат бір айға жалғасты.

[**Қарағанды**](https://kk.wikipedia.org/wiki/%D2%9A%D0%B0%D1%80%D0%B0%D2%93%D0%B0%D0%BD%D0%B4%D1%8B)**кеншілерінің ереуілі**, ([1989](https://kk.wikipedia.org/wiki/1989) ж. 20-22 шілде), [Кузбасс](https://kk.wikipedia.org/w/index.php?title=%D0%9A%D1%83%D0%B7%D0%B1%D0%B0%D1%81%D1%81&action=edit&redlink=1) пен [Донбасс](https://kk.wikipedia.org/w/index.php?title=%D0%94%D0%BE%D0%BD%D0%B1%D0%B0%D1%81%D1%81&action=edit&redlink=1) кеншілерінің ереуілін қолдай отырын, «[Тентек»](https://kk.wikipedia.org/wiki/%D0%A2%D0%B5%D0%BD%D1%82%D0%B5%D0%BA_%D1%88%D0%B0%D1%85%D1%82%D0%B0%D1%81%D1%8B), «[Долинка»](https://kk.wikipedia.org/w/index.php?title=%D0%94%D0%BE%D0%BB%D0%B8%D0%BD%D0%BA%D0%B0_%D1%88%D0%B0%D1%85%D1%82%D0%B0%D1%81%D1%8B&action=edit&redlink=1), КСРО-ның 50 жылдығы,«[Абай»](https://kk.wikipedia.org/wiki/%D0%90%D0%B1%D0%B0%D0%B9_(%D1%88%D0%B0%D1%85%D1%82%D0%B0)) шахталарының жұмысшылары 20 шілдеде жұмысты токтатып, еңбекті ұйымдастыру мен ақы төлеуді жегілдіру, тұрмыс пен демалыс жағдайын жақсарту жөнінде біркатар талап қойды. Ертеңіне ереуіл [Қарағанды көмір бассейнінің](https://kk.wikipedia.org/wiki/%D2%9A%D0%B0%D1%80%D0%B0%D2%93%D0%B0%D0%BD%D0%B4%D1%8B_%D0%BA%D3%A9%D0%BC%D1%96%D1%80_%D0%B1%D0%B0%D1%81%D1%81%D0%B5%D0%B9%D0%BD%D1%96) барлық шахталарына тарады. Қарағанды, [Абай](https://kk.wikipedia.org/wiki/%D0%90%D0%B1%D0%B0%D0%B9_%D2%9B%D0%B0%D0%BB%D0%B0%D1%81%D1%8B), [Саран](https://kk.wikipedia.org/wiki/%D0%A1%D0%B0%D1%80%D0%B0%D0%BD) және [Шахтинск](https://kk.wikipedia.org/wiki/%D0%A8%D0%B0%D1%85%D1%82%D0%B8%D0%BD%D1%81%D0%BA) қалаларының көшелерінде көгі адам катысқан митингілер болыгі өтті. Ереуілдің негізгі себептері [КСРО](https://kk.wikipedia.org/wiki/%D0%9A%D0%A1%D0%A0%D0%9E) Көмір өнеркәсібі министрлігі, «[Қарағандыкөмір»](https://kk.wikipedia.org/wiki/%D2%9A%D0%B0%D1%80%D0%B0%D2%93%D0%B0%D0%BD%D0%B4%D1%8B%D0%BA%D3%A9%D0%BC%D1%96%D1%80) өндірістік бірлестігі тарапынан қалалар мен жұмысшы поселкелері еңбекшілерінің әлеуметтік мұқтаждарын елемеуі, Қарағанды бассейнін дамыту жөніндегі партия мен үкімет шешімдерінің үнемі орындалмауы, шаруашылық реформасының баяу жүзеге асырылуы болып табылады. Ереуіл кезінде қалалық, облыстық ереуіл комитеттері (кейін жұмысшы комитеттері) құрылып, олар кеншілердің негізгі талаптарын үсынды. Оларды талқылауға Қазақстан КП ОК-нің 1-хатшысы Н.Ә. Назарбаев, КСРО Мин. Кеңесі төрағасының орынбасары В. X. Догужиев, одақғық министрліктің өкілдері, республиканың, облыстың басшылары катысты. 47 пункттен тұратын талаптар Облыстық ереуіл комитегі мен Қазақстан КП ОК-нің, КСРО Министрлер Кеңесінің, КСРО [Көмір өнеркәсібі](https://kk.wikipedia.org/wiki/%D0%9A%D3%A9%D0%BC%D1%96%D1%80_%D3%A9%D0%BD%D0%B5%D1%80%D0%BA%D3%99%D1%81%D1%96%D0%B1%D1%96) министрлігінің және ВЦСПС-тің комиссиясы арасындағы келісілген шаралардың хаттамасында көрініс тапты. Кейбір талаптар орындалды, ал өзгелерінің орындалысы ауық-ауық қаралып, нөтижесі облыстык баспасөзде жарияланып тұрды. КСРО Министрлер Кеңесінің 03.08.1989 ж. №608 каулысымен, т. б. шешімдермен 1989 ж. қазан айына дейін талаптардың жұмыс ерекшелігіне байланысты қосымша ақы төлеу, 30% белдеуік коэффициент белгілеу, басқару аппаратын қысқарту, жоспардан тыс пайданың 70%-ын кәсіпорын қарамағына калдыру, мед. қызметті жақсаргу т. б. жөніндегі шахтерлердің барлығы 25 талабы орындалды. Көптеген талаптар КСРО-ның «Зейнетақымен қамтамасыз ету» және «Демалыс туралы» зандарының жобасына енгізілді, ал Қазақстанда ядролық қаруды сынауды тоқтату жөніндегі талап одақтық органдарға тапсырылды. Ереуілшілер сенім керсетоегендіктен, «Қарағандыкөмір» өндірістік бірлестігінің бас директоры [Н. А. Дрижд](https://kk.wikipedia.org/wiki/%D0%94%D1%80%D0%B8%D0%B6%D0%B4_%D0%9D%D0%B8%D0%BA%D0%BE%D0%BB%D0%B0%D0%B9_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80%D0%BE%D0%B2%D0%B8%D1%87) қызметінен босатылып, баламалы бес кандидатурадан КСРО Мемлекеттік сыйлығының лауреаты А. Г. Саламатин бас директор болып сайланды. Облыстық жұмысшы комитегінің құрамында белсенді қызмет аткарып, кеншілер талаптарының орындалуына барынша күш салған М. М. Нұртазин Қазақ КСР халық депутаты болып сайланып, алғашқы сессияда Эқология және табиғи ресурстарды ұтымды пайдалану мәселелері жөніндегі комитет төрағасы, ал П. П. Шлегель және М. М. Рамазанов көмір өнеркөсібі қызметкерлері кәсіподағы аймақғық комитетінің тиісінше төрағасы және хатшысы болып сайланды.

**«Невада-Семей» антиядролық қозғалысы** Республика халқынан кеңінен қолдау тапқан қозғалыс ядролық жарылыстарға қарсылық білдіріп, әлемдегі ядролық қауіпті жоюды мақсат етті, Семей ядролық полигонында ядролық сынақтарды тоқтатуға қол жеткізді. Антиядролық қозғалыстың күш-жігері арқасында 1989 жылы жоспарланған 18 ядролық сынақ саны 7-ге дейін азайтылды. Ең соңғы ядролық сынақ осы жылдың 19 қазанында жасалды.

«Невада-Семей» антиядролық қозғалысы Семей қаласындағы бөлімшесінің 1989-2000 жылдары алғашқы төрағасы болған Марат Мауытқанұлы Оразалин қозғалыстың құрылған кездерін былай деп еске алады: -1989 жылы ақпанның 12-і мен 18-і күндері әскерилер ешкімге ескертпей, Семей полигонында атом бомбасының сынағын өткізді. Сынақ кезінде жердің жарығынан оқшау (инертті) газдар ауаға бөлініп шыққан екен. Улы газ алдымен Курчатов қаласының маңындағы Шаған қаласын басып, артынан жел тұрып, газды Алтай өңіріне айдап әкетеді. Бұл жайтты естіген сол кездегі Қазақ КСР Коммунистік партиясының Семей облыстық комитетінің бірінші хатшысы Кешірім Бозтаев КСРО Орталық комитетіне сынақты тоқтатып, сол жердің халқына көмек көрсетуді талап еткен мазмұнда шифрограмма жібереді. Бұл атом қаруының сыналуына қарсы ашық түрде жасалған шаралардың бірі болатын. Сол кездері Семей облысының атынан КСРО депутаттарының I съезіне қатысқалы отырған О.Сүлейменов 1989 жылы 28 ақпанда ядролық сынаққа қарсы «Невада-Семей» антиядролық қозғалысын құру туралы үндеу тастады. Біз де, яғни семейліктер де қолды қусырып отыра алмадық. Дереу Семейдің медициналық институтының партия комитетіне жиналып, «Невада -Семей» антиядролық қозғалысының обылыстық бөлімшесін құрдық. Мені бөлімшенің төрағасы етіп сайлады. Ол кезде мединицалық институттың партия комитеті хатшысы лауазымынан босатылған едім. Қозғалыстың құрылғандағы мақсаты біріншіден, халықты ояту, екіншіден, полигонды жабу, үшіншіден, зардап шегіп отырған халыққа көмек көрсету туралы заңның қабылдануы үшін әрекеттер жасау болатын. Әрине, бүгін қозғалыстың алға қойған мақсаттары толықтай орындалды. 1991 жылы Президент Н. Назарбаевтың Қаулысымен полигон толықтай жабылды. Кейіннен 29 тамыз – халықаралық ядролық қаруға қарсы күрес күні болып бекітілді, Қазақстан ядролық қарудан бас тартты. Халықтың бастамасымен тұңғыш рет КСРО Үкіметі ядролық қаруды сынауға тыйым салу – мораторий жасау туралы шешім шығарды. Қазақстан Республикасының егемендігі туралы Декларацияда ел аумағы ядросыз аймақ деп жарияланды. Қазақстан Президенті Н.Ә. Назарбаевтың Семей полигонын жабу туралы Жарлығы – 1991 жылдың 29 тамызы күні шықты. Сөйтіп тиянақтылық пен табандылық танытқан қазақ халқы өз мақсатына жетті.

Бүгінде Президент Нұрсұлтан Назарбаевтың бастамасымен 29-тамыз халықаралық ядролық сынаққа қарсы күн болып белгіленді. Еліміз бейбітшілік сүйгіш саясатымен әлемдік қоғамдастықта өзіндік орнын алған елдердің санатында танылып келеді. Сонымен қатар Елбасының бастамасымен Ядролық қарусыз әлем құруға бағытталған АТОМ жобасы жүзеге асырылуда.

# Қазақстан мемлекеттілігінің қайта жаңғыруы (1991 – 1997 жылдар)

## «Қазақстан Республикасының тәуелсіздік туралы» Конституциялық Заңының қабылдануының тарихи маңызы неде?

10.3.1.6 – Қазақстанның тәуелсіздік жолындағы алғашқы қадамдарын анықтап, нәтижелерін тұжырымдау;

10.3.1.7 – өткен тарихи оқиғалармен сабақтастықты орнату арқылы Қазақстан Республикасының тәуелсіз мемлекет ретінде жариялануының тарихи маңызын түсіндіру

**Қосымша 1**

**Мемлекеттік егемендік туралы Декларация және оның тарихи маңызы**

Жоғарғы Кеңес «Мемлекеттік егемендік туралы Декларацияны» 1990 жылы 25 қазан күні 18 сағат 55 минутта қабылдады. «Мемлекеттік егемендік туралы Декларацияда» Қазақстан аумағынын біртұтастығы мен оған жат көзкарас, қарсы әрекеттер болмайтындығы бекітілді. Декларацияда аса маңызды мәселе — республиканың өз бюджетін қалыптастыратындығы айқындалды. Казақстанның мемлекеттік егемендігі туралы Декларация — еліміз Конституциясының негізіне айналған республиканың тұңғыш заң актісі. Бұл құжатта Қазақстан «халықаралық қатынастардың дербес субъектісі болуға, сыртқы саясатты өз мүдделеріне сай белгілеуге, халықаралық ұйымдардын қызметіне қатысуға құқығы бар» егемен мемлекет деп жарияланды. Декларация алғаш рет табиғи ресурстардың, экономикалык және ғылыми-техникалық әлеуетінің Қазақстан меншігінде болуының ерекше құқығын баянды етті. Егер егемендік қағидаттарына қайшы келетін болса, Қазақстан аумағында КСРО заңдарын тоқтату құқығын белгіледі. 1990 жылғы 25 қазанда Қазақ КСР-інің мемлекеттік егемендігін жариялау — **Қазақстан үшін өз дамуының жолын дербес анықтау мүмкіндігін ашқан тұңғыш акті болды.**

**Қазақ КСР-інің Мемлекеттік егемендігі туралы Декларациясы**

Алматы, 1990 жыл, 25 қазан

1. Қазақ КСР-і – егеменді мемлекет, ол басқа республикалармен егеменді Республикалар Одағына ерікті түрде бірігеді және олармен өзара қатынастарын шарттық негізде құрады.

2. Қазақ КСР-і ұлттық мемлекеттігін сақтау, қорғау және нығайту жөнінде шаралар қолданады.

3. Қазіргі шегарасындағы Қазақ КСР-інің территориясы бөлінбейді және қол сұғылмайды, оның келісімінсіз пайдалануға болмайды.

4. Республиканың барлық ұлт азаматтары Қазақстан халқын құрайды әрі ол Қазақ КСР-інде егемендіктің бірден-бір иесі және мемлекеттік өкімет билігінің негізі, мемлекеттік өкімет билігін Қазақ КСР Конституциясы негізінде тікелей де, өкілетті органдар арқылы да жүзеге асырады.

*Дәуір құжаты (декларациядан үзінді) Дерек көзі «Қазіргі Қазақстан тарихы» Алматы «Раритет», 2010ж. 116-120 беттер, . Б.Ғ. Аяған, Х.М. Әбжанов, Д.А. Махат Источник:*[*http://e-history.kz/kz/contents/view/1634*](http://e-history.kz/kz/contents/view/1634)

**Қосымша 2.**

**Қазақстан Республикасының мемлекеттiк тәуелсiздiгi туралы**

**ҚАЗАҚСТАН РЕСПУБЛИКАСЫНЫҢ КОНСТИТУЦИЯЛЫҚ ЗАҢЫ.**

***Алматы қаласы, 1991 жыл, 16 желтоқсан***

1-тарау. Қазақстан Республикасы – тәуелсіз мемлекет

***1-бап.*** Қазақстан Республикасы – тәуелсіз,демократиялықжәне құқықтық мемлекет. Ол өз территориясында өкімет билігін толық иеленеді, өзінің ішкі және сыртқы саясатын дербес белгілеп, жүргізеді.

***2-бап.*** Қазақстан Республикасы барлық мемлекетпен өзара қатынасын халықаралық құқық принциптері бойынша құрады.

***3-бап.*** Өзінің мемлекеттік тәуелсіздігін басқа мемлекеттер тануы үшін Қазақстан Республикасы ашық.

***4-бап.*** Қазақстан Республикасының бүкіл территориясында Қазақстан Республикасының Конституциясы мен заңдары, сондай-ақ ол таныған халықаралық құқық нормалары қолданылады.

***5-бап.*** Қазақстан Республикасының территориясы қазіргі шегараларында біртұтас, бөлінбейтін және қол сұғуға болмайтын территория болып табылады.

## Саяси көшбасшының мемлекет тарихының бетбұрысты кезеңдеріндегі Ұлт көшбасшысы рөлі қандай болды?

10.3.1.10 – Тәуелсіз мемлекеттің қалыптасуындағы Н. Назарбаевтың рөліне баға беру

10.3.1.8 – Тәуелсіз Қазақстанның қоғамдық – саяси дамуын талдау 1995 жыл

**Н.Ә. Назарбаев – Қазақстан Республикасының Тұңғыш Президенті**

1991 жылы 1 желтоқсанда Республикада бүкілхалықтық Президент сайлауы болып өтті. Президент болып Нұрсұлтан Назарбаев сайланды.

Қазақстан халқы өз тарихында тұңғыш рет саналы түрде өз басшысын сайлады. Дауыс беруге құқылы 9 млн. 960 мың азаматтың 88,42%-ы сайлау учаскелеріне келіп, олардың 98,78%-ы Н. Назарбаевтың кандидатын қолдап дауыс берді. Осылайша Нұрсұлтан Назарбаев бүкіл халық сайлаған алғашқы Президенттің мандатын алды, бұл оның әртүрлі әлеуметтік ортадағы беделінің жоғары екенін дәлелдеді.

Республика халқы бұрын қолдаған және болашақта да қолдайтын саясаткерге оның алға қойған бағыты үшін дауыс берді. Бұл сайлаудан шаруалар – жерді, кәсіпкерлер – бостандықты, еңбек ұжымдары экономикалық саясаттағы дұрыс бағытты күтті. Бұл тұрғыда Президенттің тұлғасы республика күштерінің бірлігін білдірді.

1995 жылы 24 сәуірдегі бірінші бүкілхалықтық референдумда Президенттің өкілетті билігі 2000 жылдың 1 желтоқсанына дейін ұзартылды. 1999 жылғы 10 қаңтарда бүкілхалықтық сайлау қорытындысы бойынша Нұрсұлтан Назарбаев 5 жыл мерзімге Қазақстан Республикасының Президенті болып сайланды.

Н. Назарбаев халықаралық ынтымақтастықтың салихалы тұжырымдамасын қалыптастырды. Соның алғашқы көріністері мен нәтижелері 1991 жылдың өзінде бұрынғы Кеңес республикаларының басын қосып, Тәуелсіз мемлекеттер достастығын құру, ядролық держава мәртебесінен бас тартып, ғаламдық және аймақтық қауіпсіздікті қамтамасыз ету бойынша еңбегі жоғары бағаланды.

Еліміздің қоғамдық-саяси өміріндегі ең маңызды оқиға Президентіміз Н.Ә. Назарбаевтың «Қазақстан жолы – 2050: Бір мақсат, бір мүдде, бір болашақ» Қазақстан халқына Жолдауы болды. Онда Елбасы еліміздің дамуының басым бағыттары мен ұзақ мерзімді «Қазақстан - 2050» стратегиясын іске асыру бағдарламасын айқындады. Кезектегі Жолдаудың ерекшелігі – ел Президенті «Мәңгілік Ел» - ұлттық идеясын тұжырымдап негіздеді. Мұнда Қазақстанның мемлекеттік сәйкестілігін және халқының бірлігін нығайту үнделген. «Ұлттық идея» деген не және оның қоғам дамуындағы ролі қандай? Ұлттық идея – халықтың, ұлыстың және ұлттың өмір сүру мәнін айқындайтын ұлттық сана-сезімнің жүйелі жиынтығы. Ол қоғам ықпалдастығының, тұлғаның әлеуметтенуінің және әлемдік қауымдастықта мемлекеттің өзіндік теңесуінің зор мүмкіндіктерін қамтитындықтан, мемлекет дамуының әр кезеңінде қажет. Тұжырымдамалық рәсімделген идеялардың, түсініктердің және көзқарастардың жүйесі бола отырып, ұлттық идея мемлекеттің, қоғамның және азаматтардың өмірін ұзақ мерзімге айқындайтын негізгі идеологиялық тұжырымдаманы қамтитын кең, сонымен қатар, ықшам формула болып табылады.

## 1995 жылғы жаңа Конституцияны қабылдаудың тарихи маңызы неде?

10.3.1.8 – Тәуелсіз Қазақстанның қоғамдық – саяси дамуын талдау

10.3.1.6 – Қазақстанның тәуелсіздік жолындағы алғашқы қадамдарын анықтап, нәтижелерін тұжырымдау

10.3.1.3 – Қазақстан Республикасы Конституциясын мемлекеттің тұрақты дамуның кепілі ретінде бағалау

Ұлттық саяси жүйені құру үрдісі 1990 жылы Қазақ Республикасының егемендігі туралы декларациясынан басталады. Тәуелсіз Қазақстанның бірінші Конституциясы1993 жылы қабылданды. Бұл тәуелсіз Қазақстан тарихында болған ең жарқын оқиғаның бірі еді.

**Конституция құрылымы.** Қазақстан Республикасының тұңғыш Конституциясы 1993 жылы 28 қаңтарда қабылданды. Ол 4 бөлімнен, 21 тараудан тұрды.

**1993 жылғы Конституцияның мәні мен маңызы.** Конституция Қазақстанның егемендігінің құқықтық субъектілігін көрсетті, осыған байланысты Қазақстанды әлемдік қауымдастық саяси және заңды түрде мойындады және халықаралық қатынастарға жеке тәуелсіз ел ретінде қатысуға мүмкіндік берді. Ел тарихында бірінші рет билік бөлінісі мен адам құқықтары жөніндегі концепция қабылданды. 1993 жылғы Конституция өзінің маңыздылығы жағынан мемлекеттің өркениетті дамуына негіз салды, адам құқығы мен бостандығын қорғауға кепіл болды. Оны қабылдауымен әлемдік қауымдастық жаңа демократиялық мемлекет – Қазақстан Республикасын қолдады.

Кеңестік құқықтар мен міндеттер концепциясы 1993 жылғы Конституцияда қайталанды да, нарықтық реформаға апарар жолда кедергіге кездесті. Парламенттің өзі бір палаталы болып, оның аты кеңестік терминмен Жоғарғы Кеңес деп аталды. Жалпы алғанда 1993 жылғы Конституция Кеңестік Конституциядан құтылу мүмкіндігі болды, бірақ оны жасаған уақытта кеңестік Конституцияның методологиялық, заңи, идеологиялық қағидалары негізге алынды.

**1995 жылғы Конституция құрылымы.** 1995 жылғы Конституция 9 бөлімнен, 98 баптан тұрды.

**Мәні:** Конституцияның негізіне адам және оның құқықтары мен еркіндігінің үстемдігі, Қазақстанда күшті мемлекет құру идеясы алынды. Конституция тарихи жағдайларды, Қазақстан қоғамының қазіргі бағыттарын, дүниежүзінің алдыңғы қатарлы елдерінің Конституциялық құрылысының тәжірибесін есепке алады. Жаңа негізгі Заңда атқарушы, заң шығарушы және сот биліктерінің функциялары нақты бөлініп көрсетілген.

**Маңызы:** 1995 жылғы Конституцияға сәйкес парламент тұрақты негізде жұмыс істейтін екі Палатадан: Сенат және Мәжілістен тұрды. Парламенттің жоғарғы палатасы – Сенат бақылау, аймақтық, өкілдік қызметіне арналса, мәжіліс мемлекет басшысы мен халық арасындағы байланыстырушы дәнекер болды. Осылайша 90-жылдардың ортасында Қазақстан тарихында бір палаталы Жоғарғы Кеңестің орнына келген кәсіби Парламент құрылып, реформаланған мемлекеттік жүйеде атқарушы биліктің жауапкершілігі мен маңызы артты.Үкімет атқарушы органдар жүйесінің қызметін өз бетінше жүзеге асырды.

## Қазақстанның халықаралық қауымдастыққа кірігуі қалай жүзеге асты?

10.3.2.2 – Тәуелсіз Қазақстан Республикасының халықаралық аренада танылуына баға беру; 10.3.2.3 – Қазақстанның аймақтық және халықаралық ұйымдарымен байланыстарын талдау

**Тәуелсіздік алғанға дейінгі Қазақстанның сыртқы саясаты**

1951 жылы 12 наурызда КСРО Жоғарғы Кеңесi соғысты насихаттауды адамзатқа қарсы ең ауыр қылмыс деп жариялаған бейбiтшiлiктi қорғау жөніндегі заң қабылдады. Iшiнде 4 млн қазақстандық болған 118 млн кеңес азаматы ұлы державалар арасында Бейбiтшiлiк пактiсi жөніндегі Үндеуге қол қойды. Қазақстанның шет елдермен, әсіресе бейбiтшiлiк сүйгiш саясат ұстанып отырған, отарлық бұғаудан азат Шығыс елдерi – Үндiстан, Индонезия, Бирма (қазiргi Мьянма), Непал және ҚХР-мен байланысы кеңейе түстi. Әсіресе КСРО мен ҚХР арасында мәдени және сауда қатынастары жақсарды. Мыңдаған Қытай жастары КСРО-да, оның iшiнде Қазақстанның жоғары оқу орындарында бiлiм алса, КСРО-дан барған студенттер, аспиранттар Пекинде оқыды.

Қазақстанда бұл кезеңде шетелдiк мәдениет пен өнердiң, кәсіподақтардың көптеген өкілі – Үндiстанның премьер-министрi Дж. Неру мен президентi С. Радхакришнан, тағы басқа да мемлекет басшылары болып қайтты. Қазақстанның өсіп келе жатқан экономикалық қуаты оның 50-жылдардың екiншi жартысында шетелдiк әріптестерімен сыртқы сауданы жандандыруына мүмкiндiк бердi. Түстi металдар, металлургиялық құрал-жабдықтар, машина жасау мен химия өнеркәсібінің өнімдері Чехословакия, Румыния, Үндiстан, т.б. елдерге шығарыла бастады. Өз кезегiнде Қазақстан сырттан, әсіресе социалистiк елдерден өнеркәсіп тауарларын көбірек алды. Бiртiндеп туристер мен делегация алмасу жолға қойылды. 1955 жылы Қазақстанда 185 делегация, ал 1957 жылы дүниежүзiнiң 23 елiнен 500-дей делегация болып қайтты. Алайда КСРО-ның партиялық-саяси басшылығы сталиндiк дәуірдiң мұрасын соңына дейiн жоя алмады. Дүниежүзi бұрынғыша бiрнеше топқа бөлiндi. Мұндай бөлінудегі басым бағыт – КСРО мен АҚШ-тың, олардың одақтастарының бiр-бiрiне қарама-қарсы тұруы болды.

**Тәуелсіздік алғаннан кейінгі Қазақстанның сыртқы саясаты**

Тәуелсіздік алғаннан кейін Қазақстан Республикасы дүниежүзі мемлекеттерінің көпшілігінің қолдауына ие болды. Бүгінгі таңда Қазақстанды 113 мемлекет танып, 105 мемлекетпен дипломатиялық қатынас орнатылды. Қазақстанда 55 елшілік пен дүниежүзі ұйымдары бар. АҚШ, Ұлыбритания, Қытай, Үндістан, Түркия, Иран, Италия, Германия және т.б. елдерде Қазақстан Республикасының елшілігі бар. ХХ ғасырдың 90-жылдары Қазақстан алғаш рет әлемнің ең беделді деген халықаралық құрылымдарымен байланыс орната бастады және бүгінгі күні қатынастар кеңеюде. Оның ішінде БҰҰ, Еуропалық қауымдастық, Реконструкция мен дамудың халықаралық және Еуропалық банкі, Халықаралық валюта қоры және т.б. сынды қырық халықаралық конвенцияға қосылды. 1994 жылы Қазақстан интеграциялық үрдістерді белсенді жүргізу мақсатында Өзбекстан және Қырғызстанмен Ортақ экономикалық кеңістік құрып, оның негізінде «Орта Азиялық Бірлестік» пайда болды.

2007 жылы 30 қарашада Мадридте ЕҚЫҰ-ға мүше мемлекеттер Сыртқы істер министрлері кеңесінің жалпы отырысында Қазақстан Ұйымның 2010 жылғы төрағасы болып сайланды. 2010 жылы Қазақстанға Еуропадағы қауіпсіздік және ынтымақтастық жөніндегі ұйымға төрағалық ету мүмкіндігін берген әлемнің 56 мемлекетінің шешімі – еліміз қол жеткізген тағы бір ірі жетістік. ЕҚЫҰ – дүние жүзіндегі аса беделді халықаралық ұйымдардың бірінен саналады. Қазақстан – ЕҚЫҰ-ға төрағалық ететін бірінші ТМД елі, ол бірінші түркі елі, ол тарихи тұрғыда өркениетті ислам кеңістігіне жататын бірінші ел, ең соңында, ол бірінші азиялық ел болды.

Қорыта келгенде, тәуелсіз Қазақстан дүние жүзінің көптеген елдерімен тең деңгейде дипломатиялық және экономикалық қарым-қатынастар орнатты. Тәуелсіздік жылдары еліміздің сыртқы саясаттағы күш-жігерінің арқасында орасан зор тарихи маңызы бар міндеттер орындалды. Қазақстан дүниежүзілік қауымдастықта лайықты өз орнын алды.

Қазақстанның халықаралық қауымдастыққа кірігуі қалай жүзеге асты?

## Неліктен нарықтық экономикаға көшу барысында қиыншылықтар орын алды?

10.4.1.3 – Қазақстан Республикасындағы жекешелендіру процесінің экономикаға ықпалын талдау;

10.4.2.2 – нарықтық экономиканың өндірістік қатынастарға әсерін талдау;

10.4.2.3 – Қазақстанның әлемдік экономикаға кірігуін талдау

90-жылдардың басында елде дағдарыс күшейіп, халықтың қолында тауармен қамтамасыз етілмеген бос ақша көлемі 13 миллиард сомға (рубль) жетті. Өнім өндірудің түрлері азайып, дүкен сөрелері қаңырап бос қалды. Ақша құнсызданып, халық өзара айырбасқа (бартер) көшті. 1992 жылдың 6 қаңтарында үкімет бағаны босату туралы Жарлық қабылдады. Осы кезден бастап тауарлардың бағасы қымбаттап, 500 еседен асып түсті. Ресейдегі ақша реформасы кезінде ескі сомның бәрі Қазақстан экономикасына құйылып, онсыз да өршіп тұрған жағдайды шиеленістіріп,инфляцияныөршітті. Осы жағдайдан шығу үшін 1993 жылдың 15 қарашасында ел үкіметі ұлттық валюта – теңгені айналымға енгізді. Осы реформадан кейін Қазақстан экономикасы жаңадан тыныс алды.

Қазақстан Республикасы тәуелсіздік алғанға дейінжоспарлы экономикадаму бағытымен жүрді. Оның негізгі белгілеріне келер болсақ: тек қана мемлекеттік меншіктің болуы, өндірушінің тұтынушыдан басым болуы, экономикалық еркіндіктің болмауы, экономиканы орталықтан басқару. Енді мемлекет дағдарыстан шығу жолдарын іздестіріп, жоспарлы экономикадан бас тартып, нарықтық қатынастарға көше бастады. Жоспарлы экономиканың негізгі белгілері: жеке тұлғалардың қолында өндіріс орындарының болмауы, қоғамдағы әлеуметтік бөлінушіліктің төмен болуы, жекеменшіктің болуы, бағаның еркін болуы.

1995 жылдың соңында мемлекет экономикалық дағдарыстан шығу бағдарламасын жасаған болатын, ол он бес айға есептелді. Бұл экономикалық бағдарламаның негізгі көздеген мақсаты инфляцияны жою, баға либерализациясы мен сыртқы экономикалық жұмыс, жекешелендірудіңекінші кезеңін аяқтау болған.

## Қазақстандағы әлеуметтік-демографиялық процестердің ерекшеліктері неде?

10.1.1.3 – Қазақстанның даму стратегиясындағы демографиялық саясаттың бағыттарын талдау 10.1.1.2 өткен тарихи кезеңдермен сабақтастықты орнату арқылы қазіргі кезеңдегі демографиялық үдерістерге баға беру

10.1.2.1 – қазіргі кездегі Қазақстан халқының әлеуметтік жағдайын статистикалық деректердің негізінде талдау

10.3.2.4 қазақ диаспораларының тарихи Отанымен байланысының маңыздылы-ғын айқындау

***Дүниежүзі қазақтарының қауымдастығы*** – халықаралық қоғамдық ұйым. Қауымдастық 1992 жылы қыргүйекте өткен Дүниежүзі қазақтарының құрылтайындақұрылды. Қауымдастық президиумының төрағасы – Қазақстан Республикасының Тұңғыш Президенті Нұрсұлтан Назарбаев, төрағаның 1-орынбасары жазушы Қалдарбек Найманбаев болды. Қауымдастықтың негізгі мақсаты – республикадан тысқары, шетелдерде жүрген қазақдиаспорасыменжан-жақты байланыс орнату, мәдени және білім беру мәселелері жөнінен жәрдемдесу. Қауымдастықтың Маңғыстау, Атырау, Ақтөбе, Оңтүстік Қазақстан, Шығыс Қазақстан, Алматы облыстарында бөлімшелері бар.

1992 жылы Алматыда Дүниежүзі қазақтарының тұңғыш Құрылтайы болып өтті. Құрылтайға әлемнің 33 елінен Отандастарымыз келді. Барлық қатысушылар 800 адам болды.

Қазақ диаспорасының қалыптасуының себептері 6 кезеңге бөлінеді:

Бірінші кезең, қазақ диаспорасының алғаш пайда болуы жоңғар шапқыншылығының әсері. Шапқыншылық кезінде қазақтар ата-мекенін тастап, көрші елдерге, алыс аймақтарға ауып, көшіп кетуге мәжбүр болды.

Екінші кезең, қазақ елінің патшалық Ресей отарына айналуы және Қоқан, Хиуа хандықтарының қысымы.

Үшінші кезең, ХІХ ғасырдың 60–80-жылдарындағы Ресей империясы мен Циндік Қытай арасындағы шегара бөлісу.

Төртінші кезең, қазақ диаспорасының пайда болу процесі ХХ ғасырдың басында да жалғасты.

Бесінші кезең, 20–30-жылдары жүзеге асырылған қазақ байларын тәркілеу, малшы халықтың ұжымдастыру шаралары, 1937–1938 жылдардағы репрессия.

Алтыншы кезеңі ретінде Ұлы Отан соғысы жылдарын атауға болады. Сталиндік режимнің қаһарынан қорыққан мыңдаған қандасымыз елге оралмай қалды. Қытай Халық Республикасыны көшкен қазақтардың жалпы саны 1 млн 240 мыңдай болды. Шығыс Түркістаннан үдере көшкен қазақтардың бағыты Үндістан мен Пәкстан болды. Ауа көшкен 15 мыңдай адамнан бұл елдерге 1200-дейі жетеді. 1953 жылы маусым айында қазақтардың соңғы бір тобы Түркияға бет алды. Бүгінде Түркияда 30 мыңға жуық қандасымыз тұрады. Соңғы деректер бойынша Моңғолия жерінде 150 мыңдай қазақ тұрады. Соңғы жылдары Моңғолияның қазақтары өз Отанына қайтып келуде. Ал Иранда 15 мыңға жуық, Ауғанстанда 40 мыңдай қазақ отбасы тұрады.

# Қазақстан Республикасының дамуы (1997 ж. –бүгінгі күнге дейін)

## 

## «Қазақстан - 2030» Стратегиясын қабылдау қажеттілігі неден туындады?

10.3.1.9 – ұзақ мерзімді мемлекеттік стратегияларды талдау;

10.1.1.3 – Қазақстанның даму стратегиясындағы демографиялық саясаттың бағыттарын талдау

Қазіргі таңда кез келген мемлекет өз дамуының негізгі бағыт-бағдарын айқындап алғаны жөн. Себебі мемлекет жүйелі, сауатты құрылған бағдарламасыз алға қарай жылжуы қиындық тудырары сөзсіз. Міне сол үшін де Қазақстан тәуелсіздігін алғаннан кейін көп ұзамай өте ауқымды әлеуметтік, саяси және экономикалық реформалар жүзеге асыра бастады.

1996 жылы 8 қазанда елбасы Н.Ә. Назарбаевтың Қазақстан халқына «Елдегі жағдай және 1997 жылға арналған ішкі және сыртқы саясаттың негізгі бағыттары» атты ең алғашқы Жолдауы жарияланды. Аталған Жолдауда елбасы ел тәуелсіздігін алғаннан бастап бес жыл ішінде атқарылған саяси-экономикалық, әлеуметтік мәселелер туралы жүргізілген реформаларға тоқталып, нақты талдау жасады.

1997 жылы Елбасының «Қазақстан-2030»стратегиялықбағдарламасын жарияланды. 1997 жылғы 1 қазандағы «Қазақстан-2030: Барлық Қазақстандықтардың өсіп-өркендеуі, қауіпсіздігі және әл-ауқатының артуы» атты Қазақстан халқына Жолдауы еліміздің тарихында мемлекетіміздің нақты даму бағытын анықтаған құжат болып саналады. Бұл стратегиялық бағдарламада елдің ішкі бекем тұстарын және сыртқы саясатындағы мүмкіндіктерді барынша пайдалана отырып, мемлекеттің дамуындағы ұзақ мерзімді жеті басымдықты іске асыру көзделген. Олар:

1) ұлттық қауіпсіздікті сақтау;

2) ішкі саяси түрақтылық пен қоғамның топтасуын нығайту;

3) нарықтық қатынастар негізінде экономикалық өсу;

4) Қазақстан азаматтарының денсаулығы, білімі мен әл-ауқатын көтеру;

5) энергетика ресурстарын жіті пайдалану;

6) инфрақұрылым, көлік және байланысты дамыту;

7) демократиялық кәсіби мемлекетті құру.

Стратегияда ұлттық қауіпсіздік бірінші орында тұр. Яғни тәуелсіз мемлекетіміздің ұлттық қауіпсіздігі, елдің гүлденуі жүргізіліп жатқан реформаның табысты болуының басты кепілі және негізгі басымдық ретінде көрсетілген. Ал оны қамтамасыз ету алғышарты қоғамдағы ынтымақ пен ішкі саяси тұрақтылық.

Елбасы даму стратегиясында тәуелсіз еліміздің демографиясын көтеруде атқарылатын істер анық көрсетілген. Көп балалы аналарға берілетін жәрдемақы мөлшерін көтеру жолдарын қарастырған. «Қазақстан-2030» стратегиялық бағдарламасы адам факторын дамытуды ең жоғарғы орынға қояды. Бұл стратегия ұзақ мерзімді қамтыған, халықтың мүмкіндіктері мен қабілетін толық ескерген, басым бағыттары шынайылыққа негізделген байыпты бағдарлама саналады. «Қазақстан-2030» стратегиясынан кейін Елбасының жолдаған Жолдаулары аталған бағдарламаның заңды жалғасы саналады.

## 

## Қазақстан Республикасының XXI ғасырдағы экономикалық дамуының негізгі бағыттары қандай?

10.4.2.2 – нарықтық экономиканың өндірістік қатынастарға әсерін талдау;

10.4.1.4 - аграрлық секторды модернизациялау бағыттарын талдау;

10.4.2.4 - сыртқы сауданың экономикаға әсерін зерттеу

***Ауылшаруашылығы.*** 2000–2003 жылдары дәнді дақылдар, күнбағыс, көгөніс жекелеген шаруашылықтардан, ал қант қызылшасы, картоп, мақта шаруа қожалықтарынан алынды. 2003 жылы бидайдың жалпы өнімі 1991 жылмен салыстырғанда 1,7 есеге, күнбағыс 3 есеге өсті.


Агроөнеркәсіптік кешен, Орман, Су, Жер кодекстері, 370-тен астам заң актілері қабылданған. 2003–2005 жылдары Мемлекеттік агроөнеркәсіптік бағдарламаны жүзеге асыру аяқталды. 2003-2005 жылдары ауылшаруашылығы дағдарыстан толық шығып, 2001 жылмен салыстырғанда жылқы 22,5%-ға, ірі қара 24,3%-ға, қой 30%-ға, құс 22,3%-ға өсті.

Өндірістік негізге бейімдеу мақсатында «Мал өнімдері корпорациясы» АҚ малшаруашылығы өнімдерін қайта өңдеу бойынша 60-тан астам кәсіпорынмен бірлесіп жұмыс атқарды. Қытай мен Ресейде корпарацияның өкілдіктері ашылды. Сондай-ақ «Мал өнімдері корпорациясы» өнімдерін Италия, Германия, Түркия, Қытай, Ресей, Украина, Беларусь, Қырғызстан, Өзбекстанға экспортқа шығарды.

***Қазақстан әлем экономикасында.*** Қазақстан Республикасы 2015 жылы ДСҰ-ға (Дүниежүзілік сауда ұйымына) мүшелікке қабылданды. Еліміздің ДСҰ-ға кіруі әлемдік нарыққа жол ашып, дүниежүзілік экономикалық жүйедегі тосқауылдар мен түрлі кедергілерді шешуге мүмкіндік береді. Халықаралық саудаға қатысу кез келген мемлекет үшін тың мүмкіндік ашатыны анық.

## Қазақстан халқының әлеуметтік жағдайы қалай өзгерді?

10.1.2.1 – қазіргі кездегі Қазақстан халқының әлеуметтік жағдайын статистикалық деректердің негізінде талдау



## Қазақстанның жаңа әлемдегі орны қандай

10.3.2.3 – Қазақстанның аймақтық және халықаралық ұйымдарымен байланыстарын талдау; 10.3.2.2 – Тәуелсіз Қазақстан Республикасының халықаралық аренада танылуына баға беру

Халықаралық қатынастар жүйесіндегі Қазақстан

* Қазақстан 1992 жылы 2 наурызда Біріккен Ұлттар Ұйымына мүше болды. Еліміз 2000–2007 жылдар арасында БҰҰ өткізген іс-шараларына белсенді ат салысты.
* 2001 жылы 14 маусымда Қытайдың Шанхай қаласында Саммит өкізіліп «Шанхай бестігі» Өзбекстанмен толығып, «Шанхай Ынтымақтастық Ұйымы» құрылды.
* Еуразиялық экономикалық қоғамдастық 2000 жылы 10 қазанда Астана қаласында халықаралық экономикалық ұйым ретінде Кеден одағына қатысушы мемлекеттердің басшылары қол қойған Еуразиялық экономикалық қоғамдастық (ЕурАзЭҚ) құру туралы шартқа қол қойды.
* 2015 жылы 27 шілдеде ДСҰ-ның Бас Кеңесінің отырысында ҚР-ның ДСҰ-ға кіру жөніндегі құжаттар пакетін ұйымның барлық мүшелері қабылдады және Мемлекет басшысы Н.Ә. Назарбаевтың қатысуымен Қазақстанның ДСҰ-ға қосылуы жөнінде хаттамаға қол қою рәсімі болды.

– 2001 жылы Астанада Қазақстан мен Қырғызстан арасындағы мемлекеттік шегараға қол қойылды.

– Қазақстан мен Өзбекстан мемлекеттік шегарасы туралы құжатқа қол қою үрдісі 2000–2002 жылдар арасында жүргізіліп екі құжатқа қол қойылды.

– 2005 жылы Қазақстан мен Ресей Федерациясы арасындағы мемлекеттік шегара туралы құжатқа мемлекет басшылары қол қойды.

– 2003 жылы Қазақстан, Әзірбайжан, Ресей арасында Каспий теңізі туралы келісімге қол қойылып, 2004 жылы 7 қаңтарда күшіне енді.

## Астананы көшіру неліктен ұтымды стратегиялық шешім болып табылды?

10.3.1.11 – Астананы жаңа Қазақстанның өркендеуінің нышаны ретінде айқындау

Қазақстан Республикасының астанасы – Астана қаласын Қазақстан Республикасының астанасы – Нұр-Сұлтан қаласы деп қайта атау туралы «Қазақстан Республикасының əкімшілік-аумақтық құрылысы туралы» 1993 жылғы 8 желтоқсандағы Қазақстан Республикасы Заңының 9-бабына сəйкес ҚАУЛЫ ЕТЕМІН:

1. Қазақстан Республикасының астанасы – Астана қаласы Қазақстан Республикасының астанасы – Нұр-Сұлтан қаласы деп қайта аталсын.

2. Осы Жарлық алғашқы ресми жарияланған күнінен бастап қолданысқа енгізіледі.

Қ. Тоқаев

Қазақстан Республикасының Президенті

Ақорда, 2019 жылғы 23 наурыз

## «Қазақстан – 2050» Стратегиясы қандай жаңа саяси бағытты белгіледі?

10.3.1.9 – ұзақ мерзімді мемлекеттік стратегияларды талдау

Елбасының «Қазақстан 2030» ұзақ мерзімді стратегиясының негізгі жоспарланған жобалары межеленген мерзімінен бұрын іске асты. Бұл дегеніміз ендігі кезекте көпке созбай елдің дамуын бағдарлайтын, айқындайтын ұзақ мерзімді стратегияның қажеттілігі туындады. Осы орайда Елбасы өзінің кезекті «Қазақстан 2050» стратегиясын ұсынды.

1. Жаңа бағыттың экономикалық саясаты – пайда алу, инвестициялар мен бәсекеге қабілеттіліктен қайтарым алу принципіне негізделген түгел қамтитын экономикалық прагматизм.

2. Ұлттық экономикамыздың жетекші күші – кәсіпкерлікті жан-жақты қолдау.

3. Әлеуметтік саясаттың жаңа принциптері – әлеуметтік кепілдіктер мен жеке жауапкершілік.

4. Білім мен кәсіби машық – заманауи білім беру, кадрларды даярлау мен қайта даярлау жүйесінің негізгі бағдарлары.

5. Мемлекеттілікті одан әрі нығайту және қазақстандық демократияны дамыту.

6. Дәйекті де болжамды сыртқы саясат – ұлттық мүдделерді ілгерілету мен өңірлік және жаһандық қауіпсіздікті нығайту.

7. Жаңа қазақстандық патриотизм – біздің көпұлтты және көпконфессиялы қоғамымыз табысының негізі.

Елбасы жолдауда өркендеген экономикасы, берекелі қоғамы, бақытты да кемел болашағы бар «Мәңгілік Ел» болуды (жасауды) басты мақсат етіп қойды. Сонымен бірге Қазақстанды дамыған 30 елдің қатарына қосу міндетін қойды. «Қазақстан-2050» Мәңгілік Елге бастайтын ең абыройлы, ең мәртебелі жол. Осы жолдан айнымайық!- деді Н.Ә. Назарбаев.

## «5 институтционалды реформаларды жүзеге асырудағы 100 нақты қадам» ұлт жоспары неліктен қабылданды?

10.3.1.9 – ұзақ мерзімді мемлекеттік стратегияларды талдау

Елбасы 2015 жылы мамырда Ұлт жоспары саналатын 5институционалдық реформаны(мемлекетімізді өсіп өркендетудің 5 нақты жолын) және оны іске асыруға жетелейтін 100 нақты қадамды айқындап берді.

Ұлт жоспарының кіріспесінде: «100 нақты қадам» – бұл Жаһандық және ішкі сын-қатерлерге жауап және сонымен бір мезгілде, жаңа тарихи жағдайларда ұлттың дамыған мемлекеттердің отыздығына кіруі жөніндегі жоспары» деп нақты атап көрсетілген.

Мемлекет дамуының 100 нақты қадамы айқындалған ресми құжат:

1.«Кәсіби мемлекеттік аппарат құру»;

2. «Заңның үстемдігін қамтамасыз ету»;

3.«Индустрияландыру және экономикалық өсім»;

4. «Біртектілік пен бірлік»;

5. «Есеп беретін мемлекетті қалыптастыру» деп аталатын 5 бөлімнен тұрады.

100 қадамның 76-қадамы (12 жылдық білім беруді кезең-кезеңмен енгізу және мектеп стандарттарын жаңартуды) мен 79-қадамы (білім беру жүйесінде – жоғары сыныптар мен (ЖОО-да) ағылшын тілінде оқытуға кезең-кезеңімен көшіру, даярланатын кадрлардың бәсекелестік қабілетін арттыру міндететі көзделген) білім саласын қамтыған. Ал 89-қадамда «Нұрлы болашақ» ұлттық жобасын әзірлеу, жүзеге асыру берілген. Мектептік білім берудің қолданыстағы оқу бағдарламаларына «Мәңгілік Ел» құндылықтарын енгізу тапсырмасы берілді.

Жалпы «100 нақты қадам» Ұлт жоспары қоғамдық жаңа қатынастардың, функциялардың, жетілдірілген институттардың қалыптасып, орнығуына кеңінен жол ашып берді. Бұл мемлекетіміздің заман талаптарына икемделе отырып дамуының мол мүмкіндігіне ие екенін білдіреді.

## Қазіргі кездегі Қазақстанның дамуындағы басым бағыттары

Н.Ә. Назарбаевтың 2015 жылы 30 қарашадағы «Қазақстан жаңа жаһандық нақты ахуалда: өсім, реформалар, даму» атты Қазақстан халқына жолдауында елдегіәлеуметтік саясатқаерекше көңіл аударуда. Жолдауда қамтылған бөлімдер:

І Жаңа жаһандық нақты ахуалдың сын-қатерлері

ІІ Қазақстанның дағдарысқа қарсы мүмкіндіктері

ІІІ Біздің дағдарысқа қарсы басты стратагемамыз

IV Дағдарысқа қарсы және құрылымдық жаңарулардың 5 бағыты:

БІРІНШІ. Қаржы секторын тұрақтандыру

ЕКІНШІ. Бюджет саясатын оңтайландыру

ҮШІНШІ. Жекешелендіру және экономикалық бәсекелестікті ынталандыру

ТӨРТІНШІ. Жаңа инвестициялық саясаттың негіздері

БЕСІНШІ. Жаңа әлеуметтік саясат

***Жаңа әлеуметтік саясаттың*** 5 ***бағыты:***

1. Атаулы әлеуметтік көмек нақты мүдделі азаматтарға, олардың тұрмыс жағдайын және нақты кірістерін ескере отырып, берілетін болады.

2. Әлеуметтік көмек ең төменгі өмір сүру деңгейінің көлемін, оның құрылымын өзгертіп, азаматтарымыздың, жекелеген нысандардың ерекшелігін (мүгедектер, көпбалалы отбасылар, қарттар) ескере отырып берілуі тиіс.

3. Еңбек етуге қабілеттілерге тек оларды қайта оқыту немесе еңбекпен қамту бағдарламаларына қатысуы негізінде ғана мемлекеттік көмек көрсету.

4. Бұрын қабылданған бағдарламаларға сәйкес білім беру мен денсаулық сақтау салаларын жаңғыртуды жалғастыру.

5. 2017 жылдан « Баршаға арналған тегін кәсіптік-техникалық білім» атты жаңа жоба бастау алады.

Жалпы алғанда Президенттің жаңа әлеуметтік саясаттың бес бағытының барлығы халықтың әл-ауқатын жақсартуға бағытталған.

# Қазіргі заманғы Қазақстан мәдениеті (1991 жылдан бүгінге күнге дейін)

## Жаһандану жағдайындағы қазақстандық білім мен ғылымның даму тенденциялары қандай?

10.2.3.2 – білім мен ғылым саласындағы мемлекеттік саясатқа баға беру

Елімізде 1991 жылдан жаңа үлгідегі арнаулы орта оқу орындары: лицейлер, гимназиялар мен кәсіптік-техникалық мектептер ашылды. 1995 жылы қабылданған Конституцияда: «Қазақстанда азаматтардың мемлекеттік оқу орындарында тегін орта білім алуына кепілдік беріледі. Орта білім алу міндетті» деп жазылған. 1997 жылы орта білім беру жүйесін ақпараттандыруға арналған мемлекеттік бағдарлама қабылданып, мектептер компьютерлермен жабдықталды. 1999 жылы маусымда «Білім туралы» Заң қабылданып, жалпы білім беретін мектептер үш сатылық білім беруге көшті. Олар: бастауыш білім (1–4-сыныптар), негізгі білім (5–9-сыныптар) және орта білім (10–11-сыныптар). Дарынды балаларға арналған «Дарын» мемлекеттік бағдарламасы аясында республиканың облыс орталықтарында мектеп-интернаттар ашылды.

2004 жылдан бастап мектептерге Ұлттық бірыңғай тестілеу (ҰБТ) енгізілді. 2006 жылы мектептерге лингафондық мультимедиа, физика кабинеттерін жабдықтауға республикалық және жергілікті бюджеттен 6 миллиард теңге бөлінді. Қазақ және шетел тілдерін тиімді оқыту мақсатында жаңа технологиялар мен компьютерлік бағдарламалар енгізілді. Мемлекет оқулықтар мен оқу құралдарын жазуға ғалымдар мен әр саланың мамандарын тартты. 2009 жылы «100 мектеп, 100 аурухана» бағдарламасы бойынша жаңа мектептер мен балабақшалар салынып, көптеген мектептерде жөндеу жұмыстары жүргізілді. 2008 жылы Нұр-сұлтан қаласында алғашқы Назарбаев зияткерлік мектебі ашылды .

Елімізде 1990 жылдан бастап жекеменшік жоғары оқу орындары ашыла бастады. 2003 жылы 127 жоғары оқу орны болса, оларда 257 мың студент білім алды. 1999 жылдан бастап студенттерге арнайы гранттар мен несиелер бөлінді. Мемлекет басшысының бастамасымен 2009 жылы «Назарбаев Университеті» ашылды.

Қазақстан Республикасының Президенті Н.Ә. Назарбаевтың бастамасымен 1993 жылдың 11 қарашасында «Болашақ» халықаралық степендиясы белгіленді. Алғаш рет 1994 жылы 187 қазақстандық студент әлемнің 14 елінің жоғары оқу орындарына жол тартты.

1992 жылы Ғылым мен жаңа технологиялар министірлігі құрылып, елімізде ғылымның дамуының жаңа кезеңі басталды. Қазақстан ғалымдары еліміздің өткен кезеңін, тарихын зерттеуге қомақты үлес қосты. Көне заманнан бүгінге дейін 5 томдық Қазақстан тарихы, академик Ә.Х. Марғұланның 14 томдық, т.б. ауқымды туындылары жарыққа шықты.

2001 жылы 12 шілдеде Ғылым туралы Заң қабылданып, 2003 жылы қазанда жаңа заман талабына сай Ғылым академиясы қайта құрылды. 2001–2005 жылдары ҚР үкіметінің қаулысымен ауылшаруашылығы саласы бойынша ғылыми-техникалық бағдарламалар қабылданды. Ғылымды дамытудың 2007-2010 жылдарға арналған бағдарламалары бекітіліп, нанотехнология және биотехнология бойынша ірі ұлттық зертханалар, еліміздіңЖОО-ларқасынан инженерлік зертханалар ашылды.

2008 жылы ғылыми жұмыстардың сапасын арттыру мақсатында «Плагиат-Информ» жобалық бағдарламасы бекітілді.

## Жаһандану дәуіріндегі ұлттық мәдениетті дамыту мен сақтау жолдары қандай?

10.2.2.3 – қазіргі кездегі өнер мен әдебиеттің даму тенденцияларын айқындау;

10.2.2.4 – ұлттық құндылықтарды жаңғыртуға бағытталған мемлекеттік бағдарламалардың қажеттілігін тұжырымдау («Мәдени мұра» бағдарламасы)

## Тәуелсіз Қазақстан мәдениетінің дамуы

Елімізде 1998–2000 жылдарға арналған мемлекеттік мәдениетті қолдау бағдарламасы әзірленіп, еліміздің мәдениеті, өнері тікелей мемлекет тарапынан қолдауға ие болды. 2000 жыл «Мәдениет жылы» болып жарияланды.

Елбасы Н.Ә. Назарбаев «Болашаққа бағдар: рухани жаңғыру» мақаласында тұтас қоғамның және әрбір қазақстандықтың санасын жаңғыртудың бірнеше бағытын анықтап берді. Олар:

1. Бәсекеге қабілеттілік;

2.Прагматизм;

3. Ұлттық бірегейлікті сақтау;

4. Білімнің салтанат құруы;

5. Қазақстанның революциялық емес эволюциялық дамуы;

6. Сананың ашықтығы.

Бұл бағыттар қазақ халқының рухани құндылықтарын қалыпқа келтіру, түгендеу, саралау, заман талабын ескере отырып тура жолға қою және дамытуға арналған бағдарламалық құжат деуге толық негіз бар.

Сондай-ақ елбасы Н.Ә. Назарбаев 2004 жылы 13 қаңтарда 2004–2006 жылдарға арналған «Мәдени мұра» мемлекеттік бағдарламасы туралы» Жарлыққа қол қойды. Аталмыш бағдарламаны жүзеге асырудың мақсаты – қазақстандықтардың қазіргі ұрпағын, Ұлы қазақ даласында өмір сүрген және өмір сүріп жатқан халықтың мәдени игілігін сақтау. Бағдарлама аясында 51 ескерткіш қайта жаңғыртылып, ел аумағында 39 қалашық қайта толық зерттелді. Қытайға, Ресейге, Өзбекстанға, Түркияға, Моңғолияға, Египетке, Арменияға, Батыс Еуропа елдеріне жасалған ғылыми экспедициялардың арқасында Қазақстан тарихы, этнографиясы, өнері туралы 5000-ға жуық жазбалар мен басылымдар табылған.

Еліміз халықаралық ұйымдар мен мәдениет саласындағы ынтымақтастық туралы 49 келісімге қол қойды. Ресейде Қазақстан жылы, Қазақстанда Ресей жылы өткізілді. ШЫҰ-ға мүше мемлекеттердің мәдениет министірлігінің кездесулерінің өткізілуі еліміздің мәдени өміріндегі маңызды оқиға саналады.

Қазақстан режисерлері түсірген тарихи фильмдер халық көңілінен шығуда. 2003–2005 жылдары қазақ-американ кинематографистері бірігіп (Голливуд-Қазақфильм) тарихи эпопеяға негізделген «Көшпенділер» кинофильмін сәтті түсірді. Танымал режисер Ақан Сатаев 2011 жылы «Жаужүрек мың бала», 2019 жылы «Томирис» фильмдерін халық назарына ұсынып, көрермендердің ыстық ықыласына бөленді.

Елімізде 1990 жылы Ұлттық олимпиадалық комитеттің негізі қаланып, 1993 жылы Халықаралық олимпиада комитетіне тіркелді. Осы кезден бастап олимпиадалық құрама халықаралық ареналарда Қазақстанның атын әлемге танытып келеді. Мысалы, ХІ Азиялық ойындарда жалпы командалық есепте 4-орында тұрақтап, 77 медальді (25 алтын) қанжығасына байлады. ХХVІІ олимпиада ойындарында (2000 жылы) О. Шишигина, Е. Ибрайымов, Б. Саттарханов олимпиада чемпиондары атанды. ХХVІІІ олимпиада ойындарында (Афины) Б. Артаев олимпиада чемпионы, Афины олимпиадасының үздік боксшысы деп танылды және ең үздік спортшы ретінде Вал Баркер кубогын иемденді. Ал 2008 жылғы Бейжің олимпиадасында отандастарымыз 13 медаль (2 алтын, 4 күміс, 7 қола) алып, медаль саны бойынша 205 мемлекеттің ішінен 19-шы, жалпы есепте 29-ыншы орынды иеленді. Алтын медальді ауыр атлет И. Ильин мен боксшы Б. Сәрсекбаев жеңіп алды.

2011 жылы Астана және Алматы қалаларында өткен VІІ қысқы Азия ойындарында еліміздің спортшылары – 32 алтын, 21 күміс, 17 қола, барлығы 70 медаль жеңіп алып, бірінші орынға шықты.

2012 жылы Лондондағы ХХХ олимпиада ойындарына қатысқан Қазақстан ұлттық құрамасы өте тамаша көрсеткішке жетті. Еліміздің спортшылары осы жаһандық додада 7 алтын, 1 күміс, 5 қола медальді қанжығаларына байлады. Еліміздің құрамасы командалық есепте 12-орынға тұрақтап, бұрын-соңды болмаған жетістікке қол жеткізді. Штангы көтеруден ерлер арасында И. Ильин, қыздар арасында С. Подобедова, М. Манеза, З. Чиншанло алтын медаль жеңіп алды. О. Рыпакова жеңіл атлетикадан, А. Винокуров веложарыстан, С. Сапиев бокстан алтын медальмен марапатталды.

Елімізде 2011 жылдан бері қазақша күрестен «Қазақстан барысы» жарысы өткізіліп келеді.

Қазіргі таңда бұқаралық ақпарат құралдары қоғамдағы өткір мәселелерді халыққа еркін әрі жылдам жеткізеді. Көрермен көзайымына айналған Қазақстан телеарнасы, Хабар арнасы, 31 канал, Балапан арнасының орны ерекше. Баспа ісі дамып, баспалар жаңаша форматта жұмыс істей бастады. 2007 жылы «Қазақстан ұлттық энциклопедиясының» 10 томы басылып шықты. 2005 жылға қарай газеттер мен телеарналардың басым бөлігі жекеменшіктің қолына өтті.

## Қазақстан қоғамында зайырлы мемлекет және діни сенім бостандығы ұстанымдары қалай үйлесім табуда?

10.2.1.1– дәстүрлі және деструктивті діни ағымдар мен ұйымдардың іс-әрекетін талдау;

10.2.1.2 – Қазақстан халқы Ассамблеясының дінаралық, этносаралық келісім және ішкі тұрақтылықты нығайтудағы ықпалын бағалау

Қазақстанда 130 ұлт пен ұлыс және ондаған діни конфессия бар. Елімізде діни және этносаралық толеранттылық жоғары дәрежеде қалыптасқан. Конституция мен 1992 жылы қабылданған «Діни сенім бостандығы және діни бірлестіктер туралы» Заңға сәйкес діни сенім бостандығы заң аясында жұмыс істейді. Бұл заңға сәйкес барлық діни бірлестік мемлекеттік органға тіркелуі тиіс. Сондай-ақ елімізде бір діннің үстемдік жүргізуіне, діни алауыздық пен өшпенділікті тұтатуға талпынатын діни бірлестіктерді құруға немесе қызмет етуге заң бойынша тиым салынған.

2011 жылы 11 қазанда Қазақстан Республикасының «Діни қызмет және діни бірлестіктер туралы» Заңы қайта қабылданды. Бұл Заңнама мемлекеттің зайырлы сипатын бейнелейді және әркімнің діни сенім бостандығы құқығын қамтамасыз етеді.

Елімізде соңғы жылдары діни институттар мен діни бірлестіктердің саны айтарлықтай өсіп, рухани дәстүрлер жаңарып, жаңа культтік ғимараттар, мешіттер, шіркеулер, ғибадат үйлері, синагогалар салынуда. Бұл елдегі ар-ұждан бостандығы мен рухани жаңаруды қамтамасыз етуге, этносаралық келісім мен азаматтық татулықты сақтау мен нығайтуға бағытталған мемлекет саясатының жемісі.

Елімізде діни сауаттылықты жетілдіру мақсатында жоғары, арнаулы орта және жалпы білім беретін оқу орындары ашылған. Ірі мешіттер жанынан курстар, ал шіркеулер маңайында жексенбілік мектептер бар.

Қазір еліміздің қоғамдық өмірінде діннің маңызы артқан. Әртүрлі конфессиялардағы халықтардың бейбіт өмір сүруіэкстремизмніңтаралуына қарсы әрекет – Қазақстанның ішкі және сыртқы саясатының басты мәлелелерінің бірі.

Қазақстан жерінде көне заманнан бері сан алуан діндер мен мәдениеттер тоғысқан. Дін мен зайырлы биліктің тек қана қатар өмір сүрулері емес, сонымен бірге елді басқару ісінде де мінсіз үндестік табатаны қазіргі тарихтың сан алуан мысалы айқын айғақтап беріп отыр.

Тұңғыш Президент Н.Ә. Назарбаев Қазақстан халқы Ассамблеясын құру туралы алғаш 1992 жылы Тәуелсіздіктің бір жылдығына арналған Қазақстан халықтарының форумында сөз қозғады. Қазақстан халқы Ассамблеясы – Қазақстан Республикасы Президенті құратын, басты міндеті мемлекеттік ұлттық саясатты іске асыру, сонымен қатар Қазақстан Республикасындағы қоғамдық-саяси тұрақтылықты қамтамасыз ету, мемлекеттік және азаматтық қоғам институттарының этносаралық қатынастар саласындағы өзара іс-қимылының тиімділігін арттыратын мекеме.

2007 жылы мамыр айында ҚР Конституциясына бірқатар өзгеріс енгізілді. Қазақстан халқы Ассамблеясына конституциялық мәртебе беріліп, ол ҚР Парламенті Мәжілісіне тоғыз депутат сайлау құқығына ие болды. Ассамблеяның қоғамдық-саяси рөлі айтарлықтай арта түсті. Себебі 2008 жылы 20 қаңтарда Президент әлемде баламасы жоқ «Қазақстан халқы Ассамблеясы» атты Заңға қол қойды. Қазақстан Республикасының Тұңғыш Президентіне Қазақстан халқы Ассамблеясын өмір бойы басқару құқығы тиесілі. Қазіргі таңда Ассамблея құрамында 394 мүше бар.

Қазақстан халқы Ассамблеясының мақсаты – қазақ халқының топтастырушылық рөлін арқау ете отырып, қазақстандық патриотизм, Қазақстан халқының азаматтық және рухани мәдени ортақтығы негізінде қазақстандық біркелкілікті және бәсекеге қабілетті ұлтты қалыптастыру үрдісіне республикадағы этносаралық келісімді қамтамасыз ету.

Республикада Қазақстанда өмір сүретін барлық этностың мәдениетін, тілін, дәстүрін дамытуға қажетті жағдайлар жасалған. Ассамблея қызметі Қазақстанның этносаралық қатынастар мәселелерін тиімді шешетін мемлекет ретінде халықаралық беделінің артуына әсер етті.

Қазақстан Конституциясының 1-бабында «Қазақстан демократиялық, зайырлы және құқықтық мемлекет» деп жазылған.

## «Мәңгілік Ел»: идеясының біріктірушілік рөлі неде?

10.2.1.3 – «Мәңгілік Ел» Жалпыұлттық идеясының маңыздылығын бағалау;

10.2.1.2 – Қазақстан халқы Ассамблеясының дінаралық, этносаралық келісім және ішкі тұрақтылықты нығайтудағы ықпалын бағалау

«Мәңгілік Ел» – ата-бабаларымыздың сан мың жылдан бергі асыл арманы. Ол арман – әлем елдерімен терезесі тең болып, әлем картасынан ойып тұрып орын алатын Тәуелсіз мемлекет атану еді. Қазақстан Республикасы Президентінің 2014 жылы 17 қаңтарда «Қазақстан жолы-2050; бір мақсат, бір мүдде, бір болашақ» атты Қазақстан халқына Жолдауында: «Мәңгілік Ел» бұл – бүкіл қазақстандықтарды біріктіретін жалпыұлттық құндылықтар және еліміздің болашағының іргетасын құрайды», – деп жазылған. Сондай-ақ Елбасымыздың «...біздің бір ғана Отанымыз – тәуелсіз Қазақстан. Біз болашаққа көз тігіп, тәуелсіз елімізді «Мәңгілік Ел» етуді мұрат қылдық. Осы идеяны әрқайсысымыз сезініп, өмірлік сабақ ретінде түйсек, осы жолда бар әлеуетімізді салсақ, 2050 жылы мұрат еткен «Мәңгілік Елге» жететінімізге сенімдімін..., өткен тарихымызға тағзым да, бүгінгі бағытымызға мақтаныш та, гүлденген келешекке сенім де «Мәңгiлiк Ел», – деген сөздері «Мәңгілік Ел» идеясын толықтыра түседі.

***«Мәңгілік Ел» ұлттық идеясының жеті құндылығы:***

1. Қазақстанның Тәуелсіздігі және Астана.

2. Қоғамымыздағы ұлттық бірлік, бейбітшілік пен келісім.

3. Зайырлы қоғам және жоғары руханият.

4. Индустрияландыру мен инновацияларға негізделген экономикалық өсім.

5. Жалпыға ортақ еңбек қоғамы.

6. Тарихтың, мәдениет пен тілдің ортақтығы.

7. Еліміздің ұлттық қауіпсіздігі және бүкіләлемдік, өңірлік мәселелерді шешуге жаһандық тұрғыдан қатысуы.

2016 жылы 26 сәуірде Қазақстан халқы Ассамблеясының «Тәуелсіздік. Келісім. Болашағы біртұтас ұлт» деп аталататын ХХІVсессиясында«Мәңгілік Ел» патриоттық актісі қабылданды. Қазақстан Республикасының Президенті Н. Назарбаев «Мәңгілік Ел» патриоттықактісі– бұл қазақстандықтардың біртектігі мен бірлігінің ауқымды да бірегей генетикалық бағдарламасы» деп атап көрсетті.

«Мәңгілік Ел» – жалпы қазақстандық ортақ шаңырақтың ұлттық идеясы, әрі бабаларымыздың асыл арманын, аманатын жүзеге асыру. Яғни «Мәңгілік Ел» болу – шектеусіз ғұмыры бар, тәуелсіз, тұғыры биік, ғылым-білімі дамыған, бірлігі жарасқан алдыңғы қатарлы, әлем таныған алпауыт елге айналу. Мәңгілік, әрі бәсекеге қабілетті ел болуы үшін болашақ ұрпағымыз осы негіздегі мықты идеологияны бойына сіңіруі қажет.

Сонымен қатар 2018 жылы Тұңғыш Президент Н. Назарбаевтың «Қазақстандықтардың әл-ауқатының өсуі: табыс пен тұрмыс сапасын арттыру» атты Жолдауы мен «Ұлы Даланың жеті қыры» атты мақаласы шықты.

**«Қазақстан-2030» стратегиясы – мемлекет дамуындағы жаңа кезең**

Қазіргі таңда кез келген мемлекет өз дамуының негізгі бағыт-бағдарын айқындап алғаны жөн. Себебі мемлекет жүйелі, сауатты құрылған бағдарламасыз алға қарай жылжуы қиындық тудырары сөзсіз. Міне сол үшін де Қазақстан тәуелсіздігін алғаннан кейін көп ұзамай өте ауқымды әлеуметтік, саяси және экономикалық реформалар жүзеге асыра бастады.

1996 жылы 8 қазанда елбасы Н.Ә. Назарбаевтың Қазақстан халқына «Елдегі жағдай және 1997 жылға арналған ішкі және сыртқы саясаттың негізгі бағыттары» атты ең алғашқы Жолдауы жарияланды. Аталған Жолдауда елбасы ел тәуелсіздігін алғаннан бастап бес жыл ішінде атқарылған саяси-экономикалық, әлеуметтік мәселелер туралы жүргізілген реформаларға тоқталып, нақты талдау жасады.

1997 жылы Елбасының «Қазақстан-2030»стратегиялық бағдарламасы жарияланды.

1997 жылғы 1 қазандағы «Қазақстан-2030: Барлық Қазақстандықтардың өсіп-өркендеуі, қауіпсіздігі және әл-ауқатының артуы» атты Қазақстан халқына Жолдауы еліміздің тарихында мемлекетіміздің нақты даму бағытын анықтаған құжат болып саналады. Бұл стратегиялық бағдарламада елдің ішкі бекем тұстарын және сыртқы саясатындағы мүмкіндіктерді барынша пайдалана отырып, мемлекеттің дамуындағы ұзақ мерзімді жеті басымдықты іске асыру көзделген. Олар:

1) ұлттық қауіпсіздікті сақтау;

2) ішкі саяси түрақтылық пен қоғамның топтасуын нығайту;

3) нарықтық қатынастар негізінде экономикалық өсу;

4) Қазақстан азаматтарының денсаулығы, білімі мен әл-ауқатын көтеру;

5) энергетика ресурстарын жіті пайдалану;

6) инфрақұрылым, көлік және байланысты дамыту;

7) демократиялық кәсіби мемлекетті құру.

Стратегияда ұлттық қауіпсіздік бірінші орында тұр. Яғни тәуелсіз мемлекетіміздің ұлттық қауіпсіздігі, елдің гүлденуі жүргізіліп жатқан реформаның табысты болуының басты кепілі және негізгі басымдық ретінде көрсетілген. Ал оны қамтамасыз ету алғышарты қоғамдағы ынтымақ пен ішкі саяси тұрақтылық.

Елбасы даму стратегиясында тәуелсіз еліміздің демографиясын көтеруде атқарылатын істер анық көрсетілген. Көп балалы аналарға берілетін жәрдемақы мөлшерін көтеру жолдарын қарастырған. «Қазақстан-2030» стратегиялық бағдарламасы адам факторын дамытуды ең жоғарғы орынға қояды. Бұл стратегия ұзақ мерзімді қамтыған, халықтың мүмкіндіктері мен қабілетін толық ескерген, басым бағыттары шынайылыққа негізделген байыпты бағдарлама саналады. «Қазақстан-2030» стратегиясынан кейін Елбасының жолдаған Жолдаулары аталған бағдарламаның заңды жалғасы саналады.

**Қазақстанның 1997 жылдан бастап экономикалық дамуы**

Қазақстан Республикасының ХХІ ғасырдың басында жеткен айтулы жетістігі – экономикалық жағдайды дамытуға деген бетбұрыс еді. Ауылдық жерлердегі колхоз-савхоздардың орнына нарықтық қайта құруларға бейімделген жекеменшік енгізілді, шағын және орта бизнес дамып, 2001 жылға таман 1 млн 600 мың адам жұмыспен қамтылды.

**Жекеменшік.** Ең алдымен мыңдаған кәсіпорын жекенің қолына өтті. «Самсунг», «Шеврон» т.б. трансұлттық компаниялар Қазақстан экономикасына орнықты. Еліміздің экономикасының көтерілуіне мұнай бағасының көтерілуі де оң әсер етті. Ел экономикасын дамытуға шетелдік ірі компаниялар тартылды. 1993–2000 жылдары Қазақстан 14,7 млрд АҚШ доллары мөлшерінде инвестиция алды. Адамдар нарықтық экономиканың артықшылығына көздері жетіп, мемлекеттің мәжбүрлеуісіз-ақ жекеменшік кәсіпорыннан жақсы табыстарға қол жеткізуге болатынын түсінді. Қазақстан Республикасының Президенті Нұрсұлтан Әбішұлы Назарбаев «Қазақстанның әлемнің бәсекеге қабілетті 50 елінің қатарына енуі» және «Жаңа әлемдегі Қазақстан» атты Жолдаулары негізінде Қазақстанның ұзақ мерзімге арналған индустриялық-инновациялық даму стратегияларын қабылдады.

**Индустриялық-инновациялық даму.** Индустриялық-инновациялық даму стратегиясы аясында Қазақстан кластерінің негізі 2005 жылы салынды. Жобаның мақсаты Қазақстан экономикасының басым, мықты секторларының бәсекеге қабілеттілігін анықтау және олардың дамуы бойынша нұсқаулар әзірлеу. Қазақстан экономикасын мұнай өндіру мен шикізатқа тәуелділіктен айыру үшін және оның жоғары индустриялық дамуы үшін жеті кластер анықталды. Атап айтсақ: «Туризм», «Тамақ өнеркәсібі», «Мұнай-газ машина жасау», «Текстильді өнеркәсіп», «Транспорттық логистика», «Металлургия», «Құрылыс материалдары». Кластерлік жүйе Қазақстан өнімдерінің бәсекеге қаблеттілігін арттырды.

Қазақстанның экономикасы тұрақталып, елде орта және шағын бизнес дамыды. Үкімет шағын және орта бизнесті дамытуға ерекше қолдау көрсете отырып, 2007 жылы мемлекеттік бюджеттен көмек үшін 155 млрд теңге бөлді. Қазақстанның ішкі өнімі он жылда жан басына шаққанда 700 АҚШ долларынан 3 600 АҚШ долларынан дейін көтерілді. Қазақстан өнеркәсібі тау-кен саласы бойынша жетекші орында. Бұл сала бойынша өнеркәсіп өндірісінің 60%-ын, мұнай мен газ 80%-ын құрайды. Мұнай өндірісі бойынша Қазақстан ТМД елдері ішінен Ресейден кейінгі екінші орында. Қазіргі таңда 110-ға жуық мұнай, мұнай-газдық, мұнай газ конденсатын өндіретін кен орындарын игеру жүріп жатыр. Құрылыс өнімдерін шығару өнеркәсіп саласының 5%-ын құрайды. Елімізде 2005 жылдан бері аталған сала бойынша ауқымды ірі жобалар жүзеге асырылуда. 2006 жылы Семейде трактор жинаумен айналысатын біріккен өндіріс орны бой көтерді. Қазақстан, Ресей, Беларуссия және Өзбекстан елдерінің қатысуымен ашылған зауытта «ТТЗ-80» трактор жинау бойынша конвейерлік желі іске қосылды. 2006 жылы Семейде «Казэлектормаш» кабельдік-өткізгіштік өнімін шығаратын технологиялық құрылым іске қосылды. Қалада қуаты 30 млн болатын керамикалық кірпіш шығаратын жаңа өндіріс орны ашылды.

**Ауылшаруашылығы.** 2000–2003 жылдары дәнді дақылдар, күнбағыс, көгөніс жекелеген шаруашылықтардан, ал қант қызылшасы, картоп, мақта шаруа қожалықтарынан алынды. 2003 жылы бидайдың жалпы өнімі 1991 жылмен салыстырғанда 1,7 есеге, күнбағыс 3 есеге өсті. Агроөнеркәсіптік кешен, Орман, Су, Жер кодекстері, 370-тен астам заң актілері қабылданған. 2003–2005 жылдары Мемлекеттік агроөнеркәсіптік бағдарламаны жүзеге асыру аяқталды. 2003-2005 жылдары ауылшаруашылығы дағдарыстан толық шығып, 2001 жылмен салыстырғанда жылқы 22,5%-ға, ірі қара 24,3%-ға, қой 30%-ға, құс 22,3%-ға өсті. Өндірістік негізге бейімдеу мақсатында «Мал өнімдері корпорациясы» АҚ малшаруашылығы өнімдерін қайта өңдеу бойынша 60-тан астам кәсіпорынмен бірлесіп жұмыс атқарды. Қытай мен Ресейде корпарацияның өкілдіктері ашылды. Сондай-ақ «Мал өнімдері корпорациясы» өнімдерін Италия, Германия, Түркия, Қытай, Ресей, Украина, Беларусь, Қырғызстан, Өзбекстанға экспортқа шығарды.

**Қазақстан әлем экономикасында.** Қазақстан Республикасы 2015 жылы ДСҰ-ға (Дүниежүзілік сауда ұйымына) мүшелікке қабылданды. Еліміздің ДСҰ-ға кіруі әлемдік нарыққа жол ашып, дүниежүзілік экономикалық жүйедегі тосқауылдар мен түрлі кедергілерді шешуге мүмкіндік береді. Халықаралық саудаға қатысу кез келген мемлекет үшін тың мүмкіндік ашатыны анық.

***Қосымша 1.***

**Қазақстан және ЕҚЫҰ: Қазақстанның сыртқы саясатының Еуропалық бағыты**

Өткен жылы Қазақстан 2010 жылы еліміздің ЕҚЫҰ-на төраға ретінде тағайындалуына байланысты бүкіл елдің назарын өзіне аударды. Республикамыздың кандидатурасын ұйымның барлық 56 мүше-мемлекеті бір ауыздан қолдады, онымен қоса олар Қазақстанның демократиялық қоғам және либералды сауда экономикасын құру саласындағы жетістіктерін мойындады. Бұл жерде ерекше атап өтетін жайт, ЕҚЫҰ-на төрағалық ету – бұл Елбасымыз Н.Ә.Назарбаевтың биік беделінің нәтижесінде қол жеткен дүние. Онымен қоса, жаңа халықаралық бедел бүкіл халықаралық қоғам үшін қызығушылық білдіретін қазақстандық инициативаларды сәтті жүргізуге мүмкіндік береді.  Жиырма жыл бұрын Қазақстанның еуропалық құрылымдарға қатысу идеясының өзі дұрыс түсінік тудырмайтын еді. Тек тәуелсіздік пен егеменді алғаннан кейін ғана, алдына - әлемдік  қауымдастыққа кіру мақсатын қоя отырып және осы мақсатқа біртіндеп қадам баса отырып, еліміз мүмкін мемес нәрсеге қол жеткізді. Бүгінгі күні ол БҰҰ және ЕҚЫҰ-ның мүшесі болып табылады, ТМД, ЕурАзЭҚ, ШЫҰ-ның негізін салушылардың біріне айналды, НАТО-мен серіктеседі, ДСҰ-на ену бойынша келіссөздер жүргізеді. ЕҚЫҰ 56 мүше-мемлекетті біріктіретін қауіпсіздік бойынша аймақтық ұйымдардың ең үлкені болып саналады. Оның жауапкершілігі саласында шиеленістердің алдын алу, дағдарыстарды реттеу және дағдарыстан кейінгі жағдайларды реттеу мәселелері қарастырылады. Қауіпсіздікті қамтамасыз ету үшін ЕҚЫҰ комплекстік және корпоративті көзқарастарды ұстанады. Ол қару-жарақты бақылау, превентивті дипломатия, қауіпсіздік жүйесін құруды, адам құқығы, сайлауды қадағалау, экономикалық және экологиялық қауіпсіздікті  қамтамасыз ету мәселелерін қарастырады.  ЕҚЫҰ-ның басты ұстанымы ішкі және сыртқы саясатта өзара әріптестік, пәктік және сенімге негізделген реалды серіктестік құру болып табылады. ЕҚЫҰ-на қатысушы барлық мемлекеттер тең статусқа ие, ал шешімдер консенсус негізінде қабылданады.  Қазақстанды ЕҚЫҰ-ның 2010 жылғы төрағасы ретінде ұйымның барлық құрылымының қызметін жүзеге асыру бойынша маңызды жұмыс күтеді. Еліміздің ЕҚЫҰ-на төрағалық етуге қандай жүкпен келгендігін тағы бір рет еске түсіріп көрейікші. Біріншіден, соңғы 6-7 жыл елдің сәтті экономикалық дамуы қазақстандық қоғамның қоғамдық-саяси өмірінің либерализациясымен және саяси жүйесінің демократиялануымен үнемі жүзеге асырылып отырады. 2004 жылы саяси реформалардың жалпыұлттық бағдарламасы жарияланды. Осыдан кейін ЕҚЫҰ стандартына максималды жақындасқан жаңа сайлау заңы қабылданды. Демократиялық реформа бағдарламаларының жүзеге асырылуы мен өңделуі бойынша түрлі комиссиялардың қызметіне ерекше көңіл бөлінді.  ҚР Мәжілісінде саяси пікір алмасу үшін алаң ретінде қоғамдық палата құрылды. Біртіндеп мемлекеттік басқару орталықтандыру жүзеге асырылады, сот билігінің реформациялануы және азаматтық қоғам институттарының әрі қарай дамуы жүреді. 2002 жылдан бастап Қазақстанда адам құқығы бойынша (омбудсмен) құзыретті институт жұмыс істейді. 2003 жылы азаматтық және саяси құқық туралы және адамның әлеуметтік, экономикалық және мәдени құқықтары жөнінде халықаралық пактке қол қойылды, сонымен қатар өлім жазасына мораторий жарияланды, ол Қазақстанның демократия және адам құқығын қорғау принципін ұстанатындығын дәлелдейді. Еліміздегі демократиялық құрулардың нәтижесі көппартиялы саяси жүйе болды. Демократиялық құруларды жүргізудегі маңызды қадам – мемлекет  басшысымен жасалған 2007 жылдың жазындағы Қазақстанды президенттік-парламенттік республикаға трансформациялаған конституциялық реформалар. Парламенттің төменгі палатасына сайлаудың құзыретті мажоритарлық жүйесі пропорционалдыққа ауыстырылды, ол партияның саяси жүйедегі ролін күшейтті. Билік құрылымының реті өзгеріске ұшырады. Жергілікті өзін-өзі басқару жүйесін жүзеге асыру саласында мемлекеттік басқарудың әрі қарай орталықтандырылуына және биліктің жергілікті сайлау құрылымына, ең алдымен аймақтық өкілетті органдарға (маслихаттарға) максималды артықшылық беру желісі жүргізіледі. Атап өтетін жайт, барлық конституциялық өзгертулердің негізінде бірминуттық мақсаттар емес, елдің анық және ұзақ мерзімді мүдделері жатыр. Сондықтан 2010 жылы ЕҚЫҰ-на төрағалық постын иелену барлық осы үлкен және жемісті жұмыстың логикалық жүзеге асырылуы болып табылады. Халықаралық еуропалық ұйымның осыншама үлкен постын иелену Қазақстанның сыртқы саясатының еуропалық бағытының жүзеге асуына түрткі болды. Бүгінгі күні біздің назарымыз еуропалық саясат анализіне, ЕҚЫҰ-ның мүше-мемлекеттерімен диалог жүргізу болашағына және қазақстандық инициативалардың әрі қарай жүзеге асуына ауып отыр.  Бұл жерде көптеген еуропалық серіктестер Қазақстанның төрағалығы ЕҚЫҰ-ның барлық мүшелері үшін тиімді болады деп есептейді. ЕҚЫҰ-ның мүше-мемлекеттері үшін үлкен қызығушылық тудыратын ащы мәселелерді құру құқығын шектемейді.  Қазақстанның ЕҚЫҰ-на шығатын мәселелер шеңбері өте кең. Біріншіден, Қазақстан ЕҚЫҰ-ның мүшесі ретінде Еропадағы қауіпсіздік пен ынтымақтастықты қамтамасыз ету сияқты мәселелерден алшақ тұра алмайды. Екіншіден, Қазақстан ЕҚЫҰ белсенділігінің теңсіз географиялық бөлінісі, «екілік стандарттың» алдын алу, әсіресе посткеңестік кеңістік елдеріне қатысты, сияқты мәселелермен айналысады. Үшіншіден, ЕҚЫҰ реформаларын жүзеге асыру – бұл мәселеге мемлекетіміздің басшысы еуропалық мемлекеттердің қауымдастығының назарын аударады. 6 ақпан. //www.akorda.kz 5.www.egemenkaz.kz Абилхасиева Рита Ергалиевна

Источник: <http://e-history.kz/kz/contents/view/1309>

© e-history.kz

***Қосымша 2.***

**"ЭКСПО-2017" Халықаралық көрмесі: маңыздылығы, экономикалық тиімділігі және келешекке көзқарас**

Кезекті «Экспо-2017» халықаралық көрмесін өткізетін ел мәртебесі Қазақстанның елордасы Астана қаласына бұйырғандығы 2012 жылдың 22 қарашасында Францияның астанасы Париж қаласында өткен ХКБ-нің EXPO халықаралық бюросы Бас ассамблеясының 152-ші сессиясы барысында белгілі болды. Жасырын дауыс беру қорытындысы бойынша ХКБ-ның 103 мүше-мемлекеті Астана қаласына дауыс берсе, біздің бәсекелесіміз бельгиялық Льеж қаласы 44 дауыс жинаған. Біздің елдің ұйымдастырушыларының тарапынан ұсынылған Future Energy, яғни Болашақ қуаты тақырыбы сарапшылардың көпшілігінің көңілінен шығып, «Экспо-2017» халықаралық көрмесінің тақырыбы ретінде қолдау тапты [1]. Қазақстан тарапынан барған ұйымдастырушылар Астанада өткізілетін «ЭКСПО-2017» көрмесінінің басты тақырыбы ретінде «Болашақтың энергиясы» атты тақырыпты ұсыну себебі, ол ең алдымен, баламалы энергия көздерін дамытуды қоса алғанда, энергетикадағы сапалы өзгерістер жолы мен оны тасымалдау тәсілдерін іздестіруге бағытталғандығы болып табылады. Екіншіден, орнықты энергиямен жабдықтау осы күнде жаһандық көлемдегі негізгі мәселе болып саналады және оны шешу экономикалық өсімді қамтамасыз ету және қоршаған ортаға келер зиянды төмендетуге септігін тигізеді. Үшіншіден, Қазақстанның бұл тақырыпты таңдауының басты негізі — еліміздің дәстүрлі энергиялық ресурстардың елеулі қорына ие бола отырып, баламалы энергия көздерін пайдалану жөніндегі шараларды дәйекті түрде қабылдауда және «жасыл» экономика құру бағытын ұстанғандығы. ЭКСПО дегеніміз не? Оның бізге берер пайдасы қандай? Ол не туралы болмақ? ЭКСПО — индустрилиазацияның символы. Техникалық жетістіктер мен техниканың өзін назарға салатын халықаралық көрме. «ЭКСПО» көрмелерінде әлемнің барлық мемлекеті өздерінің ең үздік технологиялық, ғылыми, мәдени жетістіктерін көрсетеді. Олар жаһандық дамудың жаңа күн тәртібін қалыптастырады. Мұндай іс-шараға барлық құрлықтың ондаған елінен миллиондаған адам қатысады. Бәсі биік бәсекеде Астананың жеңіп шығуы бекерден бекер емес. Оған бірнеше факторлар ықпал еткендігі аян: Біріншіден, елордамыздың әлемдік-деңгейдегі шараны лайықты өткізе алатын орталық ретінде қалыптасқаны баршаға белгілі болды. Екіншіден, таңдаудың Қазақстан пайдасына шешілуі мемлекетіміздің табыстары жоғары бағаланғанын білдіреді және Еуразия өңірінде-де оның даму келешегі кемел екенін айғақтай түседі. Үшіншіден, біздің «Болашақтың энергиясы» атты өзекті тақырыпты ұсынуымыз жеңіске жетуімізге көмектесті. EXPO-2017 жылы 10 маусым мен 10 қыркүйек аралығында өтеді. Халықаралық көрмеде әрбір мемлекет өздерінің павильондарын 25 га жер көлеміне салатын болады. Бұл көрмеге 5 млн.-нан астам адам келеді деп жоспарлануда. Әрбір келген адам 130 $ ақша әкелетінін ескерсек, бізге түсетін пайда 520–910 млн.-ға дейін жоспарлануда. Ал, енді бұл көрменің бізге қандай әлеуметтік тұрғыда, экономикалық тұрғыда пайдасы бар екен? Біртіндеп, жауабын қарастырайық. Біріншіден, еліміздегі техника саласының дамуы. Қазақстанда балама энергия көздерін пайдаланатын аймақтар бар. Мысалы, Алматы қаласының маңында жер асты ыстық сулары бар, Жоңғар қақпасынан жел энергиясын алуға болады және Байқоңырдың орналасу траекториясы күн энергиясын алуға қолайлы жер. Ендеше, болашақта энергиядан тапшылық көрмеу үшін «Болашақ энергиясы» атты көрменің бізге берері мол. Екіншіден, бізге түсетін, ақшалай пайда көрсеткіштерін жоғарыда жазған едім. Оны қуаттау үшін, өзге елдердің көрмеден алған пайдасын санап көрелік. 2000 жылы Шанхайда өткен көрмеден түскен пайда 12 млрд $ болса, Ганноверде өткен көрменің пайдасы 350 млн еуроға жеткен. Біздің мемлекетке-де айтарлықтай пайданың болары айдан анық. Үшіншіден, өзге елдермен достық қатынастарымыз нығаяды. Оның көрсеткіші ретінде, қазіргі уақытта Қазақстан Германия мемлекетімен көрмеге дайындықты бастады. Германия бізге құрылыс саласында тәжірибелерімен бөлісуде. Бұл инициативаны немістер бастаған еді. Соның төңірегінде елімізде жаңадан жұмыс орындары ашылуда. Астана қаласында қонақүйлер салынуда. Бұл көрме аяқталғаннан кейін-де қонақүйлеріміз Қазақстанның «әмиянын» толтыратыны қуантады. Төртіншіден, көрме кезінде жастарымыздың көңілдері көтеріңкі болары анық. Неге десеңіз? Қазіргі таңда жастарымыз «Work and travel» бағдарламасы бойынша шетелге тіл үйренуге кетіп жатыр. Бұл бағдарламаға қыруар, ақша кететіні өкінішті. Ендеше, ЭКСПО уақытында тегін тәжірибеден өтуге мүмкіндік туады. Бесіншіден, ЭКСПО халықаралық көрмесі Қазақстанның мәртебесін күллі әлемге паш етеді.

Г.И.Мұсаева, э.ғ.м., аға оқытушы, Қорқыт Ата атындағы ҚМУ

Источник: <http://e-history.kz/kz/contents/view/2151>

© e-history.kz

**Қазіргі кездегі Қазақстанның дамуындағы басым бағыттары**

Елбасы 2015 жылы мамырда Ұлт жоспары саналатын 5 институционалдық реформаны (мемлекетімізді өсіп өркендетудің 5 нақты жолын) және оны іске асыруға жетелейтін 100 нақты қадамды айқындап берді.

Ұлт жоспарының кіріспесінде: «100 нақты қадам» – бұл Жаһандық және ішкі сын-қатерлерге жауап және сонымен бір мезгілде, жаңа тарихи жағдайларда ұлттың дамыған мемлекеттердің отыздығына кіруі жөніндегі жоспары» деп нақты атап көрсетілген.

Мемлекет дамуының 100 нақты қадамы айқындалған ресми құжат:

1.«Кәсіби мемлекеттік аппарат құру»;

2. «Заңның үстемдігін қамтамасыз ету»;

3.«Индустрияландыру және экономикалық өсім»;

4. «Біртектілік пен бірлік»;

5. «Есеп беретін мемлекетті қалыптастыру» деп аталатын 5 бөлімнен тұрады.

100 қадамның 76-қадамы (12 жылдық білім беруді кезең-кезеңмен енгізу және мектеп стандарттарын жаңартуды) мен 79-қадамы (білім беру жүйесінде – жоғары сыныптар мен (ЖОО-да) ағылшын тілінде оқытуға кезең-кезеңімен көшіру, даярланатын кадрлардың бәсекелестік қабілетін арттыру міндететі көзделген) білім саласын қамтыған. Ал 89-қадамда «Нұрлы болашақ» ұлттық жобасын әзірлеу, жүзеге асыру берілген. Мектептік білім берудің қолданыстағы оқу бағдарламаларына «Мәңгілік Ел» құндылықтарын енгізу тапсырмасы берілді.

Жалпы «100 нақты қадам» Ұлт жоспары қоғамдық жаңа қатынастардың, функциялардың, жетілдірілген институттардың қалыптасып, орнығуына кеңінен жол ашып берді. Бұл мемлекетіміздің заман талаптарына икемделе отырып дамуының мол мүмкіндігіне ие екенін білдіреді.

Н.Ә. Назарбаевтың 2015 жылы 30 қарашадағы «Қазақстан жаңа жаһандық нақты ахуалда: өсім, реформалар, даму» атты Қазақстан халқына жолдауында елдегі әлеуметтік саясатқа ерекше көңіл аударуда. Жолдауда қамтылған бөлімдер:

І Жаңа жаһандық нақты ахуалдың сын-қатерлері

ІІ Қазақстанның дағдарысқа қарсы мүмкіндіктері

ІІІ Біздің дағдарысқа қарсы басты стратагемамыз

IV Дағдарысқа қарсы және құрылымдық жаңарулардың 5 бағыты:

БІРІНШІ. Қаржы секторын тұрақтандыру

ЕКІНШІ. Бюджет саясатын оңтайландыру

ҮШІНШІ. Жекешелендіру және экономикалық бәсекелестікті ынталандыру

ТӨРТІНШІ. Жаңа инвестициялық саясаттың негіздері

БЕСІНШІ. Жаңа әлеуметтік саясат

Жаңа әлеуметтік саясаттың 5 бағыты:

1. Атаулы әлеуметтік көмек нақты мүдделі азаматтарға, олардың тұрмыс жағдайын және нақты кірістерін ескере отырып, берілетін болады.

2. Әлеуметтік көмек ең төменгі өмір сүру деңгейінің көлемін, оның құрылымын өзгертіп, азаматтарымыздың, жекелеген нысандардың ерекшелігін (мүгедектер, көпбалалы отбасылар, қарттар) ескере отырып берілуі тиіс.

3. Еңбек етуге қабілеттілерге тек оларды қайта оқыту немесе еңбекпен қамту бағдарламаларына қатысуы негізінде ғана мемлекеттік көмек көрсету.

4. Бұрын қабылданған бағдарламаларға сәйкес білім беру мен денсаулық сақтау салаларын жаңғыртуды жалғастыру.

5. 2017 жылдан « Баршаға арналған тегін кәсіптік-техникалық білім» атты жаңа жоба бастау алады.

Жалпы алғанда Президенттің жаңа әлеуметтік саясаттың бес бағытының барлығы халықтың әл-ауқатын жақсартуға бағытталған.

**«Қазақстан-2050» стратегиясы**

Елбасының «Қазақстан 2030» ұзақ мерзімді стратегиясының негізгі жоспарланған жобалары межеленген мерзімінен бұрын іске асты. Бұл дегеніміз ендігі кезекте көпке созбай елдің дамуын бағдарлайтын, айқындайтын ұзақ мерзімді стратегияның қажеттілігі туындады. Осы орайда Елбасы өзінің кезекті «Қазақстан 2050» стратегиясын ұсынды.

1. Жаңа бағыттың экономикалық саясаты – пайда алу, инвестициялар мен бәсекеге қабілеттіліктен қайтарым алу принципіне негізделген түгел қамтитын экономикалық прагматизм.

2. Ұлттық экономикамыздың жетекші күші – кәсіпкерлікті жан-жақты қолдау.

3. Әлеуметтік саясаттың жаңа принциптері – әлеуметтік кепілдіктер мен жеке жауапкершілік.

4. Білім мен кәсіби машық – заманауи білім беру, кадрларды даярлау мен қайта даярлау жүйесінің негізгі бағдарлары.

 5. Мемлекеттілікті одан әрі нығайту және қазақстандық демократияны дамыту.

6. Дәйекті де болжамды сыртқы саясат – ұлттық мүдделерді ілгерілету мен өңірлік және жаһандық қауіпсіздікті нығайту.

7. Жаңа қазақстандық патриотизм – біздің көпұлтты және көпконфессиялы қоғамымыз табысының негізі.

Елбасы жолдауда өркендеген экономикасы, берекелі қоғамы, бақытты да кемел болашағы бар «Мәңгілік Ел» болуды (жасауды) басты мақсат етіп қойды. Сонымен бірге Қазақстанды дамыған 30 елдің қатарына қосу міндетін қойды. «Қазақстан-2050» Мәңгілік Елге бастайтын ең абыройлы, ең мәртебелі жол. Осы жолдан айнымайық!- деді Н.Ә. Назарбаев.